Internet nulibey dharivarn thibi aailaa thakah Ministry in dongle dhenee | Mihaaru\nޑޮންގްލް ދެނީ އިންޓަނެޓް ނުލިބޭ ދަރިވަރުން ތިބި އާއިލާތަކަށް\nސްކޫލެއްގެ ދަރިވަރުންތަކެއް، ޓެބްލެޓު ބޭނުންކޮށްގެން ކިޔަވަނީ.-- ފޮޓޯ: ހުސެއިން ވަހީދު/ މިހާރު\n08 އޮކްޓޯބަރ 2020 - 11:03\nއެ މިނިސްޓްރީގެ އޮފިޝަލަކު ވިދާޅުވީ ޔުނިސެފްގެ އެހީގެ ދަށުން ފުރަތަމަ ބުރުގައި 1،500 ޑޮންގްލް ހޯދާނެ ކަމަށެވެ. މިދިޔަ އަންގާރަ ދުވަހު ވަނީ އެ ތަކެތި ހޯދަން ބީލަމަށް ހުޅުވާލައިފަ އެވެ.\nކޮވިޑު-19 އިން ރައްކާތެރިވާން މާޗު 12 ގައި ރާއްޖޭގެ ހުރިހާ ސްކޫލެއް ބަންދުކުރި އެވެ. އަލުން ހުޅުވީ ގާތްގަނޑަކަށް ހަތަރު މަހަށް ފަހު ޖުލައި 1 ގަ އެވެ. އޭރު މާލެ ސަރަހައްދުގެ ސްކޫލްތައް ހުޅުވީ ގްރޭޑު 9-12ގެ ދަރިވަރުންނަށެވެ. އެކަމަކު މާލޭގައި ކޮވިޑް ކޭސްތައް ގިނަވާން ފެށުމުން އަލުން ބަންދުކުރި ގޮތަށް މިދިޔަ އާދިއްތަ ދުވަހު ވަނީ އަލުން ހުޅުވައިފަ އެވެ. މިފަހަރު ވެސް ކިޔަވައިދޭން ފެށީ ގްރޭޑު9އިން މައްޗަށެވެ. އެހެން ގްރޭޑުތަކަށް މިދިޔަ މާޗު މަހުން ފެށިގެން ކިޔަވައިދެމުން އަންނަނީ އޮންލައިންކޮށެވެ.\nDharivarunnah 1,500 dongle hoadhanee\nއޮފިޝަލް ވިދާޅުވީ ސަރުކާރުން ޑޭޓާ ފޯރުކޮށްދިންކަމުގައި ވިއަސް، ހާލަތު ހުންނަ ގޮތުން އެ ބޭނުންކުރާނެ ފޯނެއް ނުގަނެވޭ އާއިލާތައް ހުންނަކަމަށެވެ. އެހެންވެ ޑޮންގްލް ހޯދަނީ އެފަދަ ދަރިވަރުން ތިބި އާއިލާތަކަށް އަމާޒުކޮށްގެން ކަމަށް ވިދާޅުވި އެވެ.\nދަރިވަރުންނަށް، މިނިސްޓްރީން ޓެބްލެޓް ދީފައި އޮތަސް އޭގައި ސިމެއް ބޭނުމެއް ނުކުރެވެ އެވެ. އެކަމުގެ ސަބަބުން އުފުލަންޖެހޭ ތަކުލީފް ބޮޑުކަމަށް ބައެއް ޕްރިންސިޕަލުން ދެކިވަޑައިގަންނަވަ އެވެ.\n"ރާއްޖޭގެ އެކި ހިސާބުތަކުގައި ހުރި ސްކޫލުތަކުންނާއި އެކި ގޮތްގޮތުން ލިބިފައި ހުރި މައުލޫމާތުތަކުގެ މައްޗަށް ބަލައި، އެކަން ޔަގީންކޮށްފައި އަޅުގަނޑުމެން ޑޮންގްލް ދޭނީ،" އޮފިޝަލް ވިދާޅުވި އެވެ.\nއޭނާ ވިދާޅުވީ ފަންޑު ލިބޭ ވަރަކުން އިތުރު ޑޮންގްލް ހޯދާނެ ކަމަށެވެ. އަދި ފުރަތަމަ ފިޔަވަހީގައި ހޯދަން އިއުލާނުކޮށްފައިވާ 1،500 ޑޮންގްލް ލިބޭ އާއިލާތަކުގެ އަދަދަށް ބަދަލެއް އަތުވެދާނެ ކަމަށް ވިދާޅުވި އެވެ.\nއެޑިއުކޭޝަން މިނިސްޓަރު ޑރ. އައިޝަތު އަލީ ކުރިން ވިދާޅުވީ ސްކޫލުތައް ބަންދުކޮށް ކިޔެވުން ކުރިއަށް ގެންދަން ދިމާވާ އެންމެ ބޮޑު ގޮންޖެހުމަކީ އިންޓަނެޓެވެ. އޭގެ ތެރޭގައި އިންޓަނެޓް އަގުބޮޑުވުމާއި އޭގެ ސްޕީޑް ދަށްވުން ހިމެނެ އެވެ. ރައްޔިތުންގެ މަޖިލީހުގެ ގައުމީ ތަރައްގީ އާއި ތަރިކައާ ބެހޭ ކޮމިޓީގައި މެއި 11، 2020 ގައި ވާހަކަދައްކަވަމުން މިނިސްޓަރު ވިދާޅުވީ ސަރުކާރު ސްކޫލްތަކުގެ ދަރިވަރުންނަށް އިންޓަނެޓް ޑޮންގްލް ދިނުމަށް، މުއާސަލާތީ ހިދުމަތް ދޭ ކުންފުނިތަކާ އެކު މަޝްވަރާކުރަމުން އަންނަ ކަމަށެވެ.\nސްކޫލް ތައުލީމް އިންޓަނެޓް އެޑިއުކޭޝަން މިނިސްޓްރީ ކިޔަވާކުދިން\nހަކުރު ކިލޯއެއް 16 ރ އަށް\n2 ބިލިއަނުން މަތީގަ ޚަރަދު އުޅެނީ ކޭބަޔަކު ތިބޭނެ ުން\nއިންޓަނެޓް ލިބޭކުދިންނައް ޑިސްކައުންޓެއް ލިބޭގޮތް ހަދާދެއްވުން ރަގަޅު.މިހާރުވެސް 600 ރުފިޔާ ކޮންމެމަހަކު ދައްކަންޖެހޭ.މިނިސްޓްރީއިން މިކަމައްވެސް ވިސްނަން ރަގަޅު. ދައުލަތުން ތިކުރާ ބޭކާރު ހަރަދު މަދުކޮއް ދަރިބަރުނަނައް އެކަން ކޮއްދެއްވާ.\nމިނިސްޓްރީއިން ތިޔަކޮށްދެއްވާ ކަންތަށްތަކަށް މަރުހަބާ ކިޔަން ..


Honeymoon Heydhakuran Dhaan Vee Paris Akah Noon, Dhaan Vee Mithanah - Vaguthu\nހަނީމޫން ހޭދަކުރަން ދާންވީ ޕެރިހަކަށް ނޫން، މިތަނަށް\nހަނީމޫން އަކީ ކޮންމެ މީހަކުވެސް އެމީހެއްގެ ކައިވެންޏަށްފަހު އަލަތު އަނބިމީހާ ނުވަތަ ފިރިމީހާއާއިއެކު އަރާމާއި އުފަލުގައި އުޅެލަން ބޭނުންވާނޭ ދުވަސްކޮޅެކެވެ. މިގޮތުން ގައުމުން ބޭރަށް މުޅިން އެހެން ސަރަހައްދަކަށް ދަތުރުކޮށް އާ ތަންތަން ބަލައި ތަޖުރިބާކުރުމަކީ ވަރަށް ގިނަ ބަޔަކު ހަނީމޫން ހޭދަކުރާ ގޮތެކެވެ.\nހަނީމޫނަށް ދުނިޔޭގައި އެންމެ ނަން މަޝްހޫރު ތަންތަނުގެ ތެރޭގައި ދިވެހި ރާއްޖެ އަދި ފަރަންސޭސިވިލާތުގެ ޕެރިސްވެސް ހިމެނޭއިރު އެ ލިސްޓަށް އެދަނީ ކުރިން ފާހަގަކޮށްނުލެވޭ އެކަމަކު އަޖައިބުކުރުވާހާ ރީތިކަމެއް ލިބިފައިވާ އެތަކެއް ރަށްރަށަކާއި ސަރަހައްދުތަކެއް އިތުރުވަމުންނެވެ. މިތަނުން އެއް ތަނަކީ އިޓަލީގެ ޓަސްކެނީ ސަރަހައްދެވެ.\nއެ ސަރަހައްދަކީ އިޓަލީގެ ވެނިސް ފަދަ މަޝްހޫރު ކަމެއް ލިބިފައިނުވާ ސަރަހައްދަކަށް ވިޔަސް އެއީ ރީތިކަމުގެ ގޮތުން ވެނިސްއަށް ވެސް ގޮންޖަހާލާވަރުގެ ސަރަހައްދެކެވެ. ޓަސްކެނީ އަކީ ރޯމަނުންގެ ރަސްކަމުގެ ދުވަސްވަރުގެ އާސާރީ އެކި ބިނާތައްވެސް އެންމެ ގިނައިން ފެންނަން އޮންނަ އެއް ސަރަހައްދެވެ. އަދި މަޝްހޫރު ލީނިންގް ޓަވާރވެސް ހުންނަނީ ޓަސްކެނީ ސަރަހައްދުގެ ރަށެއްކަމުގައިވާ ޕީޒާގައެވެ. އިޓަލީގެ އިތުރުން މުޅި ދުނިޔޭގެވެސް އެންމެ ރީތި، އާސާރީ އަދި ސާފުތާހިރު އެއް ރަށްކަމުގައިވާ ފްލޯރެންސް އަކީވެސް ޓަސްކެނީ ސަރަހައްދުގެ ރަށެކެވެ.\nއިޓަލީގެ ސެންޓަ މަރިއާ ނޮވެލާ އަދި ބާގެލޯ ފަދަ މަޝްހޫރު ގަނޑުވަރުތަކާއި އާސާރީ ބިނާތަށްފަދަ ތަންތަނުން ޓަސްކެނީ ފުރިފައިވާއިރު އެއީ ނާސްތާކުރުމަށްވެސް އިޓަލީގެ އެންމެ މަޝްހޫރު އެއް ސަރަހައްދެވެ. ޓަސްކެނީ އަކީ ގުދުރަތީގޮތުންވެސް އާދަޔާޙިލާފް ރީތިކަމެއް ލިބިފައިވާ ސަރަހައްދެކެވެ. އަމަންއަމާންކަމާއި ހަމަހިމޭންކަމަކީ އެ ސަރަހައްދުގެ ކޮންމެ ރަށެއްގައިވެސް ތަޖުރިބާކޮށްލަން ލިބޭ ކަންކަމެވެ. އާޓް ގެ ދާއިރާގެ އެންމެ މަޝްހޫރު އެއް ފަރާތްކަމުގައިވާ މައިކަލްއެންޖެލޯގެ އެންމެ ފާހަގަކޮށްލެވޭ ބައެއް މަސައްކަތްތައްވެސް ޓަސްކެނީއިން ފެނިގެންދާނެއެވެ.\nވީމާ، އެންމެ އަވަހަށް ކައިވެނިކުރަން ހުރި އެކުވެރިޔެއްގެ ގާތުގައި ޕެރިސް އަށް ހަނީމޫން ހޭދަކުރަން ދިޔުމުގެ ބަދަލުގައި ދުވަހަކުވެސް ނުދެކޭހާ ރީތިކަމަކުން އަޖައިބުވުމަށްޓަކައި އިޓަލީގެ ޓަސްކެނީއަށް ޒިޔާރަތްކުރަން ނަސޭހަތްދޭށެވެ.\nމާޗް 12, 2018 09:26\nހަނީމޫނު ހަދަންދާންވީ ރާއްޖެއަކައް ނޫން. އެތާގެ ރައީސް އުޅެނީ ވެރިކަމާހެދީ ބޫތުކައިގެން، އޭނަޔައް ސަޕޯޓު ނުކުރާ އެންމެން ޖަލައްލާންވެގެން ކުއްލި ހާލަތް ގައުމައް ގެނެއްސަ.\nމާޗް 12, 2018 14:52\nއެތަނުގެ ރައީސް އެކަންޏެއްނޫން.. ސިޔާސީ ހުރިހާ ލީޑަރުން އުޅެނީ ވެރިކަމާ އަމިއްލަ ފައިދާއަށް.


Jaluga kuri aniyaathakuge mauloomaathu hoadhan committee in ninmaifi | Mihaaru\nޖަލުގައި ކުރި އަނިޔާތަކުގެ މައުލޫމާތު ހޯދަން ކޮމިޓީން ނިންމައިފި\nރައްޔިތުންގެ މަޖިލިހުގެ ހިއުމަން ރައިޓްސް އެންޑް ޖެންޑަ ކޮމިޓީގެ މެމްބަރުން މިއަދު މަޝްވަރާއެއްގައި. --- ފޮޓޯ: ނިޝާން އަލީ/ މިހާރު\n22 ޖޫން 2019 - 12:17\nވައިކަރަދޫ ދާއިރާގެ އެމްޑީޕީގެ މެމްބަރު އަދި ކޮމިޓީގެ ނައިބު މުގައްރިރު ހުސެއިން ޒިޔާދު (ފިއްޓެ) "މިހާރު" އަށް މިއަދު ވިދާޅުވީ މިދިޔަ ބުރާސްފަތި ދުވަހު މާފުށީ ޖަލުގައި ހިނގި ހަމަނުޖެހުންތަކާ ގުޅިގެން ކަމާ ގުޅޭ ފަރާތްތަކުގެ ރިޕޯޓުތައް ހޯދަން ކޮމިޓީން ނިންމާފައިވާ ކަމަށެވެ.\nހަމަނުޖެހުންތަކާ ގުޅިގެން މޯލްޑިވްސް ކަރެކްޝަނަލް ސާވިސް އާއި ހޯމް މިނިސްޓްރީ އާއި ހިއުމަން ރައިޓްސް ކޮމިޝަން (އެޗްއާރުސީއެމް) އިން ރިޕޯޓެއް އެކުލަވާލާނެ ކަމަށް އޭނާ ވިދާޅުވި އެވެ.\nހިއުމަން ރައިޓްސް އެންޑް ޖެންޑަ ކޮމިޓީގެ ނައިބު މުގައްރިރު ހުސެއިން ޒިޔާދު މިއަދު ވާހަކަ ދައްކަވަނީ. --- ފޮޓޯ: ނިޝާން އަލީ/ މިހާރު\n"އެ ރިޕޯޓުތައް ހޯދާފައި ކޮމިޓީން ބެލުމަށް ފަހު ޒިންމާ އުފުލަން ޖެހޭ ފަރާތްތައް ކޮމިޓީ އަށް ހާޒިރުކޮށްގެން ޖަވާބުދާރީ ކުރުވުމުގެ މަސައްކަތް ކުރަން ވަނީ ނިންމާފައި،" ޒިޔާދު ވިދާޅުވި އެވެ.\nކޮމިޓީގެ ބައްދަލުވުމުގައި މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ވިދާޅުވީ މާފުށީ ޖަލުގައި ގައިދީންތަކަކަށް އަނިޔާ ކުރުމަކީ ސީރިއަސް މައްސަލައެއް ކަމަށެވެ. ޖަލުތަކާ ގުޅޭ އޮޑިޓް ރިޕޯޓެއް އެކުލަވާލާފައިވާ އިރު، އޭގައި ހުރި ކަންކަމަށް އަވަސް ހައްލެއް ގެންނަން ޖެހޭ ކަމަށް ވިދާޅުވި އެވެ.\n"ސަރުކާރު އައުމުގެ ބޭނުމަކީ އަނިޔާވެރިކަން ނައްތާލުން،" އިންތި ވިދާޅުވި އެވެ.\nމާފަންނު އުތުރު ދާއިރާގެ މެމްބަރު އިމްތިޔާޒް ފަހުމީ (އިންތި) ކޮމިޓީގައި ވާހަކަ ދައްކަވަނީ. --- ފޮޓޯ: ނިޝާން އަލީ/ މިހާރު\nދައުލަތުގެ ބެލުމުގެ ދަށުގައި ހުއްޓައި އަނިޔާ ލިބުމަކީ ކަންބޮޑުވާން ޖެހޭ ކަމެއް ކަމަށް އޭނާ ވިދާޅުވި އެވެ.\nހޮޅުދޫ ދާއިރާގެ އެމްޑީޕީގެ މެމްބަރު ޔޫނުސް އަލީ ވިދާޅުވީ ޖަލުގައި ހިނގި ހަމަނުޖެހުންތަކާ ގުޅިގެން ކަރެކްޝަނަލް ސާވިސް އިން ހާލަތާ ނުބައްދަލު ބާރުގެ ބޭނުންކޮށްފައިވާ ކަމަށެވެ. އެހެންވެ، އެކަމުގައި ބަލަން ޖެހޭ ބެލުންތައް ބަލައި ފިޔަވަޅު އަޅަން ޖެހޭ ކަމަށް ވެސް އޭނާ ވިދާޅުވި އެވެ.\nއެނގިފައިވާ ގޮތުގައި ޖަލު އޮފިސަރުން ގައިދީން ގައިގައި ތަޅައިގަތީ، އެހެން ގޮޅިއަކުން އެއްޗެއް ގެނެސްދޭން ގައިދީއަކު އެދުމުން ހިނގި ޒުވާބެއްގައި އޮފިސަރަކަށް ހަމަލާދިނުމުންނެވެ.\nޖަލުގައި ހިނގި ހަމަނުޖެހުންތަކުގައި ދެ ގޮޅިއަކުން ގައިދީން ނެރެ ފުރަގަހަށް ބިޑިއަޅުވައި ބޯ ބާލުވައި އަނިޔާކުރި ކަމަށް ވެ އެވެ. ބައެއް މީހުންގެ އަންނައުނު ވެސް ވީދާލި ކަމަށް ވެ އެވެ. މި ދަރަޖައިގެ ލާއިންސާނީ އަނިޔާ ހިންގި ކަމަށް ކަރެކްޝަނަލް ސާވިސް އިން ދޮގު ކުރެ އެވެ. އެކަމަކު ހޯމް މިނިސްޓްރީން ނެރުނު ބަޔާނުގައި ބުނެފައި ވަނީ ހާލަތާއި ނުބައްދަލުގެ ބާރު ބޭނުންކުރުމުން ގައިދީންނަށް އަނިޔާވި ކަމަށެވެ.\nހިއުމަން ރައިޓްސް އެންޑް ޖެންޑަ ކޮމިޓީގެ މުގައްރިރު އަދި ހިންނަވަރު ދާއިރާގެ މެމްބަރު ޖީހާން މަހްމޫދު ކޮމިޓީގެ ބައްދަލުވުމުގެ ރިޔާސަތުގައި. --- ފޮޓޯ: ނިޝާން އަލީ/ މިހާރު\nޖަލުގައި ހުކުމް ތަންފީޒުކުރަމުން ދިޔަ ގައިދީންތަކަކާ މެދު ޖަލު އޮފިސަރުން ހިންގި ލާއިންސާނީ އަނިޔާ ސަރުކާރުން ބަލައިނުގަންނަ ކަމަށާއި އެފަދަ އަމަލުތައް ހުއްޓުވަން ޖަލުގެ އިންތިޒާމްތަކަށް ބަދަލު ގެންނާނެ ކަމަށް ހޯމް މިނިސްޓްރީން ވަނީ ބުނެފަ އެވެ. އަނިޔާކުރި އޮފިސަރުންނާ މެދު އެ ތަހުގީގު ނިމުމުން ފިޔަވަޅު އަޅާނެ ކަމުގެ ޔަގީންކަން ވެސް އެ ބަޔާނުގައި ހޯމް މިނިސްޓްރީން ވަނީ ދީފަ އެވެ.\nހޯމް މިނިސްޓްރީ ރައްޔިތުންގެ މަޖިލިސް ކ. މާފުށި ހިއުމަން ރައިޓްސް ކޮމިޝަން މާފުށީ ޖަލު ކަރެކްޝަނަލް ސާވިސް\nކޮންމެކަމަކަށް ކޮމިޓީ އެއް ހަދަން ފެނޭ .. އޭރުންތާ ގިނަ ލާރި ލިބެނީ\nހެޔޮނުވާނެ ސަރުކާރުގެ އަދި އެޖަންޑާ 19 ގެ ވައުދުތައް ފުއްދޭތޯ އުޅެބަލަ. ކުއްވެރިންގެ ހައްގާއެއްވަރަށް ކުއްނުކުރާމީހާގެ އަސާސީ ހައްގުތައްވެސް އެބައޮތް. އެކަމަކު މިއުޅެނީ ބަސް ދަތުރުތައް އާރޫޓްތަކަށް ވެސް ނުފެށިގެން. 8 މަސް ވެގެންމިދަނީ. ކުދިކުދި ކަންކަން ވެސް ފެށުމަށް އެތައް މަހއް. ނަހުލާކޮބާތަ؟\nޕްރެކްޓިސް ކުރަން ތިއުޅޭނީ ވަރަށް ނުރައްކާތެރިކަމެކެވެ. ކުއްވެރިންގެ ހައްގުތައް މާބޮޑުވުމަކީ ގައުމީ ސަލާމަތަށް ނުރައްކާ އޮތްކަމެކެވެ.\nސަރުކާރުއައީ އަނިޔާ ހުއްޓުވަން. ޢެކަމަކު އަނިޔާވަނީ ގިނަ. ކަޑަދޯ\nޖަލުގެ ޙާލަތު ރަނގަޅުކުރަންޖެހޭނެތާ ދޯ... އަސްލު ނަޝީދަކީ ޔޫ2 ގެ ކުއްޖެކޭ...\nތިތާ ހިނގާ ކަންތައްތައް ވަގުތުންރެކޯރޑުކުރެވިމޮނިޓަރ ކުރެވޭނެ ކެމެރާގަޑެއްވެސް ނެތީތަ؟ ކުރީއްސުރެ ހުންނަންޖެހޭނެ...24ގަޑިއިރު ހުރިހާކަމެއް ވަގުތުން މޮނިޓަރ ކުރެވެންޖެހޭނެ ދެއްތޯ؟........ވަގުތުން ހާދިސާ ދިގުނުލާގޮތަށް ކޮންޓްރޯލު ކުރެވެންޖެހޭނެ ދެއްތޯ؟......ތީ އެތައްބަޔަކުމަރާ އަނެއްބަޔަކު ވީނުވީތަނެއް ނޭގިފާވާތަނެއް އިނގޭތޯ؟....\nކޮންމެ ގައިދީއަކަށް އެޕާރޓްމެންޓެއް ދޭން ފެންނަނީ ރޫމް ސާރވިސް ލިބޭގޮތަށް...\nކުބާ އެއްކަލަ އަނގަ ބޮޑު އިންތި ކަލޯ ސަރކާރު ތި އޮތީ ބޮޑު ތަނުން ފޭލި ވެފަ!؟މި ފަހަރު ކަލޭ އަނގަ އެއް ނެތްދޯ. އަދިވެސް ކޮމެޓީ ތަކާއި ކޮމިޝަން ތަކާއި ބޯޑުތަކާއި ހަދައިގެން ރައްޔިތުންގެ ލާރި ގަނޑު ކެވޭތޯ ބަލާ.\nގައިދީންގެ ކަމެއްވީމަ ކޮމިޓީ ހަދައިގެން ބެލޭ. އާއްމު ރައްޔިތުމީހާ ދިރިއުޅޭ ހާލުނުބެލޭ. ގައިދީންނަށް3އިރު ބަރާބަރަށް ކާންލިބޭ. އާއްމު ރައްޔިތުމީހާ މިހުންނަނީ2އިރު ކައިގެން. ކޮމިޓީ ހަދައިގެން ދިވެހިން މިއުޅޭ ހާލުބަލާބަ.\nއަނިޔާވެރިކަން އޮތީ ހަމަ ކުރިއަށް. ދައުކަތުގެ ހަޒާނާ ލޫޓުވާލާ ޕާރޓީކުދިންނަށް ބަހާލަނީ. ގޮތްނޭގޭމަރުތައް މަދެއްނުވޭ. ރކޮމިޝަންތައްހަދައިގެން ބަޔަކަށް ލާރިގަޑެއްދޭން ކުޅޭ ޑްރާމާއެއްތީ. އަސްލުހޯދިއްޖެޔޭ ބުނިތާ 2މަސްވީ. ހާމައެއް ނުކުރެވޭ.


Fairoosh ge retirement nuhifehehtee massala eh hushahalhaafai nethumun: Imran | Mihaaru\nފައިރޫޝްގެ ރިޓަޔަމަންޓް ނުހިފެހެއްޓީ މައްސަލައެއް ހުށަހަޅާފައި ނެތުމުން: އިމްރާން\n23 ފެބުރުއަރީ 2021 - 14:40\nއެސިސްޓެންޓް ޕޮލިސް ކޮމިޝަނަރު ޑރ. އަބްދުﷲ ފައިރޫޝްއާ ބެހޭ ގޮތުން ގިނަ ވާހަކަތަކެއް ދެއްކި ނަމަވެސް އޭނާއާ ގުޅޭ އެއްވެސް މައްސަލައެއް ހުށަހަޅާފައި ނުވާ ކަމަށާއި އެހެންވެ އޭނާގެ ރިޓަޔަމަންޓް ހިފެހެއްޓޭނެ އެއްވެސް ގޮތެއް ނެތް ކަމަށް ހޯމް މިނިސްޓަރު އިމްރާން އަބްދުﷲ، ރައްޔިތުންގެ މަޖިލިހުގެ ކޮމިޓީއެއްގައި މިއަދު ވިދާޅުވެއްޖެ އެވެ.\nފުލުހުންގެ ހިދުމަތުގައި 20 އަހަރު އުޅުއްވުމަށް ފަހު ފައިރޫޝް ރިޓަޔާކުރެއްވީ ޖެނުއަރީ 2، 2021 ގަ އެވެ. އޭނާއަކީ ރައީސް މުހައްމަދު ނަޝީދު އިސްތިއުފާ ދެއްވަން މެދުވެރި ފެބްރުއަރީ 7، 2012ގެ ހަމަނުޖެހުންތަކުގައި ފުލުހުންގެ ތެރޭގައި އިސްކޮށް އުޅުއްވި ބޭފުޅެކެވެ. އޭނާ ރިޓަޔާކުރެއްވީ އެ ދުވަހު ނުކުތް ފުލުހުންނާ މެދު ފިޔަވަޅު އެޅުމުގެ މަގުސަދު ބާއްވައިގެން އެކުލަވާލި ގާނޫނު ތަސްދީގުކުރެއްވިތާ ހަ ދުވަސް ފަހުންނެވެ.\nފައިރޫޝްއާ ބެހޭ ގޮތުން ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީއަށް އިމްރާން ހާޒިރުކޮށް މިއަދު ސުވާލުކުރި އެވެ. އިމްރާނަކީ ވެސް ފެބްރުއަރީ 7، 2012 ގައި އެމްޑީޕީ ސަރުކާރާ ދެކޮޅަށް ނުކުތް އިދިކޮޅު ފަރާތްތަކުގެ އިސް އެއް ލީޑަރެވެ.\nކޮމިޓީގައި އިމްރާން ވިދާޅުވީ ފައިރޫޝް ރިޓަޔަކުރައްވަން ތައްޔާރުވަމުން ގެންދެވިތާ ހަތް ވަރަކަށް މަސް ވެފައިވާ ކަމަށެވެ. އޭނާ ރިޓަޔަކުރައްވަން އުޅުއްވި އިރު ފުލުހުންގެ ގާނޫނަށް އެފަދަ އިސްލާހުތަކެއް ގެންނަން އުޅޭކަން އެނގިވަޑައިގެންފައި ނުވާ ކަމަށް ވެސް މިނިސްޓަރު ވިދާޅުވި އެވެ.\nއިމްރާން ވިދާޅުވީ ފައިރޫޝް ރިޓަޔަކުރެއްވިއިރު ރިކޯޑް ސާފުކުރާ ފޯމް ހުށަހެޅުން ފަދަ ހުރިހާ އިޖުރާއަތުތަކެއް ވެސް ފުރިހަމަ ކޮށްފައިވާ ކަމަށެވެ. އަދި ފުލުހުންގެ ޕްރޮފެޝަނަލް ސްޓޭންޑާޑް ކޮމާންޑާއި ހޯމް މިނިސްޓްރީއަށް ވެސް އޭނާއާ ގުޅޭ މައްސަލައެއް ހުށަހަޅާފައި ނުވާ ކަމަށް ވެސް ވިދާޅުވި އެވެ.\n"ވާހަކަ ވަރަށް ބައިވަރު އެބަހުރި. ތިކަމަށް އިންކާރެއް ނެތް ކުރެވޭކަށް. އެކަމަކު ވާހަކަ އެކަންޏެއް ނޫން. ފުރިހަމަ ވާން ޖެހޭ ލިޔެކިޔުމެއް ވިޔަސް ނުވަތަ މައްސަލައެއް، ހުށަހެޅުމެއް ވިޔަސް އޮންނަން ޖެހޭނެ،" އިމްރާން ވިދާޅުވި އެވެ.\nއޭނާ ވިދާޅުވީ ފުލުހުންގެ ބިލުގައި އެފަދަ ފަރާތްތަކާ މެދު ފިޔަވަޅު އެޅޭނެ އިސްލާހެއް ހިމަނައި، ފައިރޫޝްއާ މެދު ފިޔަވަޅު އަޅަން ޖެހޭ ފަދަ އިޝާރާތެއް ރައްޔިތުންގެ މަޖިލީހުންނާއި އެހެން އެއްވެސް ދިމާލަކުން ލިބިވަޑައިގެންފައިނުވާ ކަމަށެވެ. އަދި މިއަދާ ހަމަޔަށް އައިއިރު ވެސް ފައިރޫޝްއާ ގުޅޭ މައްސަލައެއް ލިބިވަޑައިގެންފައިނުވާ ކަމަށް ވެސް އިމްރާން ވިދާޅުވި އެވެ. އެހެންކަމުން އޭނާ ވިދާޅުވީ އެ ރިޓަޔަމަންޓް ހުއްޓުވޭނެ ގޮތެއް ނެތް ކަމަށެވެ.\n"އެ ހިސާބަށް އައިއިރު މައްސަލައެއް ހުށަހެޅިއެއް ނެތް. އަދި އަޅުގަނޑާ އެކަހަލަ އެއްވެސް ސުވާލެއް ކުރެވިފައި ނެތް ބޭފުޅެއްގެ ރިޓަޔަމަންޓް ހިފެހެއްޓުން އެއީ ކުރެވިދާނެ ކަމެއް ކަމަށް އަޅުގަނޑަށް އޭރަކު ގަބޫލެއްނުކުރެވޭ،" އިމްރާން ވިދާޅުވި އެވެ.\nފުލުހުން ހޯމް މިނިސްޓްރީ ރައްޔިތުންގެ މަޖިލިސް އިމްރާން އަބްދުﷲ، ހޯމް މިނިސްޓަރު އަބްދުﷲ ފައިރޫޝް\nއެކަމެއްގައި ބައިވެރިވެ އެތަނުން ބައިވެރިޔަކު ރިޓަޔަރ ކުރާއިރު އަދި މައްސަލައެއްބަލާއިރު އެކަމުގަ އުޅުނު މިހަކުވިއްޔާ އެހީތެރިވާނެ ނުންތޯ/\nބަދަލުވި ހާލަތު ބުނާގޮތުން އިމުރާނު ކުއްވެރި ކުރެވޭނެ ގޮތެއްނެތް. އެހެންވީމަ ފައިރޫސްއަށް މަރުހަބަ\nމާގާމުގެ ދަހިވެތިކަން ވަރައް ބޯޑު\nރައިސް ޔާމިން ދެކެ މަނިކުފާން ރުޅިއައީ މަގާމު ނުދިނީމަ.\nރާއްޖޭގެ މިނިވަންކަމާ އަމިލްލަވަންތަކަން އަދާލަތު ޕާޓީގެ ސަބަބުން ދިވެހިން މަޅީގަޖެހި އެމްޑީޕީޔަ ވޯޓް ދެވުނީ.


Enmenge Heyo Dua ah Beynun Vefaiva Mivaguthuves Ekaku Anekakah Badhu Dua\nއެންމެންގެ ހެޔޮދުއާއަށް ބޭނުންވެފައިވާ މިވަގުތުވެސް އެކަކު އަނެކަކަށް ބަދުދުއާ\n26 މޭ 2021 - 09:19:46\nކޮވިޑް-19ގެ ބަލި މަޑުކަމުން ރާއްޖެ ހަންނޮޅޭތާ 1 އަހަރަށް ވުރެ ގިނަ ދުވަސްވެގެން ދިޔައިރު ވެސް މިއަދު މިދެކޭފަދަ ހިތްދަތިކަން ތަހައްމަލު ކުރަން ޖެހުނު ދުވަސްވަރެއް އަދި ނާދެއެވެ. ކޮވިޑްގެ ބިޔަ ރާޅުތައް ރާއްޖޭގެ ހުރިހާ ދިމާލަކުން އަރަމުން ދާއިރު މިއީ އަހަރެމެން ފަދަ ކުޑަކުޑަ ވަސީލަތްތައް މަދު ގައުމަކަށް އެކަކު އަނެކަކުގެ އެހީ އެންމެ ބޭނުންވާނެ ވަގުތާއި މެދު ޝައްކެތްނެތެވެ.\nސައްތައިން ސައްތަ މުސްލިމް ގައުމެއްގެ ހައިސިއްޔަތުން އެ އެހީތެރިކަން އަޅުގަނޑުމެންގެ ބޮލުގައި އެޅޭ މިންވަރުވެސް މާ ބޮޑެވެ. މާލީ ގޮތުން އެހީވެވެން ނެތަސް މިދަނޑިވަޅުގައި ތިމާފަދަ މުސްލިމު އެހެން އަހަކަށް ދެވެން އޮތް އެންމެ އަގުބޮޑު އެއްޗަކީ ހަމަގައިމުވެސް ހާލިސް ހިތަކުން ކޮށްދެވޭ “ދުއާ”އެވެ.\nއެހެންނަމަވެސް ހިތާމަކުރަންޖެހޭ ކަމަކީ ބަލި މަޑުކަމުގެ މިދަނޑިވަޅުގައި މިކަން ދިމާ އިދިކޮޅަށް ދާ މަންޒަރު ފެންނަމުން ދިޔުމެވެ. އެކަކު އަނެކަކަށް ހިތްވަރުދީ ހެޔޮދުއާ ކުރުމުގެ ބަދަލުގައި އަަނެކާއަށްޓަކައި “ބަދު ދުއާ” ކުރުމަކީ އިންސާނެއްގެ ހައިސިއްޔަތުން ބެލިޔަސް، މުސްލިމެއްގެ ހައިސިއްޔަތުން ބެލިޔަސް ހިތާމަކުރަންޖެހޭ ކަންކަމެވެ.\nކޮވިޑްގެ ހާލަތުގޯސްވެ، މިމަހުގެ 24ވަނަ ދުވަަކީ ރާއްޖޭގެ މުޅި ކޮވިޑް ހާލަތުގައިވެސް ފެނުނު އެންމެ ހިތާމަވެރި މަންޒަރު ފެނުނު އެއް ދުވަހެވެ. ހުޅުމާލެ މެޑިކަލް ފެސިލިޓީއިން 24 ވަނަ ދުވަހުގެ އިރުއެރީންސުރެ އެކި ވަގުތު ތަކުގައި މަރުތައް ދިޔައީ އިއުލާން ކުރެެވެމުންނެެވެ. ރިކޯޑް އަދަދަކާއިއެކު އެދުވަހުގެ މެންދަމު 12 ޖެހުމާއި ހަމަޔަށް 13 މީހުންވަނީ އަޅުގަނޑުމެންނާއި ވަކިވެގެން ގޮސްފައެވެ.\nމިއާއެކު ސަރުކާރުން ވަނީ މާލޭ ސަރަހައްދުގައި ހިންގަމުންދިޔަ ކާފިއު ހަރުކަށިކޮށް 25 ވަނަ ދުވަހުން ފެށިގެން ހަވީރު 16:00 ފެށިގެން ހެނދުނު 8:00 އަށް ކާފިއުގެ ވަގުތު އިތުރު ކޮށްފައިވާކަން އިއުލާނު ކޮށްފައެވެ. މިފަހަރުގެ ކާފިއު ތަފާތުވާގޮތަކީ ކާފިއުގެ ވަގުތުތަކުގެ އިތުރުންވެސް އެހެން ގަޑިތަކުގައިވެސް ބޭރަށް ނިކުމެވޭނީ ގެޔަކުން2މީހުންނަށް ހާއްސަ ފާހެއް ނަގައިގެން ކަމަށް ވުމުންނެވެ. ސީދާ “ލޮކްޑައުން” އެއް ސަރުކާރުން އިއުލާންނުކުރިނަމަވެސް މިއީ މުޅި މާލެ ސަރަހައްދު ބަންދުވުމެވެ.\nމީގެ ކުރިން ލޮކްޑައުން ކުރާ ކަމަށް ނޫސްތަކުން ފެތުރި ހަބަރުތައް ރައީސް އޮފީހުގެ ތަރުޖަމާން މަބްރޫކް އަޒީޒް ދޮގު ކުރިއެވެ. އެއަށްފަހު ލޮކްޑައުންގެ ނަން ނުލައި މާލެ ސަރަހައްދު ބަންދުވެގެން ދިޔުމާއިއެކު އޮންލައިން ނޫހަކުން ވަނީ ސީދާ މަބްރޫކްއަށް ނިސްބަތްވާގޮތައް “މަބްރޫކް އެވެ. މިފަހަރު މާލެ ތިކުރީ ފުރަބަންދު!” ނަމުގައި އާޓިކަލެއް ޝާއިއުކޮށްފައެވެ.\nމި އާޓިކަލްގެ ކޮމެންޓް ސެކްޝަން އަށް ބަލައިލުމުން ފެންނަނީ އަޅުގަނޑު ކުރިން މިފާހަގަ ކުރިގޮތަށް މިފަދަ ބަލިމަޑުކަމެއްގެ ތެރޭގައި މުސްލިމް އަހުންތަކެއްގެ ކިބައިން ފެނިގެން ނުވާނެފަދަ މަންޒަރުތަކެކެވެ. ބަދުދުއާއެވެ. ނުރުހުމެވެ.\nކޮމެންޓް ސެކްޝަނުގައި ހުރި ބައެއް ކޮމެންޓް\nއާއެކެވެ. މިވަގުތަކީ އަހަރެމެން އެންމެންނަށްވެސް ދަތިވަގުތެކެވެ. ދުވާލެއްގެ މައްޗަށް ހާހުން މީހުން ބައްޔަށް ހުށަހެޅި ބަލީގައި އަހަރެމެން ފަދަ އަހުންތަކެއް މަރުވާތަން ދެކެން އެއްވެސް މީހެއްގެ ހިތަކަށް ކެތެއް ނުވާނެއެވެ. އަދި އެފަދަ އާއިލާތަކެއްގެ ހިތާމަތައް އަހަރެމެންނަށް ތައްސައްވަރު ވެސް ކޮށްނުލެވޭނެ އެވެ. ކަންތައްތައް ބޮއްސުންލައި ބަލިމަޑުކަމެއްގެ ތެރޭ އެތައް ދުވަހެއްވެ ހިތްދަތި މިދަނޑިވަޅުގައި ހިތުގައި އުފެދޭ ޝުއޫރުތައްވެސް ބައިވަރެވެ. އެހެންނަމަވެސް އެ ޖަޒުބާތުގައި ހިތަށް އާހާ އެއްޗެއް ދުލަށް އާހާ ގޮތަކަށް ބޭރުކޮށްލުމަކީ މުސްލިމުންގެ ގޮތެއް ނޫނެވެ.\nސަހީހުލް ބުހާރީގައި އިބްނު އައްބާސް ރަޟިޔަﷲ ޢަންހުގެ ކިބައިން އައިސްފައިވެއެވެ. މުޢާޛް ބިން ޖަބަލު ޔަމަނު ކަރައަށް ފޮނުއްވި ހިނދު ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރެއްވިއެވެ. (واتق دعوة المظلوم فإنه ليس بينه وبين الله حجاب) މާނައަކީ: “އަނިޔާ ލިބޭ މީހާގެ ބަދު ދުއާ އަށް ރައްކާތެރިވާށެވެ. ހަމަކަށަވަރުން އަނިޔާ ލިބޭ މީހާ އާއި ﷲ އާއި ދެމެދުގައި ހުރަހެއް ނުވެއެވެ.”\nމިއަދުގެ މިހާލަތައް ބަލާއިރު، އަހަރެމެން އެންމެންނަކީ ވެސް އަނިޔާ ލިބިފައިވާ، ލިބެމުންދާ މީހުންނެވެ. ވަކިމީހަކު އިސްތިސްނާއެއް ނުވެއެވެ. އޭނާވެސް އަދި އަހަރެމެންވެސް މިތިބީ ބޮޑު ބަލިމަޑުކަމެއްގެ ތެރޭގައެވެ. ވޭނާއި ކެކުޅުން މިއަދު އިހުސާސް ނުކުރާ ފަރުދަކު ނުވެއެވެ. އެހެން އެކަން އޮތްއިރު މިހާލަތުގައި އަޅުގަނޑުމެން ދުލުން ބޭރުކުރާ ބަސްތަކާއިމެދު ވަރަށް ވިސްނަން ޖެހެއެވެ. މިވަގުތަކީ މީހަކަށް އަނިޔާ ލިބުމަަށް ނުވަތަ ދެރަގޮތެއް ވުމަށް އެކަކު އަނެކަކު ބަދުދުއާ ކޮށް ނަފުރަތު ވާންވީ ވަގުތެއް ނޫނެވެ.\nއަހަރެމެންނަށް އޮތީ ކެތްތެރިވުމެވެ. މުސްލިމުންގެ ގޮތަކީވެސް އެއީއެވެ. އަދި ތިމާއަށް ލިބޭ ހެޔޮކަން އަނެކާއަށްވެސް އެދުމެވެ.\nސޫރަތުލް ބަޤަރާގެ 155 ވަނަ އާޔަތުގެ މާނައިގައި ވަނީ، "ހަމަކަށަވަރުން ތިމަން ރަސްކަނލާންގެ ތިޔަބައިމީހުން އިމްތިހާން ކުރައްވާ ހުށީމެވެ. އެއީ ބިރުވެރި ކަމާއި ބަނޑުހައި ހޫނު ކަމުގެ ތެރެއިން ކަމެއް ކުރިމަތި ކުރެއްވުމުންނެވެ. އަދި މުދާތަކާއި ނަފްސުތަކާއި މޭވާތަކުން ބައެއް އުނި ކުރެއްވުމުންނެވެ" މިއެވެ.\nމިއީ މިއަދު އަޅުގަނޑުމެންނަށް ކުރިމަތިވި އިމްތިހާނެކެވެ. ހިތްވަރު ކުރަންވީ މި ސަބަބަށްްޓަކައެވެ. ހިތްހަމަ ނުޖެހޭ ކަމެއް ދިމާވާއިރަށް އެކަކު އަނެކަކަށް ބަދުދުއާ ކުރުމުގެ ބަދަލުގައި ހެޔޮދުއާ ކުރާށެވެ. އެކަކު އަނެކަކަށް މިވަގުތު އެންމެ ބޭނުންވާ އެކައްޗަކީ އިހްލާސްތެރި ހިތަކުން ކުރާ ހެޔޮދުއާ އެވެ. އެންމެން އެކީ ސަލާމަތުގެ އައްސޭރިއަށް ދެވެން އޮތްގޮތަކީ މިއެވެެ.\nޝާފިއު ދިޔައީ މާދަމާ އޮންނަ ދޮންބެގެ ކައިވެންޏަށް\nފިތިގެން މަރުވި 60އަހަރުގެ މީހާ: މޭކަށިގަނޑަށް ބޮޑެތި އަނިޔާ\n13އަތޮޅެއްގައި އަތޮޅުވެރިކަން ކުރެއްވި ޖަލީލު އަވަހާރަވެއްޖެ


ޕްރިމިއަރ ލީގު: އެވަޓަން-ލިވަޕޫލް މެޗު އެއްވަރު ޕްރިމިއަރ ލީގު: އެވަޓަން-ލިވަޕޫލް މެޗު އެއްވަރު\nޕްރިމިއަރ ލީގު: އެވަޓަން - ލިވަޕޫލް މެޗު އެއްވަރު\nއިނގިރޭސި ޕްރިމިއަރ ލީގުގައި އެވަޓަން އާ ލިވަޕޫލް ބައްދަލުކުރި މެޗުގައި ސަލާހް ބޯޅަ ކުރިޔަށް ފޮނުވާލަނީ | ފޮޓޯ:ރޮއިޓާސް\nއިނގިރޭސި ޕްރިމިއަރ ލީގުގެ އެންމެ ފަހުގެ ޗެމްޕިއަން ލިވަޕޫލާއި އެވަޓަން ބައްދަލުކުރި ޑާބީ މެޗު އެއްވަރުވެގެން ނިމިއްޖެއެވެ.\nއެވަޓަންގެ ގުޑިސަން ޕާކްގައި ކުޅުނު މި މެޗު އެއްވަރުވީ 2-2 ގެ ނަތީޖާއަކުންނެވެ.\nމެޗު ފަށައިގެން ލިވަޕޫލުން ވަނީ މޮޅު ކުޅުމެއް ދައްކާފައެވެ. އެގޮތުން މެޗު ފަށައިގެން ތިންވަނަ މިނެޓުގައި ލިވަޕޫލުން ވަނީ ލަނޑެއް ޖަހާ ލީޑު ނަގާފައެވެ. މި ލަނޑު ލިވަޕޫލަށް ކާމިޔާބުކޮށްދިނީ ސާދިއޯ މާނޭއެވެ.\nމާނޭ ޖަހައިދިން ގޯލުން ލިވަޕޫލް ލީޑުގައި އޮވެގެން ކުޅެމުންދަނިކޮށް އެޓީމުގެ ޑިފެންޑަރ ވާޖިލް ވެން ޑައިކަށް އެވަޓަންގެ ކީޕަރ ޕިކްފޯޑް ކުރި ނުރައްކާތެރި ފައުލަކާއި ގުޅިގެން އަނިޔާވެގެން ވެން ޑައިކް ވަނީ ބަދަލުކޮށްފައެވެ. މެޗުގެ 11 ވަނަ މިނެޓުގައި ވެން ޑައިކްގެ ބަދަލުގައި ކުޅެން ނުކުތީ މާރިއޯ ގޮމޭޒްއެވެ.\n1 ލަނޑުގެ ލީޑެއްގައި އޮވެ ލިވަޕޫލުން ކުޅެމުންދިޔައިރު އެވަޓަނުން ވަނީ މެޗުގެ ނަތީޖާ ހަމަހަމަކުރުމަށް ވަރަށް މަސައްކަތްކޮށްފައެވެ. އޭގެ ނަތީޖާއެއްގެ ގޮތުން މެޗުގެ 19 ވަނަ މިނެޓުގައި ހަމޭސް ރޮޑްރިގޭޒް ނަގައިދިން ކޯނަރަކުން ޑިފެންޑަރު މައިކަލް ކީން ވަނީ މެޗުގެ ނަތީޖާ އެވަޓަންއަށް ހަމަހަމަކޮށްދީފައެވެ. މި ލަނޑަށް ފަހު ލިވަޕޫލްއަށް ލިބުނު ހިލޭ ޖެހުމެއްގައި އާނޯލްޑް ފޮނުވާލި ބޯޅަ އެވަޓަންގެ ކީޕަރ ވަނީ ހުށިޔާރުކަމާއެކު އަތުން ޖައްސާ ކޯނަރަކަށް ބޯޅަ ބޭރުކޮށްލާފައެވެ.\nމެޗުގެ ދެވަނަ ހާފް ފަށައިގެން އަނެއްކާވެސް ލިވަޕޫލުން ވަނީ ލަނޑެއް ޖަހާ މެޗުގައި ދެވަނަ ފަހަރަށް ލީޑު ނަގާފައެވެ. މި ލަނޑު ލިވަޕޫލަށް ކާމިޔާބުކޮށްދިނީ މުހައްމަދު ސަލާހްއެވެ. މިއީ ސަލާހް ލިވަޕޫލަށް ކާމިޔާބުކޮށްދިން 100 ވަނަ ލަނޑެއެވެ.\nސަލާހްގެ ލަނޑަށް ފަހުވެސް ލިވަޕޫލަށް ވަނީ ލީޑު ފުޅާކުރަން ގިނަ ފުރުޞަތުތަކެއް ލިބި އޭގެ ބޭނުން ކުރެވޭގޮތް ނުވެފައެވެ. އެގޮތުން މެޗުގެ 77 ވަނަ މިނެޓުގައި މަޓިޕް ބޮލުން ޖައްސާ ގޯލާއި އަމާޒުކޮށް ފޮނުވާލި ބޯޅަ ޕިކްފޯޑް ވަނީ ދިފާއުކޮށްފައެވެ. އޭގެ ފަހުން ސަލާހް ފޮނުވާލި ބާރު ހަމަލާއެއްވެސް ޕިކްފޯޑް ވަނީ މަތަކޮށްފައެވެ.\nމެޗުގެ ނަތީޖާ އެވަޓަންއަށް ހަމަހަމަކޮށްދިން ލަނޑު 81 ވަނަ މިނެޓުގައި ކާމިޔާބުކޮށްދިނީ ފޯވާޑް ޑޮމިނިކް ކަލްވެޓް-ލެވިންއެވެ. މި ލަނޑާއެކު މި ސީޒަނުގައި މިހާތަނަށް އެވަޓަނުން ކުޅުނު5މެޗުގައިވެސް ކަލްވެޓް-ލެވިން ލަނޑު ޖަހާފައިވާއިރު، މިއީ ޕްރިމިއަރ ލީގުގައި އޭނާ ކާމިޔާބުކުރި ހަތްވަނަ ލަނޑެވެ.\nމި މެޗުގައި އެވަޓަނަށް މައްސަލަތަކެއް ކުރިމަތިވީ މެޗު ނިމެން ގާތްވެފައި ވަނިކޮށް އެ ޓީމުގެ ރިޗާލިސަނަށް ރެފުރީ ސީދާ ރަތް ކާޑެއް ދެއްކުމާ ގުޅިގެންނެވެ. އޭނާއަށް ރަތް ކާޑެއް ދެއްކީ ލިވަޕޫލުގެ ތިއާގޯ އަލްކަންޓާރާއަށް ކުރި ނުރައްކާތެރި ފައުލަކާ ގުޅިގެންނެވެ.\nއެއާއެކު މެޗުގެ އިތުރު ވަގުތުގައި މާނޭ ދިން ޕާހަކުން ލިވަޕޫލުގެ ކެޕްޓަން ހެންޑަސަން ވަނީ ލަނޑެއް ޖަހާފައެވެ. އެކަމަކު މާނޭ އޮފްސައިޑުގައި ހުރުމުން ވީޑިއޯ އެސިސްޓަންޓް ރެފުރީ (ވީއޭއާރް) އިން ވަނީ އެ ލަނޑު ބާތިލުކޮށްފައެވެ.\nމި ނަތީޖާއާއެކު ލީގުގައި މިހާތަނަށް ކުޅުނު5މެޗުން ހޯދި 13 ޕޮއިންޓާއެކު ލީގު ތާވަލްގެ އެއްވަނައިގައި އޮތީ އެވަންޓަންއެވެ. ދެވަނައިގައި 10 ޕޮއިންޓާއެކު އޮތީ ޗެމްޕިއަން ލިވަޕޫލްއެވެ.


Dhigu muhdhathakah Suarez Barcelona gai madukuranee | Mihaaru\nބާސެލޯނާގެ ފޯވާޑް ސުއަރޭޒް.-- ފޮޓޯ: އޭއެފްޕީ\n09 ޑިސެމްބަރ 2016 - 09:39\nރިޕޯޓްތައް ބުނާގޮތުން ސުއަރޭޒް ވަނީ ހަ އަހަރަށް ބާސެލޯނާއާ އެކު އެއްބަސްވުން އާ ކުރަން ނިންމައިފަ އެވެ. އެއީ 2022 ވަނަ އަހަރުގެ ނިޔަލަށެވެ.\nބާޓޮމެއު ވިދާޅުވީ އެއްބަސްވުމާ ގުޅޭގޮތުން ސުއަރޭޒާއި އޭނާގެ އެޖެންޓާ މަޝްވަރާކޮށް ހުރިހާ ކަމެއް ނިމިފައިވާ ކަމަށެވެ.\n"ސުއަރޭޒްގެ އެއްބަސްވުމުގެ ހުރިހާ މަޝްވަރާތަކެއް ވަނީ ނިމިފައި. ދެން އޮތީ ހިމަނަންޖެހޭ އެހެން ބައިތައް ފުރިހަމަ ކުރުން. އެކަން ނިންމާލުމަށް ފަހު ދެ ހަފްތާއެއްގެ ތެރޭގައި އެއްބަސްވުމުގައި ސޮއިކުރާނެ،" ބާޓޮމެއު ވިދާޅުވި އެވެ.\nލިވަޕޫލް ދޫކޮށް ސުއަރޭޒް ބާސެލޯނާ އަށް ބަދަލުވީ 2014 ވަނަ އަހަރު 65 މިިލިއަން ޕައުންޑަށެވެ. ފާއިތުވި ދެ ސީޒަނުގައި ސުއަރޭޒަކީ ބާސެލޯނާގައި އެންމެ ރަނގަޅު ކުޅުމެއް ދެއްކި އެއް ކުޅުންތެރިޔާ އެވެ. ސުއަރޭޒް ވަނީ ޔޫރަޕްގެ ރަން ބޫޓު ވެސް ހޯދައިފަ އެވެ.\nސުއަރޭޒް ހޯދުމަށް މި ސީޒަން ފެށުމުގެ ކުރިން ބަޔާން މިއުނިކާއި އިންގްލެންޑުގެ މެންޗެސްޓާ ސިޓީން ވަނީ މަސައްކަތްކޮށްފަ އެވެ.\nސުއަރޭޒްގެ އިތުރުން ބާސެލޯނާ އިން އަންނަނީ ލިއޮނަލް މެސީ އާއި އިވާން ރަކިޓިޗްގެ އެއްބަސްވުން އާ ކުރުމަށް ވެސް މަޝްވަރާ ކުރަމުންނެވެ.


Ep. 35 — Thy Furaanaige Dhirumey | Safuhaa\n"އެހެންވިއްޔާ ބުނެބަލަ! ކާކުދެކެ މިހާރު ބޮޑަށް ލޯބިވަނީ؟ އައިޒަންދެކެތަ؟ ނޫނީ އިޝާންދެކެތަ؟" ލީވާންގެ ސުވާލުން އެތާގައި ބޮމެއް ގޮއްވައިލި ކަހަލައެވެ. މަޖާ މޫޑުގައި ތިބި އެންމެން ސީރިއަސް ދަރަޖައަށް ވެއްޓިގެން ދިޔައެވެ. އިޝާން ބަލައިލިއިރު މުސްކާންގެ މޫނު ހުރީ ހުދުވެފައެވެ. ޝައިލީންއަށް ނީނދެވިގެން ލީވާން އަތުގައި ވިކައިގެންފައި ސުވާލު ބަދަލު ކުރަން އިޝާރާތް ކުރީމައިވެސް ލީވާން އިނީ ގޮތުގައެވެ. އެސުވާލު އެހާލަތާއި ކިތަންމެ ނުގުޅުނަސް އިޝާންވެސް މުސްކާން ބުނާ އެއްޗެއް ބަލައިލަން ބޭނުންވިއެވެ. އެކަމަކު އޭނާ ވަކި ޖަވާބަކަށް އުންމީދެއް ނުކުރެއެވެ. މުސްކާން އެތާ ތިބި މީހުންނަށްޓަކައި އޭނާގެ ނަން ބުނި ނަމަވެސް ހިތަށް އެއިން ލިބޭނެ އުފަލެއް ނެތްކަން ޔަޤީނެވެ. އަދި މުސްކާން ބުނަން ޖެހޭނީވެސް އައިޒަންގެ ނަމެވެ. އެއީ އައިޒަން ނެތަސް އައިޒަން އެއީ މުސްކާންގެ ލޯއްބެވެ. މިއަދު އޭނާއަށް މުސްކާން ހާޞިލްވުމުގެ އަސްލަކީވެސް މުސްކާންގެ ހިތުގައި އައިޒަންއަށް އޮތް ލޯބިކަން ކަށަވަރެވެ.\n"ކަނޑައެޅިފައިވާ ވަގުތު ހަމަވީއިރު މުސްކާންއަށް ޖަވާބެއް ނުދެވުނު. ދެން އެހެންވީމަ ޖެހޭނީ އަހަރުމެން ބުނާ ކޮންމެކަމެއް ކުރަން. އަދި މުސްކާން ކުރަންވީ ކަމަކީ ލީވާން ބޮލަށް ފެންޖަގެއް އަޅާލުން." ޝައިލީން ވިސްނަން އިނދެލާފައި މޮޅު ހިޔާލެއް އައިސްގެން ބުނެލިއެވެ. އެއަޑަށް ލީވާން ތެޅިގަނެފައި ބަލާލިއިރު މުސްކާން އިނީ ލާނެތްގޮތަކަށް ހިނި އައިއްސައެވެ. ޝައިލީން މިބުނި އެއްޗަކުން މާހައުލުގެ ސީރިއަސްކަން ނެތިފިލަން ނެގީ ސިކުންތުކޮޅެކެވެ. "ކީއްވެ ލަސްކުރަނީ މުސްކާން. އަވަސްކުރޭ!" އިފްހާމްވެސް ހީގެންފައި ތާއީދުކުރިއެވެ. މުސްކާން އެވަގުތު ފެންޖަގު ބަލާ ތެދުވާއިރަށް ލީވާން ފުންމައިގެން ތެދުވެފައި އެކަކަށްވެސް އަތުނުވާން ކޮޓަރިން ނިކުމެގެން ދުވެ ފިލައިފިއެވެ.\n"ތޭންކްސް ދޮންބެދައްތާ!" ގެއަށް ދިއުމުގެ ކުރިން މުސްކާން ޝައިލީންކައިރީ ބުނެލިއެވެ. އެހެންމީހުން ނިކުމެ ސިޓިންރޫމްގައި ތިބިއިރު ދެއަންހެން ކުދިން ސިޑިން ފޭބީ އެންމެ ލަހުންނެވެ. "ޑޯން ވޮރީ. އައި ގޮޓް ޔޯ ބެކް." ޝައިލީން ހިނިތުންވެފައި މުސްކާންގެ ކޮނޑުގައި ފިރުމައިލިއެވެ. އޭނާ ގޮސް ކައިރިވުމާއެކު އިޝާން ތެދުވެފައި ދާންވީދޯއޭ ކިޔައިލުމުން ބޯ ޖަހައިލިއެވެ. އެއަށްފަހު ނާޝިދުއާ ސަނާގެ ހުއްދަ ލިބިގެން ދެމަފިރިން އެގެއިން ނިކުތެވެ.\nކާރަށް އަރާފައި އިޝާން ފުންކޮށް ބަލައިލިކަން މުސްކާންއަށް އިހްސާސްވިއެވެ. އޭނާ މޫނު އަނބުރާލުމުން އިޝާން ވެރިކޮށްލީ ލުއި ހިނިތުންވުމެކެވެ. އެއަށްފަހު ވަކި އެއްޗެއް ނުބުނެ އިނދެގެން ކާރު ދުއްވާލައިފިއެވެ.\nގެއަށް ވަދެފައި އިޝާން ބައްޕަ އެދިގެން އެކޮޓަރިއަށް ދިއުމުން މުސްކާން އައިސް އޮތީ އެނދުގައި ބަންޑުން އޮށޯވެލައިގެންނެވެ. ކުޑައިރުކޮޅެއް ކުރިން ލީވާން ކުރި ސުވާލާއިމެދު ފުންކޮށް ވިސްނަން ފެށުނީ އެހެން އޮވެގެންނެވެ. މުސްކާން ހަނދާންވީ އޭގެ ޖަވާބު ހޯދަން އެކި މީހުން ބަލައިލި ގޮތެވެ. ހާއްސަގޮތެއްގައި އިޝާން ވިސްނީ ކިހިނެތްކަން އޮޅުންފިލުވާ ހިތް މުސްކާންވިއެވެ. ފުރޮޅިލާފައި މަގަތަށް އެނބުރިލި ވަގުތު ކުރިމަތީ ފެންނަން އިން އައިޒަންގެ ފްރޭމްގައި ލޯ އަޅައިގަތުމުން މަޑުމަޑުން ތެދުވެވުނެވެ. އޭނާ ފްރޭމް އަތަށް ލައިގެން އިންދާ އިޝާން ދޮރު ހުޅުވާލިއަޑަށް ސިހުމެއް ލިބިފައި ފްރޭމް ކުރިން އިންތާ ބަހައްޓާލެވުނެވެ. ދެކަކޫ ގެނެސް މެއާއި ކައިރިކޮށްލައިގެން ބާލީސްތަކުގައި ލެނގިލިއިރު އިޝާން ކައިރިއަށް އަންނަނީއެވެ. ޖީބުގައި އޮތް ފޯނު ނަގައި ސައިޑު ޓޭބަލް މަތީ ބާއްވާފައި އިޝާން އޮށޯވެލީ މުސްކާންގެ ދާދި ގާތުގައި އެނދު ހުރަހަށެވެ.\n"ބޮލުގައި ރިހުމެއް ހިފާފަ ހުންނަނީ މިރޭ. ނިދަންވީ ކަންނޭނގެ." އިޝާން ލޯމަރައިލަމުން ކިޔައިލިއެވެ. އެއަޑު އަހާފައި މުސްކާންގެ ވިސްނުން ފުރަތަމަވެސް ދަތުރުކޮށްލީ އެއް ދިމާއަކަށެވެ. އެއީ މިރޭ ލީވާން ކުރި ސަމާސައާ އިޝާންގެ ބޮލުގައި ރިހުން ގުޅިފައި ވެދާނެ ކަމާމެދުގައެވެ. "ކިހިނެތްވީ؟" މުސްކާން ބޭނުންވީ އިޝާން ބުނާއެއްޗެއް ބަލައިލުމަށެވެ. "މިއަދު މާ ހޫނުގަދަވީމަ ކަންނޭނގެ." އިޝާން ޖަވާބުދިނީ ލޯމަރައިގެން އޮވެއެވެ. މުސްކާން ބޭސް ގެންނަންތޯ އެހުމުން އޭނާ ބުނެލީ ނިދާލުމުން ރަނގަޅުވެދާނެ ކަމުގައެވެ. އަދި މުސްކާންވެސް ވީވަރަކުން އެކަހަލަ ކުދި ކުދި ކޮންމެ ކަމަކާއި ބޭސް ކެއުމުގެ އާދަ ނުހިފެހެއްޓުމަށްލަފާ ދިނެވެ. ބަލަން އިންދާ އިޝާން އިރުކޮޅަކުން ތެދުވެގެން ގޮސް ފާޚާނާއަށް ވަދެފައި އެނބުރި އައީ ނިދާ އެއްޗެހީގައެވެ. މުސްކާން އެއިންގޮތަށް އިންދާ ގުޑްނައިޓް ކިޔާލައިފައި އަނެއްފަރާތަށް އެނބުރި ކަންނޭލުގައި ބައްދާލައިގެން ލޯމަރައިފިއެވެ. އެހިސާބުން މުސްކާންއަށް އަނެއްކާވެސް ނެގުނީ އައިޒަންގެ ފޮޓޯ ފްރޭމްއެވެ. އޭނާ އެއަށް ބަލަމުން ތެދުވެގެން ގޮސް ފޮތިގަނޑު ހިއްލާލިއިރު މިރޭވެސް ތަރިތައް ފިޔަ ޖަހަނީއެވެ. ވަގުތުން މުސްކާންގެ ހަނދާނާއި ގުޅިގެން ދިޔައީ ތަރިއާއި ހަނދުވަރަށް އައިޒަން ލޯބިކުރި ވަރެވެ. މުސްކާންގެ ތުންފަތަށް ހިނިތުންވުމެއް ވެރިވެގެން އައުމާއެކު އަތުގައި އޮތް ފްރޭމް މޭގައި ޖައްސާ ބާރުކޮށްލެވުނެވެ. އައިޒަން ބުނެފައިވާ އެކި އެކި ޖުމްލަތައް އަދިވެސް ހީވަނީ ތަކުރާރުކޮށް އިވި އިވި ހުންނަ ހެންނެވެ.\nމުސްކާން އެނބުރި އައިސް ކުރިންވެސް އިންތާ އިށީންދެ އިންދާ އިޝާންގެ ފޯނު ވައިބްރޭޓް ވާން ފެށިއެވެ. ބަލައިލިއިރު ޝިފްރާ ގުޅަނީއެވެ. ފޯނު އަތަށް ނަގާފައި މުސްކާންއަށް ބަލައިލެވުނީ އިޝާންއަށެވެ. ނިދިފައި އޮތުމުން ގޮވާކަށް އޭނާ ކުޑަކޮށްވެސް ބޭނުމެއް ނުވިއެވެ. ބަލަން އިނދެލާފައި ފޯނު ނެގުނީ އިއްތިފާޤުން ކެނޑުނު ގަޑިއަށެވެ. އަނގައަށް ގޮތެއް ހަދާލައިފައި ފޯނު އޮތްތާ ބާއްވާލުމަށްފަހު ތިރިއަށް ސޮހިގެންފައި ރީތިކޮށް ބާލީހުގައި ހަމަޖެހިލިއެވެ. ނިދީގައި އިޝާން މަގަތަށް އެނބުރިލުމުން އޭނާއަށް އޮވެވުނީ ބަލަހައްޓައިގެންނެވެ. ފަނޑުއަލީގެ ތެރެއިން އެރީތި މޫނު ފެނުނުލެއް ހިތްގައިމުކަމުން ބޮސްދޭ ހިތްވިއެވެ. މުސްކާން ކުރިއަށްވުރެ ކައިރިއަށް ޖެހިލާފައި ކަނާއަތް އުފުލާލައި އިޝާންގެ ކޯތާފަތުގައި ފިރުމާލިއެވެ. އޭނާއަށް ނިދުނީ ފޫހިކަމެއްނެތި އެމޫނަށް ބަލަން އޮތްވައެވެ.\n"މޯނިން ޕްރިޓީ ގާރލް." ހެނދުނު ނިދިން ހޭލައްވައިލީ އިޝާންގެ ފިރިހެންވަންތަ އަޑުންނެވެ. މުސްކާން ލޯ ހުޅުވާލިއިރު އިޝާން ދުވެލާފައި އައިސް ދަލުން ތެމިފޯވެގެން ހުރީ ފެންވަރަން ވަންނަން ތައްޔާރުގައެވެ. "ކޮންއިރަކު ހޭލީ؟ ނުވެސް ގޮވަމެއްނު އަހަރެންނަކަށް." އާފުރެމުން ތެދުވެ އިށީންއިރު ލޮލުގައި އަދިވެސް ނިދީގެ އަސަރު ހުއްޓެވެ. "މާ ލޯބިކޮށް ނިދާފައި އޮތީމަ އުދަނގޫކުރަން ނުކެރުނީ ހަމަ." އިޝާން ބަލައިލި ގޮތުން އެކަނިވެސް ހިތް ފުރިގެން އައެވެ. ޓީޝާޓް ބޮލުން ވަކިކޮށްލާފައި ދާވަށިގަނޑަށް ވައްޓާލުމަށްފަހު ގޮސް ފާޚާނާއަށް ވަނުމުން މުސްކާން އިނީ ނިދި ފިލުވާލަންވެގެންނެވެ. ޝިފްރާ ގުޅާތަން ފެނުނީ އަނެއްކާވެސް އެހެން އިންދައެވެ. ފޯނުގެ ސްކްރީނަށް އަރާފައިވާ އެނަން ފެނުމުން މުސްކާންގެ ނިދިވެސް ފިލިއެވެ. އޭނާ ބަލާކަށް ނުހުރެ ފޯނު ނަގާފައި ޖެހިލުމެއްނެތި ހަލޯއޭ ކިޔައިލުމުން އެކޮޅުން ޖަވާބެއް ނުދީ ކަނޑާލީއެވެ.\n"ކާކު ޝިފްރާއަކީ؟" އިޝާން ފެންވަރައިގެން ނިކުތްހާއިރުން މުސްކާން އަހައިލިއެވެ. އެއަޑަށް އިޝާން ސިހިފައި ބަލާލިއިރު މުސްކާން ހުރީ ބުމަ ކައިރިކޮށްލައިގެން އަތުގައި އޮތް ފޯނަށް ބަލާށެވެ. "ނޯވަން." އިޝާން ކުރު ޖަވާބެއް ދީފައި މުސްކާން އަތުން ފޯނު އަތުލައިގެން ގޮސް ހުއްޓުނީ ޑްރެސިންޓޭބަލް ކުރިމައްޗަށެވެ. "އަޖައިބެއް ތީ. އެއްވެސް މީހެއް ނޫންވީމަތަ ކޮންމެ ރެއަކު މެންދަން ވާ ގަޑިއަށާއި އަރާ އިރާއެކު އޭނަ އިޝާންއަށް އެގުޅަނީ. އަދި އަހަރެން ފޯނު ނެގީމަ ކަނޑާވެސްލައިފިއޭ." އިޝާން ފަސްދޭއިރަށް މުސްކާން އެދިމާއަށް އެނބުރިފައި ރުޅި އައިސްގެން އެއްފައްޗަކަށް އަމުނައިލިއެވެ. އެވަގުތު އެމޫނަށް އައި ބަދަލު އިޝާން ދެކުނީ ލޯގަނޑުންނެވެ. ލޮލުގައި ހުރި ކަރުނައާއެކުވެސް މުސްކާންގެ ލޮލުން ޝިފްރާއަށްޓަކައި ރުޅިވެރިކަން ފެނުމުން ހިތަށް ލިބުނީ އަޖައިބެއްފަދަ އުފަލެކެވެ.\n"އެއީ އަހަރެންގެ އެކްސް ގާރލްފްރެންޑް." އިޝާން ޖަވާބުދިންއިރު އަދިވެސް ނަޒަރު ހުރީ ލޯގަނޑުން ފެންނަމުންދިޔަ ސޫރައަށެވެ. "އަހަންނަށް އެނގޭ ތިކަން. ފުރަތަމަ އެނަން ފެނިފަވެސް ހިތް ބުނި ދަންނަ ކުއްޖެކޭ އެއީ. މާފަހަކުން ހަނދާންވީ އަޒް އެޝިފްރާގެ ވާހަކަދެއްކިކަން." މުސްކާން ރައްދު ދީ ނިމުނުތަނާ އިޝާން އެނބުރިފައި ބަލައިލިއެވެ. "އެކްސް ވިއްޔާ ދެން މިހާރު އެގުޅަނީ ކީއްކުރަން؟ ނުބުނަންތަ މެރީކޮށްގެން އުޅޭ ވާހަކައެއް؟" އިޝާން ބަލަން ހުރުމުން މުސްކާން ހިސާބަކަށް ރަކިވެ ރާގު ބަދަލުކޮށްލައިފިއެވެ. އެވަގުތު އިޝާން އައިސް ކައިރިއަށް ހުއްޓި އެމޫނުގައި ދެއަތުން ހިފާލައިފައި ނިތުގައި ބޮސްދިނުމުން މުސްކާންގެ މެއަށް ފިނިވެގެން ދިޔައެވެ. "ޑޯން ވޮރީ. މުސްކާން ތިހުރި މަޤާމު ދުވަހަކުވެސް އެހެން އަންހެންކުއްޖަކަށް ނުލިބޭނެ. އައި ޕްރޮމިސް." އިޝާން ސާބިތުކަމާއެކު ބުނެލިގޮތުން މުސްކާންގެ ދޫ ބަންދުވީއެވެ. އިތުރު ސުވާލުތައް ކުރަން ބޭނުންވެފައިވެސް އޭނާއަށް އިޚުތިޔާރު ކުރެވުނީ ހިމޭންކަމެވެ. އިޝާން އެބުނެލި ޖުމްލައިގެ ކުރިމަތީ އެހުރިހާ ސުވާލަކީ ބޭކާރު އެއްޗަކަށް ވެގެން ހިނގައްޖެއެވެ. އޭނާ ބުދެއްހެން ހުރެލާފައި ގޮސް ފާޚާނާއަށް ވަންފަހުން ތުންފަތަށް ހިނިތުންވުން ވެރިވީ ލިބުނު ފަތަޚައިގެ މައްޗަށެވެ. އާއެކެވެ. އިޝާންގެ ލޯއްބަކީ މިއަދު އޭނާގެ އުފާ ކަމުގައި ވެގެން ހިނގައްޖެއެވެ.\nމަސައްކަތުގައި ބުރަކޮށް އުޅެފައި ހަވީރު ގެއަށް އާދެވުނުއިރު މުސްކާން ހުރީ ތާޒާވެލަން ބޭނުންވެފައެވެ. އިޝާން މެސެޖްކޮށްފައި ބަލައި ނުދެވިދާނެ ވާހަކަ ބުނުމުން އޭނާ އައީވެސް ޓެކްސީއެއްގައެވެ. އަތް ދަބަސް އެނދުމައްޗަށް އެއްލާފައި ފުރަތަމަވެސް ވަނީ ފާޚާނާއަށެވެ. ފެންވަރަން ހުއްޓާ ކޮންމެވެސް މީހަކު ދޮރު ހުޅުވި އަޑު އިވުނުހެން ހީވިއެވެ. މުސްކާން މާގަނޑާއި ދުރަށް ޖެހިލާފައި ކަންފަތް ކޮޅަށް ޖަހައިގެން އިރުކޮޅަކު ހުރެގެން އަޑެއް ބަޑެއް ނީވުނެވެ. ވަހުމެއް ކަމަށް ނިންމާފައި އަނެއްކާވެސް މާގަނޑު ދަށުގައި ހުއްޓި ހުއްޓާ ފަހަތުން ކޮންމެވެސް މީހަކު އައިސް އޭނާ ވަށައިލުމުން ހަޅޭތްލަވައިގަނެވުނެވެ.\n"ޝްޝްޝް... އިޓްސް މީ." އިޝާން ކަންފަތްދޮށުގައި ކިޔާލުމުން މުސްކާން ހަމަޖެހުނެވެ. އެވަގުތު އޭނާ އެނބުރިލަން އުޅުމުން އިޝާން އެފުރުސަތު ނުދީ ކުރިއަށްވުރެވެސް ބޮޑަށް ގަޔާލައި ފިއްތައިލިއެވެ. މާގަނޑުން އޮހެމުންދިޔަ ފިނި ފެންތަކު ތެރޭގައިވެސް މުސްކާންގެ ހަމުގައި އަލިފާން ހިފީ އިޝާންގެ ގޯނާތަކުގެ ސަބަބުންނެވެ. އަދިވެސް އެއްފަހަރު އިޝާންގެ އަމަލުތަކުގެ ކުރިމަތީގައި އޭނާގެ ހިތް ފިދާވުމަށް ތައްޔާރުވިއެވެ. ފެންވަރާ ނިމުމުން ތުއްތު ކުއްޖަކަށް ކަމޭހިތާނެހާ ލޯބިން އިޝާން އޭނާ ތުވާލިތެރޭ އޮޅާލައިގެން އެއަތުތެރޭގައި ކޮޓަރިއަށް ގެންދިޔައެވެ. ތެތްކަން ހުރި އިސްތަށިގަނޑު އުދަނގޫ ކުރަން ފެށުމުން އެއިސްތަށިގަނޑުގައި ވޫލްކޮޅެއް ޖަހައިދިނީވެސް ޚުދު އިޝާންގެ ދެއަތުންނެވެ. އިރުކޮޅަކުން އޭނާގެ އުނަގަނޑުގައި ދެއަތުން ހިފާ ލުއިފަތެއްހެން އުފުލާލުމަށްފަހު ބެއިންދީ އިޝާންގެ ގައިމަތީގައިގައެވެ. އެންމެފަހު ވަގުތު ހުރިހާ ކޮންޓްރޯލެއް އޭނާގެ އަތްމައްޗަށް ދީލާލަން އިޝާން ގަސްތުކޮށްފައި ވަނީ ކަހަލައެވެ. މުސްކާން އެންމެ ހައިރާންވީ އިޝާން ހިނދުކޮޅަކަށްވެސް އޭނާގެ މޫނުން ނަޒަރު ވަކިކޮށްނުލީތީއެވެ.\nހިނދުކޮޅަކަށް ނިދި ޖެހިފައި އިޝާންއަށް ލޯ ހުޅުވާލެވުނުއިރު މުސްކާން ކަޅިޖަހާނުލާ އެމޫނަށް ބަލަން އޮތެވެ. "ގަޑިން ކިހާއިރެއް؟' އިޝާން އަހައިލިއެވެ. "ހައެއްޖަހަން ދަނީ." މުސްކާން ޖަވާބުދިނެވެ. "އަހަރެން ސުވާލެއް ކޮށްލަންތަ؟" އިޝާން ތެދުވަން އުޅެނިކޮށް މުސްކާން ވާހަކަދެއްކި އަޑަށް އަނެއްކާ އޮށޯތެވެ. "އަހާބަލަ!" އޭނާ މުސްކާންއާ ވީފަރާތަކަށް އަރިއަކަށް ޖެހިލާފައި އެމޫނަށް ނިވާއެޅި އިސްތަށިކޮޅެއް ކަންފަތްކައިރިއަށް ލައްވާލަދިނެވެ. "އިޝާން ކީއްވެ ނޭހީ އަހަރެންގެ ޖަވާބަކީ ކޮބާއ ކަމެއް؟ މިބުނީ އިއްޔެ ލީވާން ކުރި ސުވާލުގެ ޖަވާބުގަ އަހަރެން ބުނާނެ އެއްޗަކާމެދު ކިއުރިއަސްއެއް ނުވޭތަ؟" މުސްކާންގެ ހިތަށް އަރަމުންދިޔަ ސުވާލު އެންމެފަހުން ދުލާއި ހަމައަށް ގެނައެވެ. "ނޭހީ އޭގެ ޖަވާބު އެނގޭތީ." އިޝާން ދިނީ އެންމެ ހީނުވާ ޖަވާބެވެ. "އެހެންވިއްޔާ ކޮބާ އެޖަވާބަކީ؟" މުސްކާން ހައިރާންކަމުގައި ބަލަން އޮވެލާފައި އެހިއެވެ. "އެޖަވާބަކީ އެމީހަކީ އައިޒަން. މުސްކާންގެ ލޯއްބަކީ އައިޒަން. އަދި އަހަރެން އަހަން އެދޭ ޖަވާބަކީވެސް އެއީ." އިޝާންގެ ޖަވާބުން އަދިވެސް އެއްފަހަރު މުސްކާންގެ މޭގަނޑު ފިނިވެގެން އައެވެ. "އަހަރެންނަށް އިނގޭ މުސްކާން ތިވިސްނަނީ ކީކޭކަން. އެކަމަކު ޓްރަސްޓް މީ އެސުވާލުގެ ޖަވާބުގައި އަހަރެންގެ ނަން ބުނެގެން ނުވާނެ އުފާ އަހަރެން ވާނީ އައިޒަންގެ ނަން ބުނެގެން. އަހަރެން ބޭނުމެއް ނުވޭ އަހަރެންނަށްޓަކައި މުސްކާން އަމިއްލަ ނަފްސަށްވިއަސް ދޮގެއް ހަދާކަށް. އަހަރެންނަށް އިނގޭ އަހަރެންނަށް މުސްކާން ހާޞިލްވުމުގެ އަސްލަކީވެސް ތިހިތުގައި އޮތް އައިޒަންގެ ލޯބިކަން. އަޒްއަށްޓަކައި ނޫންނަމަ އަހަރެން ހުންނާނީ ނިމުމެއް ނެތް އިންތިޒާރެއްގައި. އޭގެ ބަދަލުގައި އަހަރެންނަށް އަހަރެން އެންމެ ލޯބިވާ އަންހެންކުއްޖާ އަންބަކަށް ހަދަން ލިބިއްޖެ. އިތުރަށް ތިހިތުންވެސް ކުޑަކަނެއް ލިބިއްޖެ. މިހާރުވެސް ފުދޭވަރަށްވުރެ އިތުރަށް ލިބިއްޖެ އަހަރެންނަށް. އެހެންވެ މިބުނަނީ ޔޫ ކެން ލަވް ހިމް ވިތް އޯލް ޔޯ ހާޓްސް ކޮންޓެންޓް. އެން އިޓް ވޮން ބީ އެ ޕްރޮބްލްމް ޓު މީ." އިޝާން ވާހަކަދައްކަމުން ފަހު ދެ ޖުމްލަ ބުނެލިއިރު މުސްކާންގެ ކޯތާފަތުގައި ހިފާލައިފައި ނިތާއި ނިތް ޖައްސައިލިއެވެ. ތެދުވަން އުޅެފައި އޭނާ މަޑުޖެހުނީ މުސްކާން އަދިވެސް އެއްފަހަރު އަތުގައި ހިފާލުމުންނެވެ.\n" އަހަރެން އުފާވޭ އެވަގުތު އެންމެންތެރޭ މިސުވާލުގެ ޖަވާބު ނުދެވުނީމަ. އެއީ އޭރު ބުނިނަމަ އިޝާންއަށްވެސް ހީވާނީ އެމީހުންގެ ސަބަބުން އަހަރެންނަށް ބުނަން މަޖުބޫރުވި ބަސްތަކެއްކަމަށް. އެކަމަކު މިހާރު އަހަރެން މިބުނަނީ އަހަރެންގެ ހިތުގައި އޮތް ގޮތަށް.އިޝާން. ތިބުނީ ތެދަށް. އައިޒަންއަކީ އަހަރެންގެ ލޯބި. އަދި މުޅި އުމުރަށްވެސް އަހަރެން އައިޒަންދެކެ ލޯބިވުންމަތީ ދެމި ހުންނާނަން. އެކަމަކު އައިޒަންއަށްފަހު އަހަރެންނަށް ދިރިއުޅެން ދަސްކޮށްދިން މީހަކީ ތީ. ދެވަނަ ފަހަރަށް ދިރިހުރުމުގެ މަޤްސަދެއް އަހަރެންނަށް ދިން ފަރާތަކީ ތީ. އެހެންވެ އައިޒަންއަކީ އަހަރެންގެ ލޯބިކަމަށްވިއަސް އަހަރެންގެ ލައިފްލައިން އަކީ ތީ. އަހަރެންގެ ދިރިހުރުމުގެ އުފަލަކީ ތީ. އަދި އަހަރެންގެ ފުރާނައިގެ ދިރުމަކީވެސް ތީ. ސޯ ޕްރޮމިސް މީ ދުވަހަކުވެސް އަހަރެން ދޫކޮށްލާފަ ނުދާނެ ކަމަށް." މުސްކާންގެ ލޮލުގައި ވިދަމުންދިޔަ މުތީތަކާއެކު ކަނާއަތް ހުޅުވާލައި އިޝާންއަށް ދިއްކޮށްލިއެވެ. އިޝާން އެއަތުގައި ހިފާ ފިއްތާލައިފައި މުސްކާން އެދުނު ފަދައިން ވަޢުދުވިއެވެ. އެއަށްފަހު ގެނެސް މޭގައި ޖައްސައިލީ ދުވަހަކު ދުރުކޮށްލަން ނޭދޭ ހާލުގައެވެ.\nބަނޑުހައިވެފައި ހުރުމުން ދެމީހުން ގޮސް ސައިބޮއިގެން އައިމަގުމަތީ ޝިފްރާގެ ތަފްޞީލު އިޝާން ދިނެވެ. ޝިފްރާ ފިރިމީހާ ވަރިކުރި ފަހުން އަމިއްލައަކަށް އިޝާންއަށް ގުޅައިގެން އާދޭސް ކުރަން ފެށީއެވެ. މުސްކާންގެ ވާހަކަ ބުނިފަހުންވެސް އުދަނގޫ ނުހުއްޓުމުން އިޝާން އަޅައިނުލާން ފަހުން ފޯނުވެސް ނުނަގަނީއެވެ. އެހެން އުޅެފައި ފޫހިވެގެން ހުއްޓާލާނެކަމަށް އިޝާން ބުނުމުން މުސްކާން ހަމަޖެހުނެވެ.\nހަތަރުވަރަކަށް މަސް ފަހުން އިޝާން ކަށީގެ ހާއްސަ ޑޮކްޓަރަކަށް ވުމަށްޓަކައި ބޭރަށް ފުރަން ތައްޔާރުވިއެވެ. އޭރު އަނެއްކޮޅުން މުސްކާންވެސް މާސްޓަރސް ހަދަން ހުރިހާ ތައްޔާރީއެއް ހުރީ ކޮށްފައެވެ. ދުވަސްގަނޑަކަށް ވަކިވެގެން ދާތީ ގްރީންލޭންޑްގައި އެދެމީހުންނަށްޓަކައި ބޭއްވި ހާއްސަ ކެއުމުގައި ބައިވެރިވެފައި އައިމަގުމަތީ ވިއްސާރަ ކުލަ ދައްކަން ފެށިއެވެ. އާސަހަރާއާ ކައިރިވާތަން ފެނިފައި މުސްކާން ކާރު މަޑުކުރަން އެދުނުއިރު އިނީ ހިޔާލަކަށް ގެއްލިފައި އިން މީހަކު ފަދައިން ހިމޭންވެފައެވެ. ތުނިކޮށް ވާރޭ ވެހޭތަން ފެނުމުން އިޝާން ފަހަތން ސީޓުމަތިން ނަގާފައި ދިން ކުޑަ އަދިވެސް އެއްފަހަރު މުސްކާންގެ ސަމާލުކަމާއި ގުޅުނެވެ. ދުވަސްގަނޑެއް ވަންދެން ޖަވާބު ނުލިބިފައި އޮތް ސުވާލުގެ ޖަވާބުވެސް ލިބުނީ އެވަގުތުއެވެ. އެރޭ ވިއްސާރައިގައި މުސްކާންއާ ބައްދަލުވެ ކުޑަ ދިން މީހަކީ އިޝާންކަން ހާމަ ކުރިއެވެ. އިޝާން ކިޔަވައިގެން މާލެ އައުމާއެކު ފުރަތަމަވެސް ދިޔައީ މުސްކާން ދެކެންވެގެންނެވެ. އެހާ ސިއްރުން އުޅުނީ ހިތުގައި އުފެދެންފެށި ލޯބި ފަޅާއަރާފާނެ ކަމަށްޓަކައެވެ. އަދި މާކުރިން އައިޒަންގެ މަރަށްފަހު އަންނަތަރާ ހުޅުވުމުގެ ރަސްމިއްޔާތަށް ދިޔަ ދަތުރުގައިވެސް އޭނާ މުސްކާންގެ ބޯކޮޅު ބަލަމުން ފަހަތުން ދިޔަ ވާހަކަ ކިޔައިދިނެވެ. އެރޭ ގަސްތަކުތެރޭގައި ބަލަން ހުއްޓާ ފެނުނު މީހަކީ ހަމަ އިޝާންއެވެ. އައިޒަން ފަހު ވަގުތު މުސްކާންއަށް އަޅައިލާށޭ، މުސްކާން ބަލާށޭ ބުނިފަހުން އިޝާން އަމިއްލަ ޒިންމާއެއްކަމުގައި ދެކިގެން މުސްކާން އުޅޭ ނޫޅޭ ގޮތް ބަލަމުން އެންމެފަހުން ނޭނގިހުއްޓާ ލޯބިވެސް ވެވުނީއެވެ.\nމުސްކާން އެކަނި ދޫކޮށްނުލާން ވެގެން އެތެރެއަށް ވަދެގެން ވަކި ހިސާބަކަށް ގޮއްސައި އިޝާން ހުއްޓުނީ ފެންނަ ހިސާބުގައި ފަހަތުގައެވެ. ވާރޭ ތުނިކަމުން މައްސަލައަކަށް ނުވިއެވެ. މުސްކާން ގޮސް އައިޒަންގެ މަހާނަ ކައިރިއަށް ހުއްޓި އިރުކޮޅެއް ވަންދެން ހުރެފައި އެނބުރި އައިސް ކައިރިވީއިރު ކުއްލިއަކަށް ވާރޭ ބޯކޮށްލިއެވެ. ވައިރޯޅި ބާރުކަމުން ކުޑަ ފުށުން ޖަހަން އުޅުނެވެ. ސަލާމަތްވީ އިޝާންގެ ކުޑައިގައި ހިފެހެއްޓުމުންނެވެ. އަނެއް އަތުން މުސްކާންގެ އަތްތިލައިގައި ހިފާލައިފައި ދެމީހުން އަވަހަށް ގޮސް ނިކުތްއިރު ވާރޭ ތިކިތައް ކުޑައިގައި ބީހެމުންދިޔަ އަޑު މިއުޒިކެއް ފަދައެވެ.\n"ދާންވީ ދޯ؟" އަރައި އިށީންދެފައި އިޝާން އަވަހަށް ޓިޝޫފޮށި ނަގައި މުސްކާންގެ އުނގަށް ލައިދިނެވެ. މުސްކާން ބޯޖަހާލައިފައި މޫނު ހިއްކާލުމަށްފަހު އިތުރަށް ނެގި ޓިޝޫއަކުން އިޝާންގެ މޫނު ހިއްކާލަދިންއިރު ދެމީހުންގެ ހަތަރުކަޅި ބައްދަލުވިއެވެ. "އައި ލަވް ޔޫ އިޝާން ސަމީރު." ބަލަން އިނދެފައި މުސްކާން އިއްވައިލިއެވެ. "އައި ލަވް ޔޫ." ކާރު ދުއްވާލުމުގެ ބަދަލުގައި އިޝާން އެއަތުގައި ހިފާ އުފުލާލައިފައި ބޮސްދިނެވެ. މުސްކާން ހިނިތުންވެފައި ގޮނޑީގައި ހަމަޖެހިލުމުން އޭނާ ކާރު ދުއްވާލިއިރު އަރިވެލާފައި ކޮނޑުގައި ބޯއަޅައިލިއެވެ. އޭރު ތުންފަތަށް ވެރިވެފައިވީ މަންޒިލް ލިބުމުން ލިބިފައިވާ ހަމަޖެހުމެއްގެ އުފާވެރި ހިނިތުންވުމެވެ.\nނޯޓް: މިއީ ހަގީގީ ހާދިސާއެއްގެ މައްޗަށް ލިޔެފަވާ ވާހަކަ އެކެވެ.


އުއްމަތުގައި އިޚްތިލާފުތައް އުފެދުން. – DhiSalafiyyah\nއުއްމަތުގައި އިޚްތިލާފުތައް އުފެދުން.\n15/10/2011 ފިޤުހާއި އޭގެ ޢިލްމުތައް, ދީންއަލް އަޚް މުޙައްމަދު ނިހާދު ޖަމާލު\nޚިލާފުވުމަކީ މިކައުނުގައި އިންސާނީ ޠަބީޢަތުގައި މާތްﷲ ލައްވާފައިވާ ކެމެކެވެ. މިކަމަށް އިޝާރާތްކުރައްވާ މާތްﷲ ވަޙީ ކުރައްވަނީ.\nوَلَوْ شَاءَ رَ‌بُّكَ لَجَعَلَ النَّاسَ أُمَّةً وَاحِدَةً ۖ وَلَا يَزَالُونَ مُخْتَلِفِينَ ﴿١١٨﴾ سورة هود\nމާނައީ: ” ކަލޭގެފާނުގެ ވެރިރަސްކަލާނގެ އިރާދަކުރެއްވިނަމަ، މީސްތަކުން އެއް أمّة އެއް ކަމުގައި ލައްވައިފީސްކަން ކަށަވަރެވެ. ނަމަވެސް خلاف ވުމުގައި އެއުރެން ފިލައިނުދެތެވެ. “\nޚިލާފުވުމަށް ބަލާއިރު އާދަމުގެފާނުންގެ ދަރިކަލުން ކަމުގައިވާ ޤާބީލު އާއި ހާބީލު އާ ދެމީހުންގެ މެދުގައި ޚިލާފު އުފެދި އޭގެ ސަބަބުން ޤާބީލު މަރުވެގެންދިޔައެވެ.\nއިޚްތިލާފު ތަކުގެ ތެރޭގައި ޤަބޫލު ކުރެވޭ ޚިލާފުތަކާއި ޤަބޫލު ނުކުރެވޭ ޚިލާފުތައްވެއެވެ. ޤަބޫލު ކުރެވޭ ޚިލާފުތަކަކީ، ދީނުގެ މައްސަލަތަކުގައި ދިމާވާ ކަންކަމުގައި ވިސްނުމާއި ފިކުރުގައި އުފެދޭ ޚިލާފެވެ. ޤަބޫލު ނުކުރެވޭ ޚިލާފުތަކަކީ، ތަޢައްޞުބާއި ހަވާނަފްސަށް ތަބާވުމާއި ރުޅިވެރިކަމާއި ބައިބައިވުމުގެ ގޮތުން އުފެދޭ ޚިލާފުތަކެކެވެ.\nއިޚްތިލާފް އުފެދެން ދިމާވި ބައެއް ސަބަބުތައް\nއިންސާނުން ދެކޭގޮތުގައި ވިސްނާ ވިސްނުންތަކަކީ އެއްފަރުދުން އަނެއް ފަރުދަށް، އެއްޖަމާޢަތުން އަނެއް ޖަމާޢަތަށް އެއްޤައުމުން އަނެއް ޤައުމަށް އެއް މައްސަލައިން އަނެއް މައްސަލައަށް އެއްބައެއްގެ ހޭލުންތެރިކަމާއި ތަރުބިއްޔަތާއި ލިބިފައިވާ މަޢުލޫމާތައް ބަލައި ތަފާތުވެގެން އަންނަ އެއްޗެކެވެ. އިޚްތިލާފް އުފެދެން ދިމާވި ސަބަބުތަކުގެ ތެރެއިން ބައެއް ސަބަބު ތަކަކީ:\n1 ޝަރުޢު ޙުކުމްތައް ނެރެވޭ އުޞޫލުތަކުގައި އިޚްތިލާފުވުން.\nމަޒުހަބު ތަކުގައި އިޚްތިލާފު އުފެދެން ދިމާވެފައިވާ މައްސަލަތަކަކީ ބައެއް ޝަރުޢީ ދަލީލުތަކާއި އުޞޫލުތަކުން ނެރެވޭ އަޞްލުތަކެވެ. މުޅި އުއްމަތް ޤުރުއާނާއި، ސުންނަތާއި، އިޖުމާޢުއަކީ އަސާސީ ޤަވާޢިދުކަމަށް އިޖުމާޢުވެފައިވީނަމަވެސް، އެ މަސްދަރުތަކުގެ ފަހުން ދެން އަސާސު ތަކެއްގެ ގޮތުގައި ބެލެވޭނެ އެއްޗަކާއިމެދު އިޚްތިލާފުވެއެވެ. މިސާލަކަށް އަބޫ ޙަނީފާ މުރުސަލް ޙަދީޘަށްވުރެ ޤިޔާސް އިސްކުރައްވައެވެ. އިމާމް މާލިކު މަދީނާގެ އަހުލުވެރީންގެ ޢަމަލާއި މުރުސަލް ޙަދީޘް ޤިޔާސަށްވުރެ އިސްކުރައްވައެވެ.\n2 ޙަދީޘްތަކުގެ ރާވީންގެ ތެރެއިން ޢަދުލުވެރީންނާއި ޢަދުލުވެރި ނޫން ރާވީންނަކީ ކޮބައި ކަމާމެދު ޚިލާފު އުފެދިފައިވެއެވެ. ޙަދީޘް ޘާބިތުނުވުމަށް ދިމާވާ ސަބަބުތަކުގެ ތެރޭގައި ސަނަދު މެދު ކެނޑުމާއި ރާވީއަކީ ޢަދުލު ނޫން ރާވީ އަކަށްވުން ހިމެނެއެވެ.\n3 ޙަދީޘުގެ ނައްޞު ވިސްނުމުގައި ޚިލާފުތަކެއް އުފެދުން. އެ ޙަދީޘަކީ ޢިލްމުވެރީން ޞައްޙަ ޙަދީޘެއްކަމުގައި އެއްބަސްވެފައިވީނަމަވެސް އެ ޙަދީޘް ފަހުމު ވުމުގައި އިޚްތިލާފްތަކެއް ވެއެވެ. މިސާލަކަށް ރަސޫލާ ޞައްލަﷲ ޢަލައިހި ވަސައްލަމްގެ ޙަދީޘްއެއްގައިވެއެވެ. ” ޠާހިރު ޙާލަތުގައިމެނުވީ ޤުރުއާނުގައި ބީހުމެއްނުވެއެވެ. ” މި ޙަދީޘުން ތަފާތު މާނަތަކެއް ޢިލްމުވެރީން ނެރުއްވާފައިވެއެވެ. ބައެއް ޢިލްމުވެރީން މި ޙަދީޘްގައިއެވާ ޠާހިރު މުރާދު ކަމުގައި ބެއްލެވީ ބޮޑު ޙަދަޘާއި ކުޑަ ޙަދަޘުން ޠާހިރު ވުމެވެ. މިގޮތަށް ބެއްލެވި ޢިލްމުވެރީންގެ އަރުހިގައި ދެ ޙަދަޘުން ޠާހިރުނުވެ ޤުރުއާނުގައި ބީހުން ހުއްދަވެގެނެއް ނުވެއެވެ. އަނެއްބައި ޢިލްމުވެރީންގެ އަރިހުގައި ޠާހިރުގެ މާނައަކީ އެމީހެއްގެ ހަށިގަނޑުގައި ނަޖިހެއްނެތުމެވެ. މިގޮތަށް މާނަ ކުރެއްވި ޢިލްމުވެރީންގެ އަރިހުގައި ދެ ޙަދަޘުން ޠާހިރު ނުވިޔަސް، ހަށިގަނޑުގައި ނަޖިހެއް ނެތްނަމަ ޤުރުއާނުގައި ބީހުން ހުއްދައެވެ.\nއެހެން މިސާލެއް: ބުޚާރީ އަދި މުސްލިމްގައި އިބްނު ޢުމަރު ޜަޟިޔަﷲ ޢަންހުމާ ރިވާކުރެއްވި ޙަދީޘެއްގައިވެއެވެ.\nރަސޫލާ އަހުޒާބު ހަނގުރާމައިން އެނބުރި ވަޑައިގެންނެވި ތަނާ ޖިބްރީލުގެފާނު ވަޑައިގެން ބަނީ ޤުރުއިޠާ އަށް ދިއުމަށް އަމުރު ކުރެއްވިއެވެ. ރަސޫލާ އެކަލޭގެފާނުގެ އަޞްޙާބުންނަށް ޙަދީޘް ކުރެއްވިއެވެ. ” އެކަކުވެސް ބަނީ ޤުރައިޠާ ގައި މެނުވީ މިއަދުގެ ޢަޞްރު ނަމާދު ނުކުރާހުށިކަމެވެ. ” ކޮންމެއަކަސް އަޞްޙާބު ބޭކަލުން ބަނީ ޤުރައިޠާ އަށް ވަޑައިގެންނެވި މަގުމަތީގައި ޢަޞްރު ނަމާދު ވަގުތު ޖެހިއްޖެއެވެ. ބައެއް އަޞްޙަބުނޭކަލުން ވިދާޅުވިއެވެ. އަހަރެމެން ޢަޞްރު ނަމާދު ކުރާނީއެވެ. ނަމާދު ނުކުރުމަށް ރަސޫލާ އަހަރެމެންގެ ފަރާތަކުން އެދިއެއްނުލައްވައެވެ. ކޮންމެއަކަސް މި މައްސަލަ ރަސޫލާއަށް ދެންނެވުމުން މި ދެގޮތުން އެއްވެސް ގޮތެއް އެކަލޭގެފާނު ނުބައެއް ނުކުރައްވައެވެ.\n4 ދަލީލުތަކަށް ތަރުޖީޙު ދިނުމާއި، އެ ދަލީލުތައް ޖަމާކުރުމުގައި އިޚްތިލާފު އުފެދުން. ޢިލްމުވެރިން މައްސަލަތަކުގައި ޙުކުމްތައް އިސްތިންބާޠު ކުރައްވާއިރު ބައްލަވަނީ އެންމެ ދަލީލަކަށް ނޫނެވެ. އެ މައްސަލަ އާއި ގުޅޭ ހުރިހާ ދަލީލްތަކާއި އުޞޫލުތަކަށް ބައްލަވައެވެ. މިސާލަކާސް އިމާމް ޝާފިޢީ، ބުޚާރީއާއި މުސްލިމްގައިވާ ޞައްޙަ ޙަދީޘްތަކަށް ޢަމަލު ކުރައްވާފައެއްނުވެއެވެ. އެއް ޙަދީޘަކީ ރަސޫލުﷲ ނަމާދުގައި ބިސްމި ބާރަށް ވިދާޅުނުވާކަމަށް އޮތް ޙަދީޘެވެ. މީގެ މާނައަކީ މި ޙަދީޘަށް އިމާމް ޝާފިޢީ އިންކާރު ކުރެއްވީ އެއް ނޫނެވެ. ނަމަވެސް މި މައްސަލަ އާއި ގުޅޭ އެހެނިހެން ދަލީލްތަކާއި އުޞޫލުތަކަށް ބުރަވެ ވަޑައިގަތީއެވެ. އިމާމް ޝާފިޢީ ވިދާޅުވެފައިވެއެވެ. ” ރަސޫލާގެ ޞައްޙަ ޙަދީޘެއްފެނި އެ ދޫކޮށްލައި އެހެން މީހެއްގެ ބަހަށް ޢަމަލުކުރުމަކީ އެއްވެސް މީހަކު ކޮށްގެން ވާނެ ކަމެއް ނޫނެވެ. ” އިމާމް ޝާފިޢީ މި ޙަދީޘަށް ޢަމަލު ނުކުރުމަކީ އެއަށް އިންކާރު ކުރުމެއް ނޫނެވެ. އެހެންނަމަވެސް އެއިން މައްސަލަ ނެރުއްވި ގޮތް ތަފާތުވީއެވެ.\nއައްޝައިޚް ޙަސަން ލަޠީފް މޫސާ/ ފައުންޑޭޝަން ލެވަލް2ހޭންޑް އައުޓް


Fingerprint Scanner display dhashugai | Mihaaru\nފިންގާޕްރިންޓް ސްކޭނާ ޑިސްޕްލޭ ދަށުގައި، އިނގި ޖައްސަން ވަކި ތަނެއް ޚާއްސައެއް ނޫން\nފިންގާޕްރިންޓް ސްކޭނާ ޑިސްޕްލޭ ދަށުގައި، އިނގިލި ޖައްސަން ވަކި ތަނެއް މުހިންމެއް ނޫން\n18 ޖެނުއަރީ 2019 - 07:495comments\nޝޯމީ ދެކެ ބިރުގަންނަ ސަބަބުތަކުގެ ތެރޭގައި، ޖެހިލުމެއް ނެތި ފޯނުތަކުގެ އަގުތަށް ކޮށާލުން ހިމެނެ އެވެ. ސްމާޓްފޯން މާކެޓަށް ތައާރުފުކުރާ އަގު ބޮޑު ޓެކްނޮލޮޖީތައް، އެ މީހުންގެ އެންމެ އާދައިގެ ފޯނުތަކުގައި ގާއިމުކުރުމަކީ ވެސް ވާދަވެރިންނަށް އުނދަގޫވާނެ ކަމެކެވެ.\nސްމާޓްފޯނުތަކަށް މި ޖީލު ގެނެސްދިން އެންމެ ބާރުގަދަ ނިޒާމަކީ "ފިންގާޕްރިންޓް ސްކޭނިން" އެވެ. އިންސާނެއްގެ އިނގިލި ކިރިޔާ ޖައްސާލެވޭ ވަރުގެ ސްކޭނާތަކުން ފެށިގެން، އަތްތިލަ ބޭއްވޭ ވަރުގެ ސްކޭނާތައް ވެސް މިހާރު ވަނީ ތައާރުފުކޮށްފަ އެވެ. ނަމަވެސް، ޑިސްޕްލޭ ދަށަށް ސްކޭނާތައް ގެނެވޭ ވަރު ވީ ދާދި މިދާކަށް ދުވަހު އެވެ.\nޑިސްޕްލޭ ދަށަށް ފިންގާޕްރިންޓް ސްކޭނާތައް ގެނައި ނަމަވެސް، އިނގިލި ޖައްސަންޖެހެނީ މިން އަޅައި، ވަކި ތަނެއްގަ އެވެ. ޝޯމީ ވަނީ މި އިމުން ވެސް ބޭރުވެ، ޑިސްޕްލޭގެ ކޮންމެ ތަނެއްގައި އިންގިލި ޖެއްސި ނަމަވެސް، ފޯނު ހުޅުވޭ ވަރުގެ ގާބިލުކަން އަތުލާފަ އެވެ.\nއަންނަ ޖީލަށް ފައްކާކުރެވޭ ސްމާޓްފޯންތަކުގައި، ފިންގާޕްރިންޓް ސްކޭނާ ގޮތުގައި މުޅި ޑިސްޕްލޭ ބޭނުންކުރެވިދާނެކަން ޝޯމީ އެ ވަނީ ކަށަވަރުކޮށްފަ އެވެ. ސެމްސަންގް، އެޕަލް އަދި މޮޓޮރޯލާ ފަދަ ހަރު ކުންފުނިތަކަށް ދޫކުރުމެއް ނެތި އެވެ.\nއިތުރު ލިޔުންތައް ސެމްސަންގް އެޕަލް ސްމާޓް ފޯން


ގެނބުރު ރާގޮނޑި - ވިކިޕީޑިއާ\nގެނބުރު ރާގޮނޑި(އިނގިރޭސި ބަހުން: Auxis rochei )ނުވަތަ (އިނގިރޭސި ބަހުން: Bullet tuna) އަކީ ވަށްކޮށް ދިގުކޮށް ހުންނަ މަހެކެވެ. މަހުގެ އަނގައިގައި އެއްބަރިއަށް ހުންނަ ކުދިދަތްތަކެއް ހުރެއެވެ. މަހުގެ ބުރަކަށިމަތީގެ ފުރަތަމަ ކޮތަރިބައިގައި 10 ނުވަތަ 11 ހަރުކަށި ހުރެއެވެ. ބުރަކަށިމަތީ ދެކޮތަރިބައި ދޭތެރެ ދުރެވެ. ދެވަނަ ކޮތަރިބަޔާއި ޖެހިގެން 8 ކުދިކޮތަރިބައި ހުރެއެވެ.\nގެނބުރު ރާގޮނޑި އަކީ ރާގޮނޑިއާއި ވަރަށް އެއްގޮތް މަހެކެވެ. މިދެބާވަތުގެ މައިގަނޑު ތަފާތަކީ މަހުގެ މަތީބައިގައި ހުންނަ ގަދަ ނޫކުލައިގެ ކުރެހުން ފެށިފައި ހުންނަ ހިސާބުގެ ތަފާތާއި، ދެއަރިމަތީގައި ހުންނަ ހުޅުނބު ރޮނގުގެ ފުޅާމިނުގެ ތަފާތެވެ. މިތަފާތު މަސް ތާޒާކޮށް ހުންނައިރު ޚާއްޞަކޮށް ރާގޮނޑިތަކެެއްގެ ތެރޭގައި އޮންނައިރު، ދެނެގަތުން ވަރަށް ދަތިވާނެއެވެ. މިމަސް އެންމެ ބޮޑުވަނީ އާއްމުކޮށް 50 މީޓަރަށެވެ. މަހުގެ ކާނާއަކީ ކުދި މަހެވެ.\nމިއީ ހޫނު ކަނޑުތަކުގައި އައިން ހަދައިގެން އުޅޭ ކަނޑުމަހުގެ ބާވަތެކެވެ. މިބާވަތުގެ މަސް އިންޑިޔާގެ އައްސޭރި ކައިރި ކަނޑުތަކުގައި ވަރަށް ގިނައިން އުޅެއެވެ. ނަމަވެސް މިއީ ރާއްޖޭގެ މަސްވެރިންނަށް ކަނޑުމަހުގެ މަސްވެރި ކަމުގައި ވަރަށް މަދުން ބޭނޭ މަހެކެވެ. ރާއްޖެއިން މިބާވަތް މަދުން ރިކޯޑްކުރެވި، އަދި ރާއްޖޭގެ މަސްވެރިން މިމަހަށް ވަކި ނަމެއް ކިޔައި ނޫޅޭތީ، މިމަހަށް ގެނބުރު ރާގޮނޑި ކިޔާފައި ވަނީ އެވެ. މިއީ ކެއުމަށް ރަގަޅު މަހެކެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ7ޖެނުއަރީ 2008، 13:14 ގައެވެ.


"ތި ދިޔަތަނަކަށް ދިޔައީ ދެ މީހުން އެކުގައިތަ؟" ސޭމެސް ސުވާލުކުރިއެވެ.\n"ކިހިނެއްވީ؟" ސޭމެސްއާއި ރާވިންގެ ގާތަށް އަންނަމުން ރައުލް އެއްސެވެ.\n"އޭނާގެ ޢާއިލާ މީހުން އެބަ ހޯދާ... ރަށުގައި ނެތްކަން ޒިޔަޒެލްއަށް އެނގި އޭނާގެ ގެއަށް އަހަރެމެން ހާޟިރުކުރީ، ހަތޯރުއާއި ދާރިއުސް އެބަތިބި އެ ގޭގައި، އަހަރެމެން ފޮނުވީ މި ހުރި އަންހެންކުއްޖާ އެނބުރި ގެއަށް ގެނައުމަށް، ރައުލްއަށް އެނގޭތަ ތި ކުރެވޭ ކަމެއް... އަހަރެމެން އެނބުރިދާންވީ ވަގުތު ޖެހިއްޖެ" ސޭމެސްގެ އަޑުގައިވި ހިތްހަމަނުޖެހުން އެތަނުގައި ތިބި އެންމެންނަށް އިޙްސާސްވިއެވެ.\n"ރައުލް... އީޝަލް ގޮވައިގެން ހިނގާ، އަހަރެމެން މޫދަށް ފައިބަނިކޮށް ރައުލްގެ ހިލަންވީ، އެހެންވެ މިކޮޅަށް އަންނަން އެނގުނީ، ހިނގާ އަވަހަށް" ރައުލްގެ ކޮނޑުގައި ރާވިން އަތްޖައްސާލިއެވެ.\n"އަހަރެންގެ ބައްޕަ އަތުވެއްޖެ" ކަންބޮޑުވުމާއެކު އީޝަލް ބަލާލީ ރައުލްއަށެވެ.\n"އެ މީހުން އަތުވެއްޖެ" ޒިޔަޒެލް މިހެން ބުނަންވީއިރު މީކާޢިލް ހިނގައިގަތީ ދޮރުން ނުކުންނާށެވެ. ނަމަވެސް ޒިޔަޒެލް އޭނާ ހުއްޓުވިއެވެ. އެންމެން ގޭތެރެއަށް ވަންނަންދެން މަޑުކުރުމަށް ޒިޔަޒެލް އެންގިއެވެ.\nފެންޑާގައި ކޮޅަށް ހުރި މީކާޢިލް ފެނުމުން އީޝަލްގެ ގަނޑުވިއެވެ. ޖެހިލުންވިވަރުން އަތްފައި ފިނިވެއްޖެއެވެ. ހާސްވީވަރުން ހިތުގެ ހިނގުން އަވަސްވެފައި ވެއެވެ. އިސްއުފުލައި މީކާޢިލްއަށް ބަލާލާކަށް ވެސް އީޝަލްއަކަށް ނުކެރުނެވެ. ކުށްވެރިއަކު ފަދައިން އެންމެންނާ އެކަހެރިކޮށް ހުއްޓުލައިގެން ހުރީއެވެ. ހަތޯރުއާއި ދާރިއުސް ތިބި ދިމާއަށް ރާވިންއާއި ސޭމެސްއާއެކު ރައުލް އައިސް މަޑުކޮށްލިއެވެ. އެ މީހުން ވެސް މީކާޢިލްއާ ބައްދަލުވި މީ ފުރަތަމަ ފަހަރެވެ. ޒިޔަޒެލްއަށްވުރެ ބޮޑަށް އެ އެންމެން ވެސް ތިބީ މީކާޢިލްދެކެ ޖެހިލުންވެއެވެ.\n"ތީތަ ރައުލްއަކީ؟" ކުރިން ނުފެންނަ މޫނެއް ފެނުމުން އޭނާއާ ކުރިމަތިލައި މީކާޢިލް ސުވާލުކުރިއެވެ.\n"ލައްބަ" ރައުލް ޖެހިލުންވިޔަސް އޭނާ އެ އަސަރުތަކެއް ނުދެއްކިއެވެ. އަނެއްކޮޅުން އީޝަލްގެ ބައްޕައާ ބައްދަލު ކުރަން އޭނާ ނިންމީ މިފަދަ ގޮތަކަށްނޫނެވެ.\n"މި ފަސްގަނޑުން ބޭރަށް އީޝަލް ދާންޖެހުނީ ކީއްވެ؟ މޫދަށް ނޭރޭށޭ ނުބުނަންތަ؟" މީކާޢިލް ވާހަކަދެއްކީ އީޝަލްއަށް ބަލާލަމުންނެވެ.\n"މީކާޢިލް" ފެންޑާގައި ކުށްވެރިންތަކެއް ފަދައިން ތިބި ކުދިވެރީންނަށް ޒިޔަޒެލް ވަރަށް ރަނގަޅަށް ބަލާލިއެވެ. އަދި އޭނާ އިށީނދެއިން ގޮނޑިން ތެދުވެ މީކާޢިލްގެ ކޮނޑުގައި އެއްއަތުން ހިފަހައްޓާލިއެވެ. އައިސްފައި ހުރި ރުޅިއާއި ހިތްހަމަނުޖެހުމުގެ ސަބަބުން މީކާޢިލްގެ ރުޅި ހަމައިން ނެއްޓުނަ ނުދިނުމަށް ޒިޔަޒެލްކޮށްލި އިޝާރާތެއް ފަދައެވެ.\n"އަހަރެން... އަހަރެން ގެންދިޔައީ އީޝަލް... ލޮނުގަނޑަށް އޭނާ ނުފައިބާ" އީޝަލްއަށް ބަލާލާފައި ރައުލް ވާހަކަދެއްކިއެވެ. އެހިނދު އޭނާއާ އަމާޒުވި ޒިޔަޒެލްގެ ނަޒަރުން ވަގުތުން އިސްޖަހާލިއެވެ.\n"އަހަރެން އީޝަލްގެ ބައްޕައާއީ ޒިޔަޒެލް ގާތު ވާހަކައެއް ބުނަން ބޭނުން" އިސްޖަހާލައިގެން ހުރެ ރައުލް ބުންޏެވެ. ނަމަވެސް އޭނާ ބުނުމުގެ ކުރީން ޒިޔަޒެލްއަށް އެނގިއްޖެއެވެ. ރައުލްގެ ކޮންމެ ހަރަކާތަކަށް އީޝަލް ބަލާލާއިރު ރައުލްގެ ލޯ ވެސް ހުއްޓެމުން އައީ އީޝަލްއަށެވެ.\n"ކަލޭމެން އުޅޭތަނަށް އެނބުރިދޭ... އަހަރެން ކަލޭމެންނަށް މަރުޙަބާކީ މިފަދަ ކަމަކަށް ފުރުޞަތުދޭކަށްނޫން، މި ރަށުގައި ދެން އިތުރު ދުވަހެއް މަޑުކުރާކަށް ހުއްދައެއްނުދެވޭނެ" މީކާޢިލްއަށް ބަލާލާފައި ޒިޔަޒެލް ވާހަކަދެއްކީ ރައުލްއާއެވެ. އޭނާއަށް އެނގޭ ހަޤީޤަތް މީކާޢިލްގެ ކަންފަތާ ހަމައަށް ފޯރައިފިއްޔާ ވާނޭގޮތެއް ޒިޔަޒެލްގެ ހިތަށް ވެސް ސިފަނުކުރެވެއެވެ. ރައުލްއާއި އޭނާއާއެކު އައި ބައިވެރިން ފޮނުވާލަން ޒިޔަޒެލް ބޭނުންވަނީ އެހެންވެއެވެ.\n"ޒިޔަޒެލް" އީޝަލް ގޮވާލިއެވެ. މީކާޢިލް ލިބުނީ ހައިރާންކަމެވެ.\n"އީޝަލް... ދޭ އެތެރެއަށް، މީ ނިދާފައި އޮންނަންޖެހޭ ވަގުތެއްނޫންތަ؟ ނުދާށޭ، ނުކުރާށޭ ބުނީމަ އީޝަލްއަށް އަޑުނީވެނީ ކީއްވެތަ؟" މީކާޢިލް ހަރުކަށިކަމާއެކު ބުންޏެވެ. އެހިނދު ހުރިހާ މަންޒަރެއް ބަލަން ދުރުގައި އިން ލުގަލްބަންދާ ތެދުވެގެން އައިސް އީޝަލްގެ ގާތުގައި މަޑުކޮށްލިއެވެ. އަދި އޭނާގެ ހެދުމުގައި ދަތްއަޅައި ދަމާލަމުން އެތެރެއަށް ދިއުމަށް އިޝާރާތްކުރިއެވެ. ނުދާން ހުރެފައި ވެސް އީޝަލް ހިނގައިގަތެވެ. ލޮލަށް އޮބައިލުމުގެ ކުރީން އީޝަލް ފަސްއެނބުރި ރައުލްއަށް ބަލާލިއެވެ. އެހިނދު ރައުލް މަޑުމަޑުން ބޯޖަހާލިއެވެ. އެ އިޝާރާތް މީކާޢިލްއަށް ފާހަގަނުވެއެއް ނުދިޔައެވެ. އޭނާ އަވަސްއަވަހަށް އީޝަލްއާއި ރައުލްއަށް ބަލާލިއެވެ.\n"ކޮންވާހަކައެއް ކަލޭ އަހަރެން ގާތު ދައްކަން އޮތީ" ރައުލްއާ ކުރިމަތިލައި މީކާޢިލް އެއްސެވެ.\n"އެ މީހުން ފޮނުވާލައި، އަހަރެން މަޑުކުރާނަން" ރައުލް ބުންޏެވެ.\n"ރައުލް" ރާވިންއާއި ހަތޯރު އެއްފަހަރާ ގޮވާލީ ކަންބޮޑުވެފައި ތިބެއެވެ. ރައުލް ދޫކޮށްލާފައި އެ މީހުން ނުފިލާނަމޭ ބުނާ ފަދައެވެ.\n"މީ އަހަރެންގެ ކަމެއް، މިކަމާ ކުރިމަތިލާނީ އަހަރެން، ސޭމެސް... އެ މީހުން ގެންދޭ މިތަނުން، އަހަރެން ބޭނުންވަނީ ޒިޔަޒެލްއާއި އީޝަލްގެ ބައްޕައާ އެކަނިހުރެ ވާހަކަދައްކަން" ރައުލް ބުނި އެއްޗެއް ހަތޯރުއަށް ނުވިސްނުނެވެ. އޭނާ ވަގުތުން ދެކޮޅު ހަދާލިއެވެ. އެހިނދު ދާރިއުސް އޭނާގެ އަތުގައި ހިފިއެވެ. އޭނާގެ އުމުރުން ހަގު ނަމަވެސް އޭނާއަށް ރައުލް ބުނި އެއްޗެއް ވިސްނިއްޖެއެވެ.\n"އީޝަލްއާ ގުޅުން ހުރި ކޮންމެކަމަކީ ރައުލް އެކަނި އެކަމަކާ ކުރިމަތިލާންޖެހޭ ކަމެއް، އަހަރެމެންނަށް މިވަގުތު ކޮށްދެވޭނޭ އެއްވެސް ކަމެއްނެތް، އެހެންވެ އަހަރެމެން މިތަނުން ދާން ރައުލް އެ އެދެނީ" ދާރިއުސް ބުންޏެވެ. ރާވިން ވެސް އެކަމާ އެއްބަސްވުމުގެ ގޮތުން ބޯޖަހާލިއެވެ. އަދި އެކުވެރިޔާއާ ލުއި ހިނިތުންވުމެއް ބަދަލުކޮށްލުމާއެކު ސޭމެސްއާއި އެހެން ބައިވެރިންނާއެކު އެ މީހުން ދިއުމަށް ހިނގައިގަތެވެ. ޒިޔަޒެލްއާއި މީކާޢިލް ވެސް އެ މީހުން ހުއްޓުވާކަށް މަސައްކަތެއް ނުކުރިއެވެ.\n"އަހަރެމެން ކޮށްފާނޭ ކަމަކާމެދު ކަލޭ ޖެހިލުމެއްނުވޭތަ؟ އެމީހުން ތިބިނަމަ އަހަރެމެންގެ ގާތުން ކަލޭ ސަލާމަތްވުމުގެ ފުރުޞަތު ބޮޑުވީސް" ޒިޔަޒެލް ބުންޏެވެ. މިފަދަ ވަގުތެއް ވެސް ޒިޔަޒެލް ސަމާސާ ކުރަނީބާއޭ މީކާޢިލްގެ ހިތަށް އެރިއެވެ. ރައުލް ވެސް ފެނުނީ ލުއި ހިނިތުންވުމެއް ޒިޔަޒެލްއާ ބަދަލުކޮށްލި ތަނެވެ.\n"އެ މީހުން ތިއްބަސް ދެން އަހަރެން ސަލާމަތެއްނުވާނެ" ރައުލް ބުންޏެވެ.\n"ކަލޭ މިރަށަށް ފޮނުވީ ކާކު؟ އީޝަލްގެ ޚަބަރު ލިބިގެންތަ ތިއައީ" ނުރުހުންތެރިކަމާއެކު މީކާޢިލް ބުންޏެވެ.\n"މިކަމުގައި ރޭވުމެއްނުވޭ، އޮޅުވައިލުމާއި ނުބައި ގަސްދެއް ވެސް ނުވޭ... އަހަރެންނަށް... އަހަރެންނަށް އީޝަލް ކަމުދިޔައީ، އަދި އޭނާއަށް ވެސް"\n"ކަލޭ އަހަރެންގެ ދަރިފުޅުގެ ގައިގާ އަތްލީ..." ރައުލްގެ ވާހަކަ ނުނިމެނީސް މީކާޢިލް ހަޅޭލަވައިގަތެވެ. މުޅި މާޙައުލު އެ އަޑަށް ސިހިގެންދިޔަ ފަދައެވެ. މީކާޢިލްގެ ވާހަކަ ހުއްޓުވުމަށް ރައުލް ވާހަކަދައްކަން ފެށިއެވެ.\n"ނޫން... ނޫން... ތި ހީކުރާ ފަދަ އެއްވެސް ކަމެއް އަހަރެމެންގެ ދެމެދު ނުހިނގާ، އާދަކާދައާއި ސަޤާފަތް ތަފާތުކަން އެނގޭ... އީޝަލް ހިބަނުކުރެވެނީސް އޭނާއާ އެފަދަ ގާތްކަމެއް ނުބާއްވާނަން، އަހަރެން... ބޭނުންވަނީ... ބޭނުންވަނީ މުޅިއުމުރަށް އީޝަލްއާ ގުޅެން، ޚުދު އަހަންނަށް ވެސް ޤަބޫލެއްނުކުރެވޭ އަހަންނަށް އީޝަލް އެހާ ކަމުގޮސްދާނެކަމަށް، އެކަމަކު އޭނާއާނުލާ ދެން އަހަރެން ދިރިއުޅުން ފުރިހަމައެއްނުވާނެ، ތީ އޭނާގެ ބައްޕައާއި ބޮޑުބޭބެ... ކަލޭމެންގެ ރުހުން ހޯދުމަށް އަހަރެން ކޮންމެކަމެއް ވެސް ކުރާނަންކަމަށް އީޝަލްއަށް ވަޢުދުވިން، އޭނާ ދެރަވާވަރުކަމެއް އަހަރެން ނުކުރާނަން، އަހަންނަށް އެނގޭ އީޝަލްއަކީ ކިހާ ޚާއްޞަކުއްޖެއްކަން، އަހަރެން އަބަދުވެސް ޤަބޫލުކުރަނީ އިންސާނުންނާއި އަހަރެމެން މަސްހުނިވުމެއްނެތްކަމުގައި، އެކަމަކު އީޝަލްގެ ހަޤީޤަތް އެނގުމުން ވެސް އަހަންނަށް މި ހިތުގައި އުފެދުނު ޖަޒުބާތުތަކުގެ މައްޗަށް ނަފުރަތެއް ނުކުރެވުނު، އެއަށްވުރެ ބޮޑަށް އަހަރެންގެ ހިތްވަނީ އޭނާ ބަލައިގެންފައި، މިހާރު ޚުދު އަހަރެން ވެސް ބޭނުންވޭ އޭނާ ރައްކާތެރިކުރާނަން، އޭނާއަށް ޓަކައި އަހަރެންގެ ފުރާނަ ދޭން ޖެހުނަސް ފަރުވާލެއްނެތް" ރައުލްގެ ހިތް ނެގިނެގިފައި ޖެހެމުންދިޔައީ މީކާޢިލްއާއި ޒިޔަޒެލް ކަންތައްކުރާނޭ ގޮތެއް ނޭނގޭތީއެވެ. އެހެންވިޔަސް އޭނާ ބުނަން ބޭނުންވި ވާހަކަތައް ހާމަކުރިއެވެ.\nމީކާޢިލްގެ މޫނުމަތިން ފައުޅުވަމުންދިޔަ ރުޅިވެރިކަމުގެ އަސަރު ފިލައިގެންދިޔަ ހިނދު އޭނާ މޫނު އަނބުރާލިއެވެ. އެކަމާ ރައުލް މާޔޫސްވިއެވެ. އޭނާ އީޝަލްދެކެ ލޯބިވާކަން ހާމަކުރުމުން ވެސް އެކަން މީކާޢިލް ޤަބޫލުނުކުރަނީކަމުގައި ރައުލްއަށް ވިސްނުނެވެ.\n"ރައުލް... ކަލޭގެ ޢާއިލާއާއެކު އެނބުރި ދޭ، ކަލޭގެ ދިރިއުޅުންވަނީ ކަނޑުގައި" ޒިޔަޒެލް ބުންޏެވެ.\n"މި ރަށުތެރޭގައި ޒިޔަޒެލްއާއި މީކާޢިލް ފިޔަވައި ތި ނަސްލުގެ ވަޒަންވެރިއަކު އަހަރެން ނުދެކެން، އަހަރެންގެ ނަސްލު ތަފާތުވުމުން އެކަން ޒިޔަޒެލްއަށް ބަލައިނުގަނެވެންވީ ކީއްވެ" ރައުލް އެއްސެވެ.\n"އީޝަލްއަކީ ކޮންމެ ކޮންމެ ޖިންނިއެއްނޫން" ޒިޔަޒެލް ރުންކުރުކޮށް ބުނެލިއެވެ.\n"އަހަރެން އޭނާއާ އިތުރު މީހަކާ އެއްވަރެއްނުކުރަން، އަހަރެން މިދައްކަނީ އަހަރެންގެ ލޮލަށް ފެންނަ މަންޒަރުގެ ވާހަކަ، މިތަނުގައި އެތައް ނަސްލެއް ހަމަޖެހިގެން ދިރިއުޅެމުންދަނީ، އަހަންނާއި އީޝަލް އަހަރެމެންގެ ފަރަގު އެއްފަރާތްކޮށް އެކުގައިއުޅެން ބޭނުންވުމުން ނަސްލުގެ ތަފާތު ހުރަކަށް ޒިޔަޒެލް ދުށީތީ އެކަން އަހަންނަށް ޤަބޫލުކުރަން އުނދަގުލީ، އީޝަލްއަށް އަހަރެން އޮޅުވައެއްނުލަން، އޭނާއަށް ކިޔައިދިނިން އަހަރެން އައީ ކޮންތާކުންކަން، އަހަރެންގެ ޢާއިލާއަކީ ކޮބައިކަން" އީޝަލްއާ ވަކިވާންޖެހިދާނެތީ ރައުލްގެ ހިތް ތެޅިފޮޅެންފެށިއެވެ.\n"މިވަގުތަށް ދޭ މިތަނުން" ޒިޔަޒެލްގެ އަޑުގައި މިފަހަރުވީ މަޑުމައިތިރިކަމެވެ. ރައުލް ބަލާލީ މީކާޢިލްއަށެވެ. އޭނާ އެ މީހުންނަށް ފުރަގަސްދިން ގޮތަށް ހުރީއެވެ. ރައުލް ކަންބޮޑުވެ އެއްޗެކޭ ބުނަން އަނގަ ހުޅުވާލި ހިނދު ޒިޔަޒެލް އޭނާއަށް ގޮވާލައިފިއެވެ. އަދި ގެއަށް ވަދެގެން ހުރި މައި ދޮރާ ދިމާއަށް އިޝާރާތްކުރިއެވެ. ޒިޔަޒެލް އެ ބުނަނީ މަސްލަހައްތަށް ޓަކައި މިވަގުތު ދާންކަން ރައުލްގެ ޟަމީރު ވިސްނައިދިނީ ދެނެވެ.\n"އަހަރެން އީޝަލްއާ ބައްދަލުނުކޮށް މިރަށަކުން ނުފައިބާނަން" ރައުލް މަޑުމަޑުން ބުންޏެވެ. އަދި ވަންދޮރުން ނުކުމެގެން ދިޔައެވެ. އެއާއެކު ޒިޔަޒެލް ފުންނޭވާއެއް ދޫކޮށްލިއެވެ.\nފަތިހު ހަތަރެއް ޖަހައިފިއެވެ. އާރަމްއާ ވަކިވެގެން މީކާޢިލް ގެއަށް އައީ ފަތިހު އެންމެން ހޭލާއިރު އޭނާ ގޭގައި ހުރުމަށެވެ. ނަމަވެސް ގެއަށް އާދެވުމުން ލޯބިވާ ދަރިފުޅު ދެކިނުލާ ނުހުރެވުނީއެވެ. އެހެންވެ އެ ކޮޓަރިއަށް މީކާޢިލް ވަނީ ދަންވަރުގެ އެވަގުތު އެ ކުއްޖާ އޮންނާނީ ނިދާފައިކަން އެނގި ހުރެއެވެ. ތަންމަތި ހުސްކޮށް އޮތުމުން ލިބުނު ސިހުމުން ހިތް ބިރުވެރިކަމުން ފުރިގެންދިޔައެވެ. އެ ދަންވަރު ޒިޔަޒެލް ހޭލައްވަން ޖެހުނީ އެހެންވެއެވެ.\n"މީކާޢިލް" ޒިޔަޒެލް ގޮވާލިއެވެ.\n"މީ ޒިޔަޒެލް ކުރުވިކަމެއް" މީކާޢިލްގެ އަޑުގައިވި މޮޅިވެރިކަން ޒިޔަޒެލް ހައިރާންކުރުވިއެވެ. އެހެންނަމަވެސް އިތުރު އެއްޗެކޭ ނުބުނެވެނީސް މީކާޢިލް އެތަނުން ހިނގައްޖެއެވެ. ފެންޑާގައި ހުރި ގޮނޑިތަކުން ގޮނޑިއެއްގައި ޒިޔަޒެލް އިށީނީ ފިކުރުބޮޑުވެފައި ހުރެއެވެ.\nކޮޓަރިއަށް ވަދެގެން އައި މީކާޢިލް އެނދުގައި އިށީނެވެ. އިރުކޮޅަކު އިސްޖެހިފައި އިނދެފައި މިޝަލްގެ ނަން ކިޔާލިއެވެ. ރައުލްދެކެ ރުޅި އަންނަން ބޭނުންވިޔަސް އޭނާއަށް މިޝަލްގެ ހަނދާންތައް އުނދަގޫކުރީއެވެ. މިޝަލްއަކީ އިންސާނެއްކަން އެނގި ހުރެ ވެސް އޭނާދެކެ މީކާޢިލްއަށް އިންތިހާއަށް ލޯބިވެވުނެވެ. މޫނުގައި ދެއަތްއަޅައިލުމާއެކު މީކާޢިލް އެނދުގައި އޮށޯތެވެ.\n"މިޝަލް... މިވަގުތު އަހަރެން މިޝަލްއަށް ބޭނުންވޭ، ކީއްވެތަ އަހަރެންނާ ދުރަށް ދިޔައީ" މީކާޢިލްއަށް ޝަކުވާކޮށްލެވުނެވެ.\n"މިދުވަސް އަތުވެދާނޭކަން އެނގޭ... އެކަމަކު އަހަރެމެންގެ ދަރިފުޅުގެ ހަޔާތުގެ ބައިވެރިއަކަށްވާނީ ކިހާވަރެއްގެ ކާކުކަމާމެދު ނުވިސްނުނު، މިޝަލް... ބުނެބަލަ މިޝަލް... މިޝަލްގެ ޚިޔާލެއް އަހަރެން ބޭނުން، އެއީ އަހަރެމެން ދެ މީހުންގެ ދަރިއެއްނު، މިޝަލްއަށް ކަމުދާނީ މިޝަލް ފަދަ އިންސިއެއްތަ؟ އެ ދަރިފުޅު އަހަރެމެންގެ ދުނިޔެއިން ބައިވެރިއަކު ހޮވުން އެއީ އެކަންވާންވީ ގޮތްތަ؟ އެކަމަކު އެއީ އަހަރެމެންގެ ނަސްލުގެ ތެރެއިންވާ ޖިންނިއެއް ނޫން، އަހަރެމެންގެ ދިރިއުޅުމާއި އެ މީހުންގެ ދިރިއުޅުން ތަފާތު، އަހަރެން މިޝަލްދެކެ ވީ ފަދަ ލޯތްބެއް އޭނާ އަހަރެމެންގެ ދަރިފުޅުދެކެ ވެދާނެތަ، އޭނާގެ ޢާއިލާއަށް އީޝަލްއަކީ މިޝަލްގެ ދަރިއެއްކަން އެނގުމުން އެ މީހުން އަހަރެމެންގެ ދަރިފުޅު ޤަބޫލުކުރާނެތަ؟.... އީޝަލްއަކީ އަހަރެމެން ދެ މީހުން އެކަކުއަނެކަކުދެކެ ވީ ފުރިހަމަ ލޯބި" މޫނުފޮރުވަލައިގެން މީކާޢިލް އޮތެއްކަމަކު އޭނާގެ ދެ ލޮލުގެ ހިމަކޮޅުން ކަރުނަ ފާޅުވެއްޖެއެވެ. އިރުކޮޅަކު ހިމޭންވެފައި މީކާޢިލް އޮތުމަށްފަހު ތެދުވިއެވެ. މަޑުމަޑުން އައިސް ކޮޓަރީގެ ކަނެއްގައި ހުރި އަލަމާރި ހުޅުވާލިއެވެ. އޭގައި އޮތް އުޅައެއް އޭނާ ނެގިއެވެ. އަދިވެސް އެ ހިތާއި ސިކުނޑީގައިވަނީ މިޝަލްގެ ހަނދާންތަކެވެ. އަތުގައި އޮތް އުޅައަށް މީކާޢިލް ބަލަން ހުއްޓެވެ. އެއީ ޖިންނީންގެ ފަރާތުން ރައްކާތެރިކުރުމަށް މިޝަލްގެ އަތުގައި މީކާޢިލް އެޅުވި އުޅައެކެވެ. އޭނާ އީޝަލްއާމެދު ވެސް ކަންބޮޑުވަނީ އެހެންވެއެވެ. ޖިންނީން އީޝަލްގެ ހަޤީޤަތް އެނގި އޭނާގެ މައްޗަށް އަނިޔާވެރި ނުބައި ރޭވުންތައް ރާވަފާނެތީއެވެ. އޭނާގެ އަތުން އެ ދަރިފުޅު ގެއްލިދާނެތީއެވެ. އަތުގައި އޮތް އުޅާ ގެނެސް މީކާޢިލްގެ ތުންފަތުގައި ޖައްސާލިއެވެ. މަރާލެވުނު ދެ ލޮލުގެ ކުރިމަތިން އޭނާ މިޝަލްގެ ސޫރަ ސިފަކުރިއެވެ.


Faresmaathodaa Airport Ge Fire Building Masakkaiy Fashaifi - AO News\nގދ. ފަރެސްމާތޮޑާ އެއަރޕޯޓް ތަރައްގީކުރުމުގެ މަޝްރޫއުގެ ދަށުން، ފަޔަރ ބިލްޑިންގް ހެދުމުގެ މަސައްކަތް ފެށިފައިވާކަމަށް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމް.ޓީ.ސީ.ސީ)އިން ބުނެފިއެވެ.\nއެ މަޝްރޫއުގެ ދަށުން، ރަންވޭއާއި ޓާރނިންގ ޕެޑްގެ ސަބްގްރޭޑް މަސައްކަތްތައް ނިމިފައިވާކަމަށް އެމް.ޓީ.ސީ.ސީ އިން ބުނެއެވެ. އަދި މިހާރު ކުރިއަށްދަނީ ޓާރމިނަލް ގްރައުންޑްގެ ލެވެލް ކުރުމުގެ މަސައްކަތް ކަމަށް އެކުންފުނިން މައުލޫމާތު ދެއެވެ.\nމި މަޝްރޫޢުގެ ދަށުން، 1200 މީޓަރުގެ ރަންވޭއަކާއި، ޓެކްސީވޭ އަކާއި، އޭޕްރަންއަކާއި ސަރވިސް ރޯޑު އިމާރާތް ކުރަން ހަމަޖެހިފައިވެއެވެ. ފަރެސްމާތޮޑާ ރަންވޭގެ ސަބްގްރޭޑް މަސައްކަތްތަކުގެ ތެރޭގައި ހިމެނޭ ކޮނުމުގެ މަސައްކަތް ފަށާފައި ވަނީ 16 ޖެނުއަރީ 2021 ވަނަ ދުވަހުއެވެ.\nފަރެސްމާތޮޑާ އެއަރޕޯޓް މޮބިލައިޒް ކޮށްފައިވަނީ 2021 ޖަނަވަރީ ފުރަތަމަ ދުވަހުއެވެ. އެމް.ޓީ.ސީ.ސީ ގެ ސީ.އީ.އޯ އާދަމް އާޒިމް ވިދާޅުވެފައި ވަނީ، 2021 ނޮވެމްބަރ 11 ވަނަ ދުވަހުގެ ކުރިން މި މަޝްރޫއު ނިންމަން މަސައްކަތް ކުރާނެކަމަށެވެ. މިނިސްޓްރީ އޮފް ނޭޝަނަލް ޕްލޭނިންގް، ހައުސިންގް އެންޑް އިންފްރާންސްޓްރަކްޗަރގެ ފަރާތުން އެމް.ޓީ.ސީ.ސީ އާއި ހަވާލުކޮށްފައިވާ މި މަޝްރޫއަކީ 144.8 މިލިއަން ރުފިޔާގެ މަޝްރޫއުއެކެވެ.\nފަރެސްމާތޮޑާ އެއަރޕޯޓްގދ. އަތޮޅުގދ. ފަރެސްމާތޮޑާ


SunOnline: EPL: Premier league gai reyaky bodu reyeh, vee kihineh?\nޕްރިމިއާ ލީގުގައި ރެއަކީ ބޮޑު ރެޔެއް، ވީ ކިހިނެއް؟\nޢަބްދުﷲ އައިމަން 01 Sep 2019, 11:35\nއިނގިރޭސި ޕްރިމިއާ ލީގުގައި ރޭ ލިވަޕޫލް ކުޅުނު މެޗުގެ ތެރެއިން --- ފޮޓޯ// ކުރިސްޓޮފާ ޑޭވް\nދުނިޔޭގައި އެންމެ މަގުބޫލް ފުޓުބޯޅަ ލީގުގެ ގޮތުގައި ފާހަގަވެފައި އޮންނަ އިނގިރޭސި ޕްރިމިއާ ލީގުގައި ރޭ ފޯރި ގަދަ މެޗުތަކެއް ކުޅުނު އިރު އެންމެ ފަހުގެ ޗެމްޕިއަން މެންޗެސްޓާ ސިޓީ އަދި ދެވަނަ ހޯދި ލިވަޕޫލް ވަނީ މޮޅުވެފަ އެވެ. އަދި ވަރުގަދަ މެންޗެސްޓާ ޔުނައިޓެޑާއި ޗެލްސީ ކުޅުނު މެޗުތަކުން އެ ޓީމުތައް ވަނީ އެއްވަރުވެފަ އެވެ.\nފޯރިގަދަ ޓްރާންސްފާ މާކެޓަކަށްފަހު މިފަހަރުގެ އިނގިރޭސި ލީގުގެ ކުޅުން ގިނަ ޓީމުތަކުން ފެށީ ބޮޑެތި ބަދަލުތަކާ އެކު އެވެ. އެގޮތުން ބޮޑު ޙަރަދުތަކަކާ އެކު މިފަހަރުގެ ލީގަށް ކުރިމަތިލީ ޔުނައިޓް ރޭ ލީގުގެ ހަތަރުވަނަ މެޗު ކުޅުނު އިރު ސައުތަމްޓޮން އިން ވަނީ އެ ޓީމު ހިފަހައްޓައިފަ އެވެ.\nޕްރިމިއާ ލީގުގައި ރޭ ޔުނައިޓެޑާއި ސައުތަމްޓޮން ބައްދަލު ކުރި މެޗުގެ ތެރެއިން --- ފޮޓޯ// މެޓް ޑޯމަން\nވާދަވެރި ކުޅުމެއް ފެނިގެން ދިޔަ އެ މެޗުގައި ޔުނައިޓެޑުން މެޗުގެ ކުރީ ކޮޅު ވަނީ ލީޑު ނަގައިފަ އެވެ. ޓީމަށް އަލަށް ގުޅުނު ޒުވާން ފޯވާޑް ޑެނިއަލް ޖޭމްސްގެ ހިތްގައިމު އެ ގޯލާ އެކު ޔުނައިޓެޑުން އުންމީދީ ކުޅުމެއް ދެއްކި ނަމަވެސް ޖުމްލަ ގޮތެއްގައި ގިނަ ހަމަލާ އުފައްދަމުން ދިޔައީ އިދިކޮޅު ސައުތަމްޓޮންއިންނެވެ.\nޔުނައިޓެޑުގެ އެއް ގޯލުގެ ލީޑަކާ އެކު ފުރަތަމަ ހާފު ނިންމާލި ނަމަވެސް ދެވަނަ ހާފު ފެށުނުތަނާހެން ސައުތަމްޓޮންގެ ވެސްޓްގާޑް ވަނީ ޔުނައިޓެޑްގެ ގޯލު ފޫ އަޅުވާލައި ނަތީޖާ ހަމަހަމަ ކޮށްފަ އެވެ. މެޗު ނިމުމުގެ ކުރިން ނަތީޖާ އަނބުރާލަން ޔުނައިޓެޑުން ގިނަ މަސައްކަތްތަކެއް ކުރި ނަމަވެސް އިދިކޮޅު ޓީމުގެ ޑިފެންޑަރުން ވަނީ އެ ބޯޅަތައް ދިފާއު ކުރުމުގައި މޮޅު ކުޅުމެއް ދައްކާފަ އެވެ.\nމި ނަތީޖާއާ އެކު ކުޅުނު ހަތަރު މެޗުން ލިބުނު ފަސް ޕޮއިންޓާ އެކު ޔުނައިޓެޑް މިވަގުތު އޮތީ ތާވަލުގެ ހަތް ވަނައިގަ އެވެ. އެ ޓީމާ ދެކޮޅަށް ރޭ ކުޅުނު ސައުތަމްޓޮން ހަތަރު ޕޮއިންޓާ އެކު އޮތީ 13 ވަނައިގަ އެވެ.\nއުމުރުން 18 އަހަރު ނުވާ ކުޅުންތެރިން ގަވާއިދާ ޚިލާފަށް ގަނެ ވިއްކި މައްސަލައިގައި ކުޅުންތެރިން ނުގަނެވޭ ގޮތަށް ސަސްޕެންޑް ކޮށްފައިވާ ޗެލްސީއިން ރޭ ކުޅުނު މެޗުން ވެސް ވަނީ އެއްވަރުވެފަ އެވެ.\nޓީމުގެ ކުރީގެ ކެޕްޓަން ފްރޭންކް ލަމްޕާޑް ކޯޗަކަށް ހަމަޖައްސައި މިފަހަރުގެ ލީގަށް ޗެލްސީ ކުރިމަތިލީ ގިނަ ގޮންޖެހުންތަކަކާ އެކު އެވެ، ޓީމުގެ ބާނީ އެޑެން ހަޒާޑް ޓީމު ދޫކޮށްލުމުގެ މާޔޫސްކަމާ އެކު ވެސް ޒުވާން އުންމީދީ ކުޅުންތެރިންތަކެއް ހިމަނައިގެން ޗެލްސީއިން ލީގަށް ކުރިމަތިލީ އިރު އެ ޓީމުން ރޭ އެއްވަރުވީ މިފަހަރުގެ ލީގަށް ދެވަނަ ޑިވިޝަނުން ކޮލިފައިވި ޝެފީލްޑް ޔުނައިޓެޑް ގާތުންނެވެ.\nޗެލްސީ ރޭ ކުޅުނު މެޗުގެ ތެރެއިން އެ ޓީމުގެ ކޯޗު ލަމްޕާޑާއި ޑިފެންޑަރު ޒޫމާ --- ފޮޓޯ// މެޓް ޑޯމަން\nމެޗުގެ ފުރަތަމަ ހާފުގައި ޗެލްސީގެ ޒުވާން ފޯވާޑް ޓެމީ އަބްރަހަމް ވަނީ ދެ ގޯލު އެ ޓީމަށް ޖަހައިދީ ލީޑު ފުޅާ ކޮށްފަ އެވެ. ނަމަވެސް ދެވަނަ ހާފު ފެށުމާ އެކު ޝެފީލްޑް ޔުނައިޓެޑުން ވަނީ ޓީމު ކުރިއަށް ޖައްސައި ޗެލްސީގެ ގޯލަށް ނުރައްކާތެރި ހަމަލާ ތަކެއް އުފައްދާފަ އެވެ.\nއެގޮތުން ދެވަނަ ހާފު ފެށިގެން އެންމެ މިނަޓެއްގެ ތެރޭގައި ޝެފީލްޑުން ވަނީ ގޯލެއް ޖަހައިފަ އެވެ. ގޯލަށްފަހު ވެސް ފުލު ފުލުގައި އެ ޓީމުން އުފެއްދި ހަމަލާތަކާ އެކު ޗެލްސީގެ ޑިފެންސަށް ވަނީ ބާރު ބޮޑުވެފަ އެވެ.\nއެގޮތުން މެޗު ނިމެން މިނަޓަކަށް ވެފައި ވަނިކޮށް ޗެލްސީއަށް މެޗު ގެއްލުނީ އެ ޓީމުގެ ޑިފެންޑަރު ކާޓް ޒޫމާ އަތުން ބައި ކޮޅަށް ވަތް ގޯލަކާ އެކު އެވެ.\nއިއްޔެގެ މެޗުގެ ނަތީޖާއާ އެކު ޗެލްސީ މިވަގުތު އޮތީ ކުޅުނު ހަތަރު މެޗުން ލިބުނު ފަސް ޕޮއިންޓާ އެކު ނުވަ ވަނައިގަ އެވެ.\nޗެލްސީގެ އުންމީދީ ކުޅުމަށް ލިބުނު ހިތްދަތި ނިމުމަށްފަހު ދެން ކުޅުނު މެޗުގައި ޗެމްޕިއަން މެންޗެސްޓާ ސިޓީން ވަނީ އަނެއްކާވެސް އެ ޓީމުގެ ފެންވަރު ދައްކާލައިފަ އެވެ.\nޖެހިޖެހިގެން ތިން ވަނަ އަހަރަކަށް ޕްރިމިއާ ލީގުގެ ތަށި ދިފާއު ކުރުމަށް ނުކުތް ސިޓީއިން މި ސީޒަނުގައި ވެސް އަންނަނީ ތަފާތު މޮޅު ކުޅުމެއް ދައްކަމުންނެވެ. އެގޮތުން ރޭ ކުޅުނު މެޗުގައި ބްރައިޓޮން ގާތުން އެ ޓީމު ކުރި ހޯދީ 0-4 ގެ ނަތީޖާއަކުންނެވެ.\nސިޓީގެ ފޯވާޑް ސާޖިއޯ އަގުއޭރޯ ރޭގެ މެޗުގައި ގޯލު ޖެހުމަށްފަހު --- ފޮޓޯ// މެޓް ޑޯމަން\nއެ މެޗުގައި ސިޓީއަށް ގޯލުތައް ޖަހައިދިނީ ކެވިން ޑެ ބުރުއިނާއާއި ބާނޭޑޯ ސިލްވާގެ އިތުރުން ސާޖިއޯ އަގުއޭރޯ އެވެ. އަގުއޭރޯ ރޭގެ މެޗުގައި ދެ ގޯލު ޖެހި އިރު އެ ޓީމުގެ ކޯޗު ޕެޕް ގާޑިއޯލާ ވަނީ މެޗު ނިމުމަށްފަހު އޭނާއަށް ވަރަށް ބޮޑަށް ތައުރީފު ކޮށްފަ އެވެ.\n"އަގުއޭރޯ މަރުވެގެން ދާނީ ވެސް ގޯލު ޖަހަމުން" ގާޑިއޯލާ ބުންޏެވެ.\nސިޓީން ރޭގެ މެޗުގައި ހޯދި މޮޅާ އެކު މިވަގުތު އެ ޓީމު އޮތީ 10 ޕޮއިންޓާ އެކު ތާވަލުގެ ދެވަނައިގަ އެވެ. މެޗުން ބަލިވި ބްރައިޓޮން އޮތީ 14 ވަނައިގަ އެވެ.\nމީގެ އިތުރުން އެންމެ ޕޮއިންޓެއްގެ ތަފާތުން ވޭތުވެ ދިޔަ ސީޒަނުގެ ލީގު ގެއްލުނު ލިވަޕޫލުން ރޭ ކުޅުނު މެޗުން ވެސް މޮޅުވެ މިފަހަރުގެ ލީގުގައި އެ ޓީމުން ދަމަހައްޓަމުން އަންނަ 100 ޕަސެންޓު މޮޅު ވުމުގެ ސިލްސިލާއަށް ރޭ ވަނީ އިތުރު ބޮޅެއް ހޯދައިފަ އެވެ.\nލިވަޕޫލްގެ ކޯޗު ޔާގޮން ކުލޮޕް --- ފޮޓޯ// ޓިމޮތީ އަބްރަހަމް\nވޭތުވެ ދިޔަ ސީޒަނުގައި ވެސް އޮތް ޓީމާ އެކު ރޭގެ މެޗަށް ލިވަޕޫލުން ނުކުތް އިރު އެ ޓީމުން ވަނީ އެ މެޗުގައި ވެސް ތަފާތު މޮޅު ކުޅުމެއް ދައްކައިފަ އެވެ. އެ މެޗުގައި އެ ޓީމަށް ގޯލުތައް ޖަހައިދިނީ ސާޑިއޯ މާނޭ އާއި ރޮބާޓޯ ފިރްމީނިއޯ އެވެ. ބާކީ ގޯލަކީ އިދިކޮޅު ޓީމު އަތުން ބައިކޮޅަށް ވަތް ގޯލެކެވެ.\nމި މެޗުން ލިބުނު މޮޅާ އެކު ލިވަޕޫލުން ތާވަލުގެ އެއްވަނައިގައި އޮތީ ފަސް މެޗުން 15 ޕޮއިންޓާ އެކު އެވެ. ލިވަޕޫލުން އެންމެ ފަހުން އެ ޓީމުން ލީގުގައި ކުޅުނު 13 މެޗުން ވެސް ވަނީ މޮޅުވެފަ އެވެ.\nމިރޭ ވެސް ޕްރިމިއާ ލީގުގައި ވާދަވެރި ދެ މެޗެއް ކުޅުމަށް ވަނީ ހަމަޖެހިފަ އެވެ. އެ މެޗުތަކަކީ އެވަޓޮންއާއި ވެލްވާހަމްޓޮން ބައްދަލު ކުރާ މެޗާއި އާސެނަލް އަދި ވާދެވެރި ޓޮޓެންހަމް ބައްދަލު ކުރާ ލަންޑަން ޑާބީ މެޗެވެ.


Faisaa haradukuraane gothuge thafseel Majileehah dheynvaane: Membarun - vNews.mv\nރައްޔިތުންގެ މަޖިލީހުގެ ޖަލްސާއެއްގައި މެންބަރު އީވާ އަބްދުﷲ ބައިވެރިވެވަޑައިގަންނަވަނީ -- ފޮޓޯ: މަޖިލިސް\nފައިސާ ހަރަދުކުރާނެ ގޮތުގެ ތަފްސީލް މަޖިލީހަށް ދޭންވާނެ: މެންބަރުން\nއާމިނަތު އަމީނާ (އަނާ) 25 April 2020, 13:23\nކޮވިޑް-19 ރާއްޖޭގެ އިޤްތިސޯދު އޮތީ ވަރަށް ހާލުގައި: އަމީރު\nއެމްއެމްއޭ އިން 4.2 ބިލިޔަން ރުފިޔާ ނަގަން ވަނީ ހުށަހަޅާފައި\nކޭޝްފްލޯ ރަނގަޅު ކުރަން ސަރުކާރަށް ހުއްދަ ދޭންޖެހޭ: މެމްބަރުން\nފައިސާ ހޭދަކުރާ ގޮތުގެ ތަފްސީލް މަޖިލީހަށް އެނގެންވާނެ: މެންބަރުން\nކޮވިޑް-19 އާ ގުޅިގެން ރާއްޖެއަށް ކުރިމަތިވެފަައިވާ މާލީ ދަތިކަން ހައްލުކުރުމަށް، ދައުލަތުގެ ހަރަދަށް ޒިންމާވުމުގެ ގާނޫނުގެ ބައެއް ސަސްޕެންޑްކޮށް، މަރުކަޒީ ބޭންކް (އެމްއެމްއޭ) އިން 4.2 ބިލިޔަން ރުފިޔާ ނަގާއިރު، އެފައިސާ ހަރަދުކުރާނެ ގޮތް ތަފްސީލްކޮށްދެއްވުމަށް މަޖިލީހުގެ ބައެއް މެންބަރުން އެދިވަޑައިގެންފި އެވެ.\nސަރުކާރުގެ ފަރާތުން ފިނޭންސް މިނިސްޓަރު އިބްރާހީމް އަމީރު ވަނީ، ދައުލަތުގެ ހަރަދަށް ޒިންމާވުމުގެ ގާނޫނުގެ ބައެއް މާއްދާތައް އެއް އަހަރަށް ސަސްޕެންޑް ކޮށްދިނުމަށް މަޖިލީހަށް ހުށަހަޅުއްވާފަ އެވެ. މިކަމަށް އެދިވަޑައިގެންފައި ވަނީ، ކޮވިޑް-19 އާއި ގުޅިގެން މިވަގުރު ރާއްޖެއަށް ކުރިމަތިވެފައި ވަނީ އިސްތިސްނާ ހާލަތަކަށް ވުމުންނެވެ.\nއިގުތިސާދީ ހަރަކާތެއް ހިންގަން ނޫނީ ދަރަންޏަށް ފައިސާ ހޯދުން ދައުލަތުގެ ހަރަދަށް ޒިންމާވުމުގެ ޤާނޫނު ތަނެއް ނުދެއެވެ. އެހެންކަމުން އެފަދަ އިސްތިސްނާ ހާލަތްތަކެއް ކަނޑައަޅައި، އެ ހާލަތުގައި މަޖިލީހުގެ ހުއްދަ ހޯދަން ޖެހެއެވެ.\nމި މައްސަލައިގައި މިއަދު ބަހުސްކުރައްވަމުން، ހެންވޭރު ހުޅަނގު ދާއިރާގެ މެންބަރު ހަސަން ލަތީފު ވިދާޅުވީ، ސަރުކާރުން ދަރަންޏަށް ނަގާ ފައިސާ ޚަރަދުކުރާނެ ގޮތުގެ ފުރިހަމަ މައުލޫމާތު މަޖިލީހަށް އެނގެންވާނެ ކަމަށެވެ.\nފިނޭންސް މިނިސްޓަރު އިބްރާހީމް އަމީރު މަޖިލީހުގެ ޖަލްސާއެއްގައި މެންބަރުންގެ ސުވާލުތަކަށް ޖަވާބު ދެއްވަނީ -- ފޮޓޯ: މަޖިލިސް\nއެގޮތުން އެ ފައިސާ ހަރަދުކުރާނެ ގޮތުގެ މައުލޫމާތު މަޖިލީހަށް އެނގެންވާނެ ކަމަށާއި، އަދި އެ ފައިސާ ލިބި ހަރަދުކުރަމުންދާއިރު، ފައިސާ ހޭދަ ކުރާ ގޮތުގެ މައުލޫމާތު މަޖިލީހުން ކަނޑައަޅާ ގޮތެއްގެ މަތިން ފޯރުކޮށްދޭންވާނެ ކަމަށެވެ. އަދި އެފައިސާ ހަރަދުކުރާނެ ގޮތުގެ ތަފްސީލް، ކެޓަގަރީތައް ވަކިވަކިން އަންދާޒާކުރާ ގޮތަކަށް މަޖިލީހަށް އެނގެން ބޭނުންވާނެ ކަމަށްވެސް ވިދާޅުވިއެވެ.\nއެކަންކަން ފުރިހަމަވާނެ ގޮތެއް ކޮމެޓީ މަރުހަލާގައި ބައްލައިދެއްވުމަށް އެދިވަޑައިގަންނަވާ ކަމަށްވެސް ހަސަން ލަތީފު ވިދާޅުވި އެވެ.\nމެންބަރު ހަސަން ލަތީފު ވިދޅުވީ، ރާއްޖޭގެ އިޤްތިސޯދު ވެންޓިލޭރެއްގެ އެހީގައި އޮންނަތާ ހަފްތާއެއް ވެއްޖެކަމަށް ފިނޭންސް މިނިސްޓަރ ވިދާޅުވުމުން ހައިރާންވި ކަމަށެވެ.\nނަމަވެސް ދެންވެސް އަވަހަށް މަސައްކަތް ކުރަންވީ، ދައުލަތުގެ އިޤްތިސޯދު ވެންޓިލޭޓަރުން ނެރޭނެ ގޮތް ހެދުމަށް މަސައްކަތް ކުރުން ކަމަށާއި، މަޖިލީހުން އެ މަސައްކަތް ކުރުމަށް މަގުފަހިކޮށްދެއްވާނެ ކަމަށްވެސް މެންބަރު ހަސަން ލަތީފް ވިދާޅުވި އެވެ.\nނަމަވެސް އެފައިސާ ހަރަދުކުރާނެ ގޮތުގެ ތަފްސީލާއި އެކަން މަޖިލީހަށް އޯވަސައިޓް ކުރެވޭނެ ހަރުދަނާ ގޮތްތަކެއް އެނގިފައި އޮތުން މުހިންމު ކަމަށްވެސް ހަސަން ވިދާޅުވިއެވެ.\nމި މައްސަލައަށް ބަހުސްކުރައްވަމުން، ބާރަށު ދާއިރާގެ މެންބަރު އަހުމަދު އަބުދުﷲ ވިދާޅުވީ، މިވަގުތު އެންމެ މުހިންމު ކަމަކަށް ވާންވާނީ، ސަރުކާރުން ރައްޔިތުންނަށް ފޯރުކޮށްދޭން ޖެހޭ ޚިދުމަތްތަކަށް ފަސޭހަކޮށް ފޯރުކޮށްދިނުމަށް ވިސްނުންގެންގުޅުއްވަން ޖެހޭ ކަމަށެވެ. އަދި އެ ވިސްނުން މަޖިލީހުންވެސް އަބަދުވެސް ގެންގުޅޭނެ ކަމަށެވެ.\nނަމަވެސް ރައްޔިތުންނަށް ދައުލަތުން ދޫކުރާ ފައިސާގެ ޚަރަދު ބަރަދުގެ ތަފްސީލް އާއި، އެފައިސާ އަކީ އެންމެ ރަނގަޅު ގޮތުގައި، ދެވޭ އަދި މި ދިމާވެފައިވާ ދަތިހާލުން އަރައިގަތުމަށް ހަރަދުކުރުމަށް ދޫކުރެވޭ ފައިސާކަން މަޖިލީހުން ކަށަވަރުކުރުން މުހިންމު ކަމަށްވެސް މެންބަރު އަހުމަދު އަބުދުﷲ ވިދާޅުވި އެވެ.\nމީގެ އިތުރަށް ދައުރުވާ ދިވެހި ފައިސާގެ އަދަދު އިތުރުވެގެންގޮސްފިނަމަ، ޑޮލަރަށް އޮންނަ ޑިމާންޑް ބޮޑުވެހެން ހިނގައިދާނެ ކަމަށާއި، އެހެންވެއްޖެނަމަ ދިވެހި ފައިސާގެ އަގު ވެއްޓުމަކީ ވެދާނެ ކަމެއް ކަމަށެވެ. އަދި މިވަގުތު ބޭރުގެ އެހީތައް ހޯދުމަށް އިތުރަށް މަސައްކަތްކޮށް، ރާއްޖެއަށް ލިބޭ ޑޮލަރުގެ މިންވަރު އިތުރުކުރަން މިހާރަށްވުރެ ބޮޑަށް އިތުރު ކުރުމަކީ މިވަގުތު ކުރަންޖެހޭ މުހިންމު މަސައްކަތެއް ކަމަށްވެސް ވިދާޅުވިއެވެ.\nމެންބަރު އަހުމަދު އަބުދުﷲ މިވަގުތަދީ ދަތިއުނދަގޫ ކަމެއް ކަމަށާއި، ކިތަންމެ ދަތި ނިންމުމެއް ނަމަވެސް މިވަގުތު ރައްޔިތުންނަށް ބޭނުންވާ ފައިސާ ދީ، ރައްޔިތުންގެ ހައްގުގައި މިކަމުން ދިމާވެދާނެ ދަތިކަމުން އަރައިގަތުމަށް މަސައްކަތްތަކެއް ކުރަންވަން ޖެހިވަޑައިގަންނަވާ ކަމަށެވެ.\nއައްޑޫ މީދޫ ދާއިރާގެ މެންބަރު ރޮޒައިނާ އާދަމް ވިދާޅުވީ، މި ދަނޑިވަޅަކީ މުޅި ދުނިޔެ ތަހައްމަލްކުރަމުންދާ ދަތިވަގުތެއް ކަމަށެވެ.\nމެންބަރު ރޮޒައިނާ ވިދާޅުވީ، މި ދަތި ހާލަތުގައި އިޤްތިސޯދީ ދަތިކަމުން އަރައިގަނެ ރައްޔިތުންނަށް އެހީތެރިކަން ފޯރުކޮށްދެއްވުމަށް ފިނޭންސް މިނިސްޓަރ މަޖިލީހަށް ހުށަހަޅުއްވާފައި ވަނީ މުހިންމު މައްްސަލައެއް ކަމަށް ގަބޫލުކުރައްވާ ކަމަށެވެ.\nރޮޒައިނާ ވިދާޅުވީ، އެ ހުށަހަޅުމަކީ ސަރުކާރުން މިއަހަރަށް ލަފާކޮށްފައިވާ 2020ގެ ބަޖެޓުގައި ލިބޭނެ ކަމަށް އަންދާޒާކުރާ މިންވަރު ނުލިބޭނެކަން ޔަގީންވުމާއެކު، ރައްޔިތުންނަށް ބޭނުންވާ އެހީ ފޯރުކޮށްދިނުމަށް ހުށަހެޅި މައްސަލައެއް ކަމަށެވެ. އަދި ވަޒީފާތަކުގައި ތިބި މީހުންނަށް މުސާރަ ދެވޭނެ ގޮތްތަކާއި، ވަޒީފާ ގެއްލިފައިވާ މީހުންނަށް ފައިސާގެ އެހީތެރިކަމެއް ދެވޭނެ ގޮތްތައް ހޯދުމަށް ކަމަށެވެ. މީގެ އިތުރަށް މަސްވެރިން ބާނާ މަހަށް ފައިސާދީ، ދަނޑުވެރިން ހައްދާ ތަކެތި ގަނެވޭނެ ގޮތްތައް ހޯދުމަށް ކަމަށްވެސް ވިދާޅުވި އެވެ.\nރޮޒައިނާ ވިދާޅުވީ މި މައްސަލަ އަކީ، މަޖިލީހުގެ އޯވަރސައިޓް މަސައްކަތް ހުއްޓާލައި ބްލޭންކް ޗެކެއް ހޯދަން ހުށަހަޅާފައިވާ މައްސަލައެއް ނޫން ކަމަށާއި، ކޮވިޑް-19 އާއި ގުޅިގެން ރައީސުލް ޖުމްހޫރިއްޔާ އުފައްދަވާފައިވާ ޓާސްކް ފޯހުގައި މަޖިލީހުގެ މެޖޯރިޓީ ލީޑަރާއި މެޖޯރިޓީ ޑެޕިއުޓީ ލީޑަރުވެސް ހިމެނިވަޑައިގަންނަވާ ކަމަށެވެ. އަދި އެއިން ދޭހަވަނީ މަޖިލީހަށް ކަމެއް އޮޅުވާލުމުގެ ވިސްނުން ސަރުކާރުގައި ނެތްކަން ކަމަށްވެސް ރޮޒައިނާ ވިދާޅުވިއެވެ.\nރައްޔިތުން ތިބީ ހަގީގަތުގަ ވަރަށް ހާލުގަ. މިވަގުތަކީ މި މަޖިލީހުންވެސް ކަންކަން ނިންމައި ވީހާވެސް އަވަހަށް ކަންކަން ނިންމަންޖެެހޭ ވަގުތެއް. އަޅުގަނޑު ހިތަދޫ އުތުރު ދާއިރާގެ މެންބަރު އަސްލަމްގެ ހުށަހެޅުމަށް ތާއީދުކުރަން. އެއީ ލަސްނުކޮށް ސަރުކާރުން އެދިފަވާ ގޮތަށް މި ހުއްދަ ދިނުމަށް މަޖިލީހުން ވޯޓަކަށް އަހާ ފާސްކުރުން. އެންމެ ދުވަހެއްވެސް ރައްޔިތުންނަށް ދޭންޖެހޭ ޚިދުމަތް ހުއްޓިގެން ނުވާނެ މިމަޖިލީހުގެ ސަބަބަކުން.\nރޮޒައިނާ ވިދާޅުވީ ސަރުކާރު ޒިންމާދާރުކުރުވުމުގެ މަސައްކަތް މަޖިލީހުން އަބަދުވެސް ކުރާނެ ކަމަށާއި، އަދި އެއީ ޤާނޫނުއަސާސީން މެންބަރުންނަށް އޮތް ޒިންމާއެއް ކަމަށެވެ.\nކޮވިޑް-19 ފެތުރުން ކޮންޓްރޯލް ކުރުމަށް ސަރުކާރުން އަޅާފައިވާ ފިޔަވަޅުތަކާ ގުޅުގެން ސަރުކާރުގެ ކޭޝްފްލޯ ހައްލުކުރުމަށްޓަކައި އެމްއެމްއޭ އިން އޯވަ ޑްރާފްޓް ހެދޭނެ ފުރުސަތު ހޯދަން ފިނޭންސް މިނިސްޓަރ މަޖިލީހަށް ހުށަހެޅުއްވި ގޮތަށް އެ ހުއްދަ ދިނުން މިވަގުތު މުހިންމު ކަމަށާއި، އޭގެ ސަބަބުން ގެއްލުން ނުވާނެ ކަމަށްވެސް މި މައްސަލައަށް ބަހުސްކުރެއްވި ބައެއް މެމްބަރުން ވިދާޅުވެފައިވެއެވެ.\nއެހެންކަމުން މިވަގުތަކީ ސަރުކާރުން ރައްޔިތުންނަށް ފައިސާގެ އެހީތެރިކަންދީ އެތެރޭގެ އިގުތިސާދު ހިންގަންޖެހޭ ވަގުތު ކަމަށާއި، ސަރުކާރުން ބޭނުންވާ ހުއްދަ މިވަގުތަށް މަޖިލީހުން ދެއްވުން މުހިންމު ކަމަށްވެސް ބައެއް މެންބަރުން ވަނީ ފާހަގަކުރައްވާފައެވެ.\nނަމަވެސް 4.2 ބިލިއަން ރުފިޔާ އަކީ ބޮޑު އަދަދެއް ކަމުން، އެ ފައިސާ ހަރަދުކުރެވޭގޮތް މަޖިލީހަށް ސާފުކޮށް އެނގިފައި އޮތުމަކީ މުހިންމުކަންވެސް މެންބަރުން ފާހަގަ ކުރައްވައެވެ.\nކޮރޯނާވައިރަސް ފިނޭންސް ފިނޭންސް މިނިސްޓަރ އިބްރާހީމް އަމީރު މަޖިލިސް2019


Miee Fail Vefaivaa Sarukaareh, Dheveynee "F" Report Eh - Idhikolhu - Vaguthu\nއިދިކޮޅު ކޯލިޝަނުން މިއަދު ހަވީރު ބޭއްވި ނޫސްވެރިންގެ ބަައްދަލުވުން - ފޮޓޯ: ޕީޕީއެމް އޮފީސް\nރައީސް އިބްރާހިމް މުހައްމަދު ސޯލިހްގެ ސަރުކާރަކީ ފެއިލްވެފައިވާ ސަރުކާރެއް ކަަމަށާއި، މި ސަރުކާރަށް ދެވޭނީ "އެފް" ރިޕޯޓެއް ކަަމަށް ރައްޔިތުން މަޖިލީހުގެ މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެއެވެ.\nއާދަމް ޝަރީފް މިހެން ވިދާޅުވީ، މިއަދު ހަވީރު އިިދިކޮޅު ކޮންގްރެސް އިން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުންނެވެ.\nއާދަމް ޝަރީފް ވަނީ މި ސަރުކާރުން ނުކުރެވި ހުރި ވަރަށް ގިނަގިނަ ކަން ކިޔާލަދެއްވާ ޕްރެޒެންޓޭޝަނެއްވެސް ހުށަހަޅުއްވާފައެވެ. އެ ޕްރެޒެންޓޭޝަންގައި 50 ޕޮއިންޓް ފާހަގަކޮށްފައި ވެއެވެ. އަދި އެ 50 ޕޮއިންޓަށް މާކްސްވެސް ދީފައި ވެއެވެ.\n"އަޅުގަނޑުމެން މި ސަރުކާރަށް ދޭނީ "އެފް" ރިޕޯޓެއް، އެއްވެސް ނަތީޖާއެއް ސަރުކާރުން ނުނެރެވުނު، ރައްޔިތުން ތިބީ މާޔޫސްކަމުގައި، މި ސަރުކާރު އޮތީ ފެއިލްވެފައި".\nއެ ޕްރެޒެންޓޭޝަނަށް ފަހު އާދަމް ޝަރީފް ވިދާޅުވީ> މި ނިމިގެންދާ ސަރުކާރުގެ ފުރަތަމަ ތިން އަހަރަކީ މުޑުދާރު ތިން އަހަރު ކަމަަށެވެ.\n"ހަމަ ހަގީގަތުގައިވެސް ތާހިރު ނޫން މޫޑުދާރު ތިން އަހަރުކަމަށް އަޅުގަނޑުމެން ކަނޑައަޅައިފިން، މިއީ ރައްޔިތުންގެ ގިނަބަޔަކު ގަބޫލުކުރާގޮތް، ނިމިގެން މިދާ ތިން އަހަރަކީ މުޑުދާރު ސާފްތާހިރުކަމެއް ނެތް، ތިން އަހަރު". އާދަމް ޝަރީފް ވިދާޅުވިއެވެ.\nއާދަމް ޝަރިފް ވިދާޅުވީ، މިއީ ރައްޔިތުންނަށް އެއްވެސް ފައިދާއެއް ކުރި ތިން އަހަރެއް ނޫން ކަމަށާއި ވީ ގެއްލުން ކަމަށެވެ.\nއާދަމް ޝަރީފް ވިދާޅުވީ، ރައީސް ސޯލިހްގެ ސަރުކާރުގެ ތިން އަހަރުގެ ނަތީޖާއަށް ބަލާއިރު، ބޭރުގެ އިންވެސްޓަރުންގެ އެއްވެސް އިތުބާރެއް ރާއްޖެއަށް ނެތްކަމަށާއި، ކޮވިޑް-19އާ ގުޅިގެން ވަޒީފާ ގެއްލުނު އެތައް ބައެއްގެ މަގުމަތިވިއިރު، އެ މީހުންނަށް ރަނގަޅު ގޮތްތަކެއް ހޯދައިދެވިފައި ނުވާ ކަަމަށެވެ. އަދި މަސްވެރިން ބާނާ މަހަށް އަގު ނުލިބުނު ކަމަށާއި، ދަނޑުވެރިން ބާނާ ތަކެއްޗަަށް ރަނގަޅު މާކެޓެއް ލިބިގެން ގޮސްފައިނުވާ ކަމަށް އާދަމް ޝަރީފް ވިދާޅުވިއެވެ.\nއަދި ރާއްޖޭގެ ހަރުމުދާތަކާއި، ކުންފުނިތައް ވިއްކައި، ރާއްޖެ ބަނގުރޫޓުގެ މަގަށް މިސްރާބު ޖަހާފައިވާ މަންޒަރު ފެންނަމުންދާ ކަމަށް އާދަމް ޝަރީފް ވިދާޅުވިއެވެ. އަދި ކޮރަޕްޝަންގެ މައްސަލަތައްވެސް އިންތިހާއަށް ރާއްޖޭގައި މަތިވަމުންދާކަން އޭނާ ފާހަގަކުރެއްވިއެވެ. އޭގެ އިތުރުން ރޭޕްގެ މައްސަލަތަކާއި، ޖިންސީ ގޯނާގެ މައްސަލަތަކާއި، ކުޑަކުދިންނަށް ބޮޑެތި ނުރައްކާތައް ކުރިމަތިވެގެންދާއިރު، އެފަަދަ އަަމަލުތައް ހިންގާ ފަރާތްތަކަށް ސަރުކާރުން ފުރުސަތު ދީގެން ރާއްޖޭގެ ދޮރާށިތަކުން ނުކުމެގެންދާ މަންޒަރުވެސް ފެންނަމުންދާ ކަމަށް އާދަމް ޝަރީފް ވިދާޅުވިއެވެ.\nއިތުރަށް އާދަމް ޝަރީފް ވިދާޅުވީ، ގޮތްނޭނގޭ މަރުތައް މީގެ ކުރިއާ އަޅާބަލާއިރު، ވަަރަށް ބޮޑަށް އިތުރުވެފައިވާ ކަމަށެވެ.\n"އެކަންކަމާއި ގުޅޭގޮތުންވެސް ސަރުކާރުން ބަހެއް ބުނެލައި، ވާހަކަދައްކަތަން ނުފެނޭ". އާދަމް ޝަރީފް ވިދާޅުވިއެވެ.\nއަދި މަސްތުވާތަކެތި އެތެރެ ކުރާ މިންވަރު 200 ކިލޯ އަށް މައްޗަށް އަރާފައިވާ ކަމަށާއި، މިއީ ކަންބޮޑުވާން ޖެހޭ މައްސަލައެއް ކަމަށް ވިދާޅުވިއެވެ.\nނޮވެމްބަރު 16, 2021 18:42\nކަލޭމެންނަކީ ހުސް ވަގުން !\nނޮވެމްބަރު 16, 2021 20:03\nޤައުމުގެ ކަންކަން ފާލުން ނެއްޓި ބޮއްސުން ލަމުން ގޮސް ހުރިހާ ކަމެއް ބޮއްސުންލާ ގާދޫކޮލުން ބޭރުވަނީ !\nނޮވެމްބަރު 16, 2021 20:37\n" އޭ " ރިޕޯރޓް ލިބުނު މީހުން ވެރިކަމުން ބަޑުވަތަށް ބިންމައްޗައް ވެއްޓި ވެލިކަމުން ދަނީ ކީއްވެތަ ؟\nނޮވެމްބަރު 16, 2021 21:35\nޔޫ ރިޕޯޓެއްވެސް ނުލިބޭނެ އޭގެ ފަހުގަ އެއްނު އަދި އެއްފައް ދާނީ.\nނޮވެމްބަރު 16, 2021 23:45\nއެފް އެއް ވެސް ނޫން\nނޮވެމްބަރު 17, 2021 11:13\nސުކޫލު ހަދައިގެން ނަންވަނީ އަންނި


2020: ކަލަންޑަރުގެ ހުރިހާ ގަނޑެއްގައިވެސް އޮތީ ކޮވިޑް-19 – Dhen.mv\nޢާއިޝަތު ނުޒުހާ January 17, 2021 - 8:01 pm\n2020 ވަނަ ދުނިޔެއަށް މަރުހަބާ ކީ ކުރިން އަޑުއަހާފައި ނުވާ މުޅިން އައު ވައްތަރެއްގެ ބައްޔަކާއެކުއެވެ. ޗައިނާގެ އަވަށަކުން ފެނުނު މި ބަލި މުޅި ދުނިޔެއަށް ފެތުރިގެން ދިޔައީ އިސާހިތަކުއެވެ. މުޅި ދުނިޔެ ހާސްކަމުގެ ތެރެއަށް ވައްޓާލި ވުހާން ވައިރަސްއަށް ސައިންސްވެރިން ދިން ނަމަކީ "ކޮވިޑް-19" އެވެ. ސާސް ރޯގާ އާ އެއް ދަރަޖައެއްގެ ވައިރަހެއް ކަމަށް ޗައިނާއިން ބުނި ކޮވިޑް-19 ދުނިޔޭގެ އެންމެ އާބާދީ ބޮޑެތި ގައުމުތަކުގައި ފެތުރި އެތައް ސަތޭކަ މީހެއް މަރުވުމުން ދުނިޔޭގެ ސިއްހަތު ޖަމިއްޔާއަށް މަޖުބޫރުވީ ދުނިޔޭގައި ސިއްހީ ނުރައްކަލުގެ ކުއްލި ހާލަތު އިއުލާނު ކުރާށެވެ.\nމާރިޗު - ބިރުވެރިކަން ވަޒަންކުރެވި "ޞިއްޙީ ބަލިމަޑުކަމުގެ މުސީބާތް"އިއުލާންކުރި\nޗައިނާއިން ފެނުނު ނޮވެލް ކޮރޯނާ ވައިރަސް އެންމެ ފުރަތަމަ ކޮންޓްރޯލް ކުރި ގައުމަކީ ވެސް ޗައިނާއެވެ. ނަމަވެސް ވައިރަސް ފެތުރުން ޗައިނާއަށް ކޮންޓްރޯލްވިއިރު، އެބަލީގެ ނުރައްކާ ވަނީ މުޅި ދުނިޔޭގެ ބޮޑު ބަޔަކަށް ފެތުރިފައެވެ. ޔޫރަޕުގެ ގިނަ ގައުމުތަކުގައި ބަލި ހަލުވިކަމާއެކު ފެތުރެމުން ދިޔައިރު، މާޗު މަހުގެ 11 ވަނަ ދުވަހު ދުނިޔޭގެ ސިއްހަތާ ބެހޭ ޖަމިއްޔާ (ޑަބްލިޔުއެޗްއޯ) އިން ވަނީ ކޮވިޑް-19 އަކީ މުޅި ދުނިޔެއަށް ފެތުރޭ ބޮޑު ބަލި މަޑުކަމެއްގެ ގޮތުގައި ކަނޑައަޅާފައެވެ.\nކޮވިޑް-19 އަކީ "ޕެންޑެމިކް" އެއް ކަމަށް ސިއްހަތު ޖަމިއްޔާއިން އިއުލާނު ކުރިއިރު 114 ގައުމަކުން ކޮވިޑް-19ގެ 118،000 އަށް ވުރެ ގިނަ ކޭސް ވަނީ ރިޕޯޓު ކުރެވިފައެވެ.\nބަލިމަޑުކަން އިއުލާނު ކުރުމަށް ޖެނީވާގައި ބޭއްވި ނޫސްވެރިންގެ ބައްދަލުވުމުގައި ޑަބްލިޔުއެޗްއޯގެ ޗީފް ޓެޑްރޯސް އަދަނޮމް ވަނީ ކޮވިޑް-19 ފެތުރޭ މިންވަރު އަދި ބަލީގައި މީހުން މަރުވާ އަދަދު ވެސް ހުރީ ކަންބޮޑުވާން ޖެހޭ ފަދަ ހާލަތެއްގައި ކަމުގައި ވިދާޅުވެފައެވެ. އަދި ބަލިމަޑުކަމެއް އިއުލާނު ކުރި ނަމަވެސް، އެ ޖަމިއްޔާއިން ބައްޔާ ދެކޮޅަށް ކުރަމުން އައި މަސައްކަތްތަކަށް ބަދަލެއް ނާންނާނެ ކަމުގެ ޔަގީންކަން ވެސް ޑަބްލިޔުއެޗްއޯއިން ދިނެވެ.\nނޭޝަނަލް ޑިސާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އަދި ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ވަނީ ގައުމީ ފެންވަރުގައި ކޮވިޑް-19 އާ ދެކޮޅަށް ގިނަ މަސައްކަތްތަކެއް ފަށައި، ނޭޝަނަލް އެމަޖެންސީ އޮޕަރޭޝަން ސެންޓަރު އުފެއްދީ ވެސް މާޗު މަހުގެ ތެރޭގައެވެ. މި ސެންޓަރުން ބަލިން ރައްކާތެރި ވުމަށް ޓަކައި ރާއްޖޭގައި އަޅަމުންއައި ހުރިހާ ފިޔަވަޅުތައް ފުޅާކޮށް، ގައުމީ ފެންވަރުގައި ދައުލަތުގެ ހުރިހާ އިދާރާތަކެއް ގުޅިގެން، ބަލި ރާއްޖެ އަތުވެދާނެ ކަމަށް ދުރާލާ ތައްޔާރު ވުމުގެ ގޮތުން އެކި އެކި މަސައްކަތް ކުރެވެމުން ދިޔައެވެ. މި ގޮތުން، ކޮވިޑް-19 އިން ރައްކާތެރި ވުމުގެ ގޮތުން، ރާއްޖެއިން ބޭރަށް ދަތުރުކޮށްފައި އަންނަ ފަރާތްތަކަށް ހާއްސަކޮށް މާލޭގައި ޓްރެވަލް ކްލިނިކެއް ގާއިމްކޮށް ފްލޫ ކްލިނިކްތަކެއް ވެސް ގާއިމް ކުރިއެވެ.\nވައިރަސް ފެތުރުން ކޮންޓްރޯލް ކުރުމަށް ސަރުކާރުން އަޅަމުން އައި ގިނަ ފިޔަވަޅުތަކާ އެކުގައި ވެސް، ކޮވިޑް-19 ގެ ހިޔަނި ރާއްޖެއަށް ވެސް މާޗު މަހު އެޅިގެން ދިޔައެވެ. ކުރެއްދޫ އައިލެންޑު ރިސޯޓުން ފުރަތަމަ ފައްސިވި ދެ މުވައްޒަފުންނާއެކު ސަރުކާރުން ގެންދިޔައީ ކޮވިޑް-19 ގެ ނުރައްކާތެރިކަމަށް ރައްޔިތުން ހޭލުންތެރި ކުރުމަށް ގިނަ މަސައްކަތްތަކެއް ކުރަމުންނެވެ. ކުރެއްދޫ ރިސޯޓަށް ފަހު ބަތަލާއިން ވެސް2ފަތުރުވެރިއަކު ފައްސިވިއިރު، މާޗު މަހުގެ ތެރޭގައި ރާއްޖެ އެތެރެވި 17 ފަތުރުވެރިއަކު ވަނީ ކޮވިޑް-19 އަށް ފައްސިވެފައެވެ.\nނުރައްކާތެރި ކޮވިޑް19ގެ ހާސްކަން ދިވެހި ފަސްގަނޑަށް ވެސް ފެތުރި، ރައްކާތެރިވުމުގެ ގޮތުން އަޅަން ޖެހުނު ފިޔަވަޅުތަކުން ހުރިހާ ރައްޔިތުން ވެސް ތިބީ ގޭގައެވެ. ސަރުކާރުގެ އޮފީސްތަކާއި ކިޔަވައިދޭ ތަންތަނުގެ އިތުރުން ކުޅިވަރު ކުޅޭ ތަންތަނާއި ޕާކްތަކާއި އެއްވެ އުޅޭ މައިޒާންތައް ވެސް ބަންދުކުރިއެވެ. ކޮވިޑް-19 އިން ރައްކާތެރިވުމުގެ ގޮތުން އެޅި ފިޔަވަޅެއްގެ ގޮތުން މާޗު މަހުގެ 18 ވަނަ ދުވަހު މާލެއާއި ރިސޯޓުތަކުގައި ޖަމާއަތުގައި ނަމާދުކުރު ކުރުމާއި ހުކުރު ކުރުން މެދުކަނޑާލުމަށް ރާއްޖޭގެ ދީނީ އިލްމުވެރިންނާއި ފަތުވާ މަޖިލީހުގެ ވެސް ލަފާގެ މަތިން ނިންމިއެވެ. މި ނިންމުމާއެކު ރާއްޖެ އިސްލާމްވި ދުވަހުން ފެށިގެން ވީ 867 އަހަރުތެރޭގައި ފުރަމާލޭގައި ހުކުރު ނަމާދު ނުކުރާ ދުވަހަކާއި ބައްދަލު ކުރަންޖެހި އެ ދުވަސް ހިތާމަވެރި ކަޅު ދުވަހެއްގެ ގޮތުގައި ތާރީޚުގައި ލިޔެވިގެން ދިޔައެވެ.\nއޭޕްރީލް - ކޮވިޑްގެ ރާޅު ރާއްޖެއަށް ބީއްސާލި\nކޮވިޑް19 ގެ ބިރުވެރި ކަމުގެ ރަނގަބީލުގެ އަޑު ރާއްޖެއަށް އިވުނީ ކުއްލިޔަކަށް ނޫނެވެ. ޗައިނާއިން ކޮވިޑްގެ އަސަރު ފާޅުވީއްސުރެ ދިވެހިންނަށް ވާނުވާ އެނގެމުން ދިޔައެވެ. މައުލޫމާތު ލިބުމުގައި ދިވެހިންނަށްވުރެ ވަކީން އަވަސް ބަޔަކު ދުނިޔޭގައި މަދެވެ. ކުރިމަތިވެދާނެ ނުރައްކަލަކުން ސަލާމަތްވުމަށް ނުވަތަ ލިބޭ ގެއްލުން ކުޑަކުރުމަށް އެކަށީގެންވާ ވަގުތު ލިބުނެވެ. އެހެންކަމުން ވަރަށް ރަނގަޅަށް ތައްޔާރު ވަމުން އަންނަކަން ސަރުކާރުން އައީ ކަށަވަރު ކޮށްދެމުންނެވެ. ގިނަ ކަންތައްތަކެއް ސުވާލެއް ނުއުފެދޭހާ ރަނގަޅަށް ކުރެވިފައިވާކަން ޝުކުރުވެރި ކަމާއެކު ފާހަގަ ކުރަން ޖެހެއެވެ. ހާލެއްގައި ނުޖެހި އުނދަގޫތަކުން އަރައިގަނެވޭނެ ކަމުގެ އުންމީދާއި ޔަގީންކަން ރައްޔިތުންނަށް މެދުނުކެނޑި ލިބެމުން ދިޔައެވެ.\nނަމަވެސް އޭޕްރީލް މަހުގެ 15 ވަނަ ދުވަހުގެ އިރު އެރުމާއެކު، ރައްޔިތުންނަށް ސިހުން ގެނުވި ހަބަރަކީ މާލޭގެ ފްލޫ ކްލިނިކަކަށް ދިޔަ އަންހެނަކު ކޮވިޑް-19 އަށް ފައްސިވި ހަބަރެވެ. ފައްސިވީ މީހާއަކީ ރާއްޖެއިން ބޭރަށް ދަތުރުކޮށްފައިވާ މީހެއް ނޫން ކަމަށް ވުމާއެކު މާލޭގައި އެވަގުތު އޮތީ ކޮމިއުނިޓީ ޓްރާންސްމިޝަން އެއް ކަން ޔަގީންވެގެން ދިޔައެވެ. މުޅި މާލެ ފުރަބަންދު ކޮށް، މާލޭގެ އެލާޓު ރަތަށް ބަދަލު ކުރެވިގެން ދިޔައެވެ. އެތެރޭގެ އުދުހުންތައް ހަމަ އެދުވަހު މެދުކަނޑާލިއެވެ. މާލެ ސަރަހައްދުގައި ރައްޔިތުން ބޭރަށް ނުނިކުތުމަށް އެންގިއެވެ. ރައްޔިތުން ހާސް ކަމާ ބިރުވެރިކަމެއްގެ ތެރެއަށް ދިޔައިރު، ސަރުކާރުން ދިޔައީ ރައްޔިތުންނަށް ބޭނުންވާ ހިދުމަތްތައް ބަރާބަރަށް ފޯރުކޮށްދެމުން ދާނޭ ކަމުގެ ޔަގީން ކަން ދެމުންނެވެ.\nކޮމިއުނިޓީ ޓްރާންސްމިޝަން އާއެކު އިތުރުވަމުން އައި ކޮވިޑް-19 ގެ ކޭސްތަކާއެކު މާލެ ސަހަރައްދުގައި ކާފިއު އިއުލާނު ކުރެވިގެން ދިޔައެވެ. ކާފިއު އާއެކު ދެން ކުރިމަތިވީ އެއަށް ވުރެ އުނދަގޫ ބޮޑު ކަމެކެވެ. ވިޔަފާރި ކުރުމުގައި ދިމާވި ދަތިތަކާއެކު މިނިސްޓަރު ލެވެލްގެ ބޭފުޅުން ވެސް ރައްކާތެރިކަމުގެ ފިޔަވަޅުތަކާއެކުގައި މާލެ މަގުމައްޗަށް ޑެލިވެރީއަށް ނިކުތެވެ. ގައުމީ ދިފާއީ ބާރުތަކުން އެ ހައްސާސް ދަނޑިވަޅުގައި ވެސް ދިވެހިންނަށް ސާބިތު ކޮށްދިނީ ރައްޔިތުންގެ ހިދުމަތުގައި އެބޭފުޅުން އަބަދުވެސް ތިބި ކަމެވެ. ފުރާނަ އަތް މައްޗަށް ލައިގެން ރައްޔިތުންގެ ހިދުމަތުގައި ނިކުތް، އެތައް ދަރުމަވެރިންގެ އެހީގައި މާލޭގެ ރައްޔިތުން ބަނޑަށް ޖެހުމުން ސަލާމަތް ކޮށްދިނެވެ.\nއޭޕްރިލް މަސް ނިމިގެން ދިޔައީ ކޮވިޑް-19 ޖެހިގެން ރާއްޖޭގައި ފުރަތަމަ ފަހަރަށް މީހަކު ނިޔާވި ހަބަރާއެކުގައެވެ. އުމުރުން 83 އަހަރުގެ އަންހެން މީހާގެ މަރުގެ އަޑު ދިވެހިން އެހީ ފުން ހިތާމައާއެކުގައެވެ.\nމެއި - ތަފާތު ތަޖުރިބާތަކެއް ،ރޯދައާއި ޢީދު މުޅިން ތަފާތު\nދިވެހިންނާ ދެން ބައްދަލުކުރީ ކަޅު ދުވަސްތަކެކެވެ. ކޮވިޑް-19 ގެ ނަންބަރުތައް ދިޔައީ ދުވަހުން ދުވަހަކަށް ވުރެ މައްޗަށެވެ. ބަރަކާތްތެރި ރޯދަ މަހުގައި ގޭގައި ބަންދުވެ، އާއިލާ އާ ރައްޓެހިންނާ ބައްދަލުކުރުމުން އެތައް ބަޔަކު މަހުރޫމް ވިއެވެ. ކޮންމެ އަހަރަކު އޮންނަ އާއިލާ ރޯދަ ވީއްލުންތަކާއި މިސްކިތުގައި އޮންނަ ތަރާވީހެއް ނެތް ރޯދަ މަހެއް ދިވެހިން ހަޔާތުގައި ފުރަތަމަ ފަހަރަށް ބައްދަލުކުރިއެވެ. މުޅި ރޯދަ މަސް މިފަދަ ހާލެއްގައި ވޭތުވެގެން ދިޔައިރު، ދިވެހިން ދެއްކި ކެތްތެރިކަމާއި ނަމޫނާ ފާހަގަ ކޮށްލަން ޖެހެއެވެ.\nކޮންމެ އަހަރަކުވެސް ކުލަގަދަކޮށް ފާހަގަކުރަމުން އައި ފިތުރު އީދު ވެސް ދިވެހިން މިއަހަރު ފާހަގަކުރީ ގޭގައި ތިބެއެވެ. އީދު ނަމާދުގެ ބޮޑު ޖަމާއަތެއް ނެތެވެ. އީދު ސަލާމް ކުރުމެއް، އާއިލާ އާ ރައްޓެހިންނާ ބައްދަލު ކުރުމެއް ނެތެވެ. ފެން ޖެހުމެއް، ކުލަ ޖެހުމެއް އަދި އެއްވެސް ކުޅިވަރެއް ނެތި ދިވެހިން ފިތުރު އީދު ނިންމާލީ ދުވަހަކު ވެސް ހިތަށް ސިފަ ވެސް ކޮށްފައިނުވާ ފަދަ ގޮތަކަށެވެ.\nމެއި މަސް ފެށުނު އިރު ކޮވިޑް-19 ކޭސްތައް ހުރީ 477 ގައެވެ. މަސް ނިމުނުއިރު މި އަދަދު ވަނީ 1821 އަށް އަރާފައެވެ. މި މަސް ތެރޭގައި ކޮވިޑް-19 ޖެހިގެން އިތުރު4މީހަކު މި ދުނިޔެއާ އަލްވަދާއު ކިޔާފައިވެއެވެ.\nދެ މަހަށް ފަހު ފުރަތަމަ ފަހަރަށް ލޮކްޑައުންއަށް ކުޑަ ނަމަވެސް ލުޔެއް ދީފައި ވަނީ ވެސް މެއި މަހުގައެވެ. ފޭސްތަކަކަށް ބަހާލައިގެން، މޭ މަހުގެ 28 ވަނަ ދުވަހުން ފެށިގެން ލުއި ތަކަކީ ގިނަ ބަޔަކު އެދި އެދި ތިބި ލުއިތަކަކަށް ވެގެން ދިޔައެވެ. އެގޮތުން މި ދިން ލުއި ތަކާ އެކު މާލެ ސަރަހައްދުގައި އުޅޭ ރައްޔިތުންނަށް ވަނީ ކަމާ ބެހޭ ފަރާތްތަކުގެ ހުއްދައާއެކު ކޮންމެ ހަފުތާއަކު ދެ ދުވަހު ކޮންމެ ގޭބިސީއަކުން ވެސް ތިން މީހުންނަށް ދެ ގަޑިއިރަށް ނިކުމެވޭ ގޮތް ހަދައިދީ ބޭރަށް ނިކުމެ އުޅެވޭ ޒޯންތައް ވެސް އިތުރު ކޮށްދީފައެވެ.\nޖޫން - ކޮވިޑާއެކު އުޅުން ދިވެހިންނަށް ފަރިތަވި\nޖޫން މަހަކީ ކޮވިޑް-19 އާއެކު ދިވެހިން އުޅެން ދަސްކުރި މަހެވެ. ކޮވިޑް-19 ކޭސްތައް އެއްވަރެއްގައި ހިފެހެއްޓި، ލޮކްޑައުން އަށް ދިން ލުއިތަކުގެ ފުރަތަމަ ފޭސްއިން ދިވެހިން ފާސްވެ، ލޮކްޑައުން އަށް އިތުރު ލުއިތަކެއް ލިބިގެން ދިޔައެވެ.\nއެގޮތުން ދެވަނަ ފިޔަވަހީގެ ލުއިތަކާއެކު ފަތިހު ފަހަކުން ރޭގަނޑު ދިހައެއް ޖަހަންދެން ހުއްދައަކާއި ނުލާ ބޭރުގައި އުޅުމުގެ ފުރުސަތު ދިނެވެ. އަދި ގަޑިތަކަކަށް ބަހާލައި ކަސްރަތު ކުރާ މީހުންނަށް އޮތް ގަޑިތައް ވެސް އިތުރު ކުރިއެވެ، މީގެ އިތުރުން، ޕާކުތަކާއި މައިޒާންތައް ވެސް ހުޅުވައި، ކެފޭ އަދި ރެސްޓޯރަންޓުތަކުން ޓޭކްއަވޭ އަދި ޑެލިވެރީގެ ހިދުމަތް ދިނުމުގެ ހުއްދަދިނެވެ.\nޖުލައި - ލޮކްޑައުންތަކަށް ލުއިދީ އައު އާންމު ހާލަތަށް މިސްރާބު ޖެހި\nޖޫން މަސް ނިމިގެން ދިޔައީ ލޮކްޑައުން އަށް ދިން އިތުރު ލުއިތަކަކާއެކުގައެވެ. އެއާއެކު ޖުލައި މަސް ދިވެހިންނާ ބައްދަލުކުރީ ކޮވިޑް-19 އިން އަރައިގަނެވިދާނެ ކަމުގެ އުންމީދު އާކޮށްދެމުންނެވެ.އެގޮތުން މާލޭގައި ދިރިއުޅޭ ރައްޔިތުންނަށް ފަތިހު 05:00 އިން ރޭގަނޑު 11:00 އަށް ބޭރަށް ނިކުމެ އުޅެވޭ ގޮތަށް ހަމަޖެއްސިއިރު، ކެފޭ ރެސްޓޯރަންޓް ތަކާއި ފިހާރަތައް ހެނދުނު 09:00 އިން ރޭގަނޑު 10:00 އަށް ހުޅުވާފައި ބެހެއްޓުމުގެ ހުއްދަ ދިނެވެ. އަދި ޔޫތު މިނިސްޓްރީގެ އިރުޝާދުތަކާ އެއްގޮތަށް މާލެ ސަރަހައްދުގައި ކުޅިވަރުތައް ކުރިއަށް ގެންދިއުމުގެ ހުއްދަދީ ސެލޫންތަކާއި ބޯކޮށާ ތަންތަން ހުޅުވުމަށް ވެސް ހުއްދަ ދެވުނެވެ. މީގެ އިތުރުން ރަށްރަށުގައި ތިބި މާލެ އަންނަން ބޭނުންވެފައިވާ ފަރާތްތަކެއް އެ ފުރުސަތު ވެސް ލުއިތަކާއެކު ފަހި ކޮށްދިނެވެ.\nބަލިމަޑުކަމުގެ ސަބަބުން ވެއްޓިފައި އޮތް ރާއްޖޭގެ އިގްތިސޯދު ކޮޅަށް ނަގައި އަލުން ޖެހުމަށް ޓަކައި ރާއްޖޭގެ ބޯޑަރު ފަތުރުވެރިންނަށް އަލުން ހުޅުވާލެވުނީ ވެސް ޖުލައި މަހުގައެވެ.\nނަމަވެސް ހީކުރި ގޮތާ ޚިލާފަށް ލޮކްޑައުން އަށް ދިން ލުއިތަކުގެ، ދިވެހިން ނެގީ ނާޖާއިޒު ފައިދާއެވެ. މާލެ މަގުމަތިން ފެނުނީ ސިއްހީ މާހިރުން އުންމީދު ކުރިފަދަ މަންޒަރެއް ނޫނެވެ. އިޖުތިމާއީ ގައިދުރުކަމެއް ނެތި، މާލޭގެ މަގުތައް ތޮއްޖައްސާ ފުރާލިއިރު، ތަޖުރިބާކާރުން އައީ ކޮވިޑް-19 ގެ ދެވަނަ ރާޅަކާ ކުރިމަތިލާން ޖެހިދާނެ ކަމުގެ އިންޒާރު ދިވެހިންނަށް ދެމުންނެވެ. ނަމަވެސް ސިއްހީ މާހިރުންގެ އެތަކެއް އާދޭސްތަކަކަށް ދިވެހިން ދިނީ ބީރު ކަންފަތެކެވެ.\nއޯގަސްޓް އިން ސެޕްޓެމްބަރު އަށް - ދެވަނަ ރާޅެއްގެ ބިރުވެރިކަން\nލުއިތަކަށް ދިން ނައްސި އިޖާބުގެ ނަތީޖާއަކަށް ވެގެން ދިޔައީ އޮގަސްޓު މަހު ކޮވިޑް-19 ގެ ދެވަނަ ރާޅެއް ރާއްޖެއަށް އެރުމެވެ. އޮގަސްޓު މަހު ކޭސްތައް އިތުރުވާނެ ކަމަށް ކުރިން ލަފާކޮށްފައި އޮތް ނަމަވެސް، ލަފާ ކުރި މިންވަރަށް ވުރެ އިތުރަށް މީހުން ފައްސިވެފައި ވެއެވެ. ޖުލައި މަހުގެ 30 ވަނަ ދުވަހު ޕަބްލިކް ހެލްތު އެކްސްޕާޓް ޑރ.ޝީނާ މޫސާ ޢާންމު ކުރެއްވި ޕްރޮޖެކްޝަން ނުވަތަ އަންދާޒާތަކުގައި ވަނީ އޯގަސްޓްމަހު ކޮވިޑް-19 އަށް ފައްސި ވާނީ 2373 މީހުން ކަމަށެވެ. ނަމަވެސް އޮގަސްޓު މަހު މުޅި ރާއްޖެއިން ހަތަރު 3900 އަށް ވުރެ ގިނަ މީހުން ފައްސިވެފައި ވެއެވެ.\nޖެހިގެން އައި ސެޕްޓެމްބަރ މަހުގެ ފުރަތަމަ ހަފްތާއަށް ފަހު ކޮވިޑް-19 އެކްޓިވް ކޭސްތަކުގެ އަދަދު އައީ ދުވަހުން ދުވަހަށް މަދުވަމުންނެވެ. ނަމަވެސް ސެޕްޓެމްބަރު މަހު ވެސް ޖުމްލަ 2492 މީހުން ފައްސިވެފައިވެއެވެ.\nރާއްޖެ އިން ކޮވިޑް-19 އަށް ފައްސިވާ މީހުން އިތުރުވެ، އެޑްމިޓް ކޮށްގެން ފަރުވާ ދޭން ޖެހޭ މީހުން ގިނަވަމުން ދާނަމަ ރާއްޖޭގައި ކޮވިޑް-19 މެނޭޖް ނުކުރެވިދާނެ ކަމުގެ އިންޒާރު އެޗްއޯސީއަށް ލަފާ އަރުވާ ޓެކްނިކަލް އެޑްވައިޒަރީ ގްރޫޕްގެ (ޓެގް) އިން ދީފައި ވަނީ ވެސް އޮގަސްޓު މަހުގެ ތެރޭގައެވެ.\nލަފާކުރުންތަކަށް ވުރެ ރާއްޖޭގެ ހާލަތު ގޯސްވެގެންދިޔައިރު، މާސްކް އެޅުން މަޖުބޫރު ކުރުމާއި ރޭގަނޑު 22:00 އާއި 05:00 އާއި ދެމެދު ބޭރުގައި އުޅުން މަނާ ކުރުމުގެ އިތުރުން ސަރުކާރުން ބަލި ކޮންޓްރޯލް ކުރުމަށް އިތުރު ފިޔަވަޅެއް އަޅާފައެއް ނުވެއެވެ.\nއޮކްޓޯބަރު - ބިރުވެރިކަން ކުޑަވެ، އައު ދިރިއުޅުމަށް ދިވެހިން ހޭނެން ފެށި\nރާއްޖޭގެ ހާލަތު ރަނގަޅުވެ، ކޮވިޑް-19ގެ ކޭސްތައް އެއް ހަމައެއްގައި އޮކްޓޯބަރުމަހު ހިފެހެއްޓިގެން ދިޔައެވެ. މާސްކް އެޅުން މަޖުބޫރުކޮށް ފިހާރަތަކާއި ރެސްޓޯރެންޓްތަކާއި އާއްމު ޚިދުމަތްދޭ ތަންތަނުގައި އަމަލު ކުރަން ޖެހޭ ގައިޑްލައިންތައް އެކުލަވާލައިގެން ދެވަނަ ރާޅު ވެސް ދިވެހިން ކޮންޓްރޯލް ކުރިއެވެ. އަދި \_ބަލިން ރަނގަޅުވާ މީހުންގެ އަދަދު އިތުރުވެ ދެވަނަ ރާޅުގެ މައްޗަށް ވެސް ދިވެހިން ކުރި ހޯދިއެވެ.\nކޮވިޑަށް ބައެއް ލުއިތައް ދިން އިރު، ބައެއް ލުއިތަކުގެ ސަބަބުން ނިކުތް ހިތި ނަތީޖާގެ ރަހަ ވެސް ދިވެހިން ބެލިއެވެ. އެގޮތުން އެޗްޕީއޭގެ ހާއްސަ ހުއްދައިގެ ދަށުން، ކަރަންޓީނު ނުވެ ތިލަދުންމައްޗަށް ދަތުރުކުރި ބައެއްގެ ސަބަބުން ތިލަދުންމަތީގެ ގިނަ ރަށްރަށަކަށް ކޮވިޑުގެ ބިރު ފެތުރިގެންދިޔައެވެ. މި މި ކްލަސްޓާއާ ގުޅިގެން ކޮންޓެކްޓް ޓްރޭސިންގ ހެދުމަށް، ކުޅުދުއްފުއްޓާއި ހއ ދިއްދޫ، ށ ފުނަދޫ، ހއ ހޯރަފުއްޓާއި ބާރަށް އަދި ހދ ކުރިނބީ ،އެޗްޕީއޭއިން މޮނިޓަރިން އަށް ލީއިރު، 17 އަށް ވުރެ ގިނަ މީހުން އެ ކްލަސްޓަރއިން ފައްސި ވިއެވެ.\nނޮވެންބަރު - ވެކްސިން ހަބަރާއެކު ހިތްހަމަޖެހުން\nނޮވެންބަރު މަސް ފެށިގެން އައިއިރު، ކޮވިޑް-19 އަށް ފައްސިވާ މީހުންގެ އަދަދު 100 އަށް ވުރެ ދަށުގައި ހުންނަތާ ދުވަސްތަކެއް ވެފައި ވީނަމަވެސް އޭގެ ފަހުން ދުވަހުން ދުވަހަށް ފައްސިވާ މީހުންގެ އަދަދު އެ އަދަދަށް ވުރެ މަދުވެ، އެއްވަރެއްގައި ހުރީ ހިފެހެއްޓިފައެވެ. އެއާއެކު މާލެ ސަރަހައްދުގައި އިއުލާނު ކޮށްފައި އޮތް ކާފިއުއަށް ވެސް ލުއިތަކެއް ދިނެވެ. އެގޮތުން ކޮވިޑް-19ގެ ހާލަތު ރަނގަޅުވަމުން އަންނަ މިންވަރަށް ބަލައި ލުއި ދެމުން ގޮސް މާލޭގައި ބޭރުގައި އުޅުން މަނާ ވަގުތަކީ ރޭގަނޑު 12:00 އާއި 4:00 އާ ދެމެދު ކަމުގައި ހަމަޖެއްސިއެވެ.\nފަރުވާއެއް ނެތް ކޮވިޑް-19 އަށް ވެކްސިންއެއް އުފައްދައި ބޭނުން ކުރުމުގެ ހުއްދަ ލިބިގެން ދިއުމަކީ ގިނަ ބަޔަކަށް އެކަމުގެ ހިތްހަމަޖެހުން ގެނުވި ކަމެކެވެ. 2021 ވަނަ އަހަރުގެ ފުރަތަމަ ކުއާޓާގައި ރާއްޖެއަށް ވެސް ކޮވިޑް ވެކްސިން ޖަހަން ފަށާނެ ކަން އެޗްއީއޯސީން ހާމަކޮށްފައި ވަނީ ވަނީ ނޮވެންބަރު މަހުގެ ތެރޭގައެވެ. ވެކްސިން ލިބޭނީ އެކި ބެޗް ބެޗަށް އެކި މިންވަރަށް ކަމަށާއި، ވެކްސިން ލިބެމުންދާ މިންވަރަކުން ވެކްސިން ޖަހާނެ ފަރާތްތައް ގިންތި ކުރުމުގެ މަސައްކަތް ހަލުވިކަމާއެކު ކުރަމުންދާ ކަން ހާމަކޮށް، ވެކްސިން ޖެހުމަށް ވާން ޖެހޭ ތައްޔާރީތައް ވުމަށް ރާއްޖެއިން ވަނީ ސްޓިއަރިން ކޮމިޓީއެއް ވެސް އެކުލަވާލާފައެވެ.\nޑިސެންބަރު - އައު އާންމު ހާލަތުން އިން އާންމު ހާލަތަށް މިސްރާބު ޖެހި\nކޮވިޑް-19 ކޮންޓްރޯލްކޮށް ބަލީގެ މައްޗަށް ކާމިޔާބު ހޯދި ގައުމުތައް ކަމަށްވާ ޗައިނާ، ނިއުޒިލެންޑް، ތައިލެންޑް، ޓައިވާން ފަދަ ގައުމުތަކުގައި ދުވަހުން ދުވަހަށް ބަލި ޖެހޭ މީހުންގެ އަދަދު މަދުކޮށް، މުޖުތަމައުގެ ތެރެއިން ބަލި ނައްތާލި ގޮތަށް ބަލި ނައްތާލެވޭ ހާލަތަށް ރާއްޖެ ދެވިފައި ނުވި ނަމަވެސް، އަހަރު ނިމެން ގާތްވިއިރު ރާއްޖެއިން ވެސް ވަނީ ކޮވިޑުގެ މައްޗަށް ބޮޑު ކާމިޔާބީއެއް ހޯދާފައެވެ. އެގޮތުން ރާއްޖޭގައި ބަލި ޖެހޭ މީހުންގެ މިންވަރު އެވްރެޖުކޮށް ދުވާލަކު 50 މީހުނަށް ވުރެ ދަށުގައި ހިފެހެއްޓިގެން ދިޔައެވެ.\nތޮއްޖެހިފައި އޮތް މާލޭގައި މިފަހަރު ކޮވިޑް-19 ކޮންޓްރޯލް ކުރުމުގައި ދިވެހިން ހޯދި ކާމިޔާބީ ޖުލައި މަހު ހޯދި ކާމިޔާބަށްވުރެ ތަފާތެވެ. ސަބަބަކީ ޖުލައި މަހާ ހިލާފަށް މިހާރު ދިވެހިން ބަލި ފެތުރުން ކޮންޓްރޯލް ކޮށްފައި މިވަނީ "އައު އާއްމު ހާލަތުގައެވެ." ފިހާރަތަކާއި، އޮފީސްތަކާއި ރެސްޓޯރެންޓްތައް ވެސް ހުޅުވައިގެން ތިބެ ބަލި ކޮންޓްރޯލް ކުރުން އެއީ ފަސޭހަ ކަމެއް ނޫނެވެ.\nރާއްޖޭގެ ހާލަތަށް ބަލައި، ކޮވިޑުން ރައްކާތެރިވުމަށް އެޅި ގިނަ ފިޔަވަޅުތަކަކަށް ޑިސެންބަރު މަހު ލުއި ދީފައި ވެއެވެ. ގިނަ ބަޔަކު އެންމެ އެދެމުން ދިޔަ އެއް ކަމަކީ މާލެއިން ރަށްރަށަށް ދަތުރު ކުރުމުގައި ވާންޖެހޭ ކަރަންޓީނު އުވާލުމެވެ. ނަމަވެސް ސަރުކާރުން ވަނީ ކަރަންޓީނު އެއްކޮށް އުވާލެވެން ނެތް ކަން ފާހަގަކޮށް، ކަރަންޓީނުގެ މުއްދަތަށް ލުއިތަކެއް ދީފައެވެ. އެގޮތުން ކަަރަންޓީނު ވާން ޖެހޭ މުއްދަތު 14 ދުވަހުން 10 ދުވަހަށް ބަދަލު ކުރެވިގެން ދިޔައެވެ.\nކޮވިޑް-19ގެ ހާލަތު ރަނގަޅުވަމުން އަންނަ މިންވަރަށް ބަލައި، މާލެ ސަރަހައްދުގައި އިއުލާނު ކޮށްފައިވާ ކާފިއު އުވާލާފައި ވަނީ ވެސް ޑިސެންބަރު މަހުގެ ތެރޭގައެވެ.\nމީގެ އިތުރުން ރާއްޖެއިން ބޭރުން އަންނަ ދިވެހިންނާއި ރާއްޖެއަށް ވޯކް ވިސާގައި އަންނަ ބިދޭސީން، 96 ގަޑިއިރު ނުވާ ޕީސީއާރު ނައްސި ޓެސްޓެއް އޮތް ނަމަ ކަރަންޓީނު ވާން ނުޖެހޭ ގޮތަށް ވެސް ވަނީ ނިންމާފައެވެ. މިގޮތަށް ކަނޑައެޅި ނަމަވެސް ރާއްޖެ އައިސް ރަށް ރަށަށް ދަތުރު ކުރާ ފަރާތްތަކާއި މާލެ ސަރަހައްދަށް އަންނަ ސިއްހީ ދާއިރާއާއި ތައުލީމީ ދާއިރާގެ އިތުރުން ދައުލަތުގެ މީހުން ބަލަހައްޓާ މަރުކަޒުތަކުގައި މަސައްކަތް ކުރާ މުވައްޒަފުން 10 ދުވަހަށް ކަރަންޓީނުވާން ޖެހޭނެއެވެ.\nހަމައެހެންމެ މާލޭގައި ދިރިއުޅޭ ރައްޔިތުންނަށް ކުރު ޗުއްޓީތަކަށް ރިސޯޓަށް ދިއުމުގެ ފުރުސަތު ފަހިކޮށްދީފައި ވެސް ވަނީ ހުސްވި ޑިސެންބަރު މަހުގެ ތެރޭގައެވެ.\nކޮވިޑް-19 އިޔާ އިން ރިވިއު 2020


Zuvaanun isnagaigen Thoddoo gai zamaanee fenvaruge dhandeh hadhanee\nޒުވާނުން ނުކުމެ ތޮއްޑޫގައި ޒަމާނީ ފެންވަރުގެ ދަނޑެއް ހަދަނީ\nތޮއްޑޫ ދަނޑު-- ފޮޓޯ: ޖުމާން\nއއ. ތޮއްޑޫ ޒުވާނުން އިސްނަގައިގެން އެ ރަށުގައި ޒަމާނީ ފެންވަރުގެ ފުޓުބޯޅަ ދަނޑެއް އެޅުމުގެ މަސައްކަތް ފަށައިފި އެވެ.\nދަނޑުހެދުމުގައި އިސްކޮށް އުޅޭ ޒުވާނެއް އަވަސް އަށް މައުލޫމާތު ދެމުން ބުނީ އަމިއްލަ ފަސްގަނޑުގައި ޒަމާނީ ފެންވަރުގެ ދަނޑެއް އޮތުން މިއީ ގިނަ ޒުވާނުން ދެކޭ ހުވަފެނެއް ކަމަށެވެ.\nރާއްޖޭގެ ނަން މަޝްހޫރު ފުޓުބޯޅަ ކުޅުންތެރިން އުފަންވެފައިވާ ތޮއްޑޫގައި ޒަމާނީ ފެންވަރުގެ ދަނޑެއް އެޅުމަށް ސަރުކާރާއި އެކި މުއައްސަސާތަކުގައި އާދޭސްކުރި ނަމަވެސް އެދެވޭނެ ޖަވާބެއް ނުލިބޭ ކަމަށް ވާހަކަ ދެއްކި ޒުވާނާ ބުންޏެވެ. އެހެން ކަމުން ކުރިންވެސް ފުޓުބޯޅަ ކުޅެމުން އައި ދަނޑު ސާފްކޮށް ޒަމާނީ ފެންވަރަށް ހެދުމުގެ މަސައްކަތް މިހާރު ފަށާފައިވާ ކަމަށެވެ.\nއޭނާ ބުނީ ތޮއްޑޫގައި ޓާފް ދަނޑެއް ހެދުމަށް މިހާރު ކުޅެން ބޭނުންކުރަމުންދާ ދަނޑުގައި ހުރި ވިނަތައް ނޮޅާ ސާފްކޮށް މަސައްކަތް ވަރަށް ބާރަށް ކުރިއަށްދާ ކަމަށެވެ. ނަމަވެސް ބޮޑެތި ގޮންޖެހުންތަކާއި ދިމާވާ ކަމަށެވެ.\n"ގޮންޖެހުންތަކާއި ދިމާވޭ. ފައިސާގެ ދަތިކަން ވަރަށް ބޮޑަށް ދިމާވޭ. އަދި ވިނަ ވެސް އެކި ރަށްރަށުން ގެންނަން ޖެހޭތީ ވަރަށް ދަތިވޭ. ކައުންސިލްގެ އެއްބާރުލުން އެއްވެސް ވަރަކަށް އަޅުގަނޑުމެންނަކަށް އަދި މިހާތަނަށް ނުލިބޭ މި ދާއިރާގެ މެމްބަރުގެ އެހީތެރިކަން އަދި ނުލިބުނަސް ކުރިއަށް އޮތްތާނގަ ލިބޭނެ ކަމުގެ ޔަގީންކަން ދީފައި ވަނީ. އުންމީދުކުރަނީ ލިބޭނެ ކަމަށް." އޭނާ ބުންޏެވެ.\nތޮއްޑޫ ދަނޑުގެ މަސައްކަތް އެ ރަށު ޒުޥާނުން ކުރަނީ-- ފޮޓޯ: ޖުމާން\nއޭނާ ބުނީ މަސައްކަތް ފެށީ މަދު ޒުވާނުން ކޮޅަކާއެކު ނަމަވެސް މިހާރު ވަރަށް ގިނަ ޒުވާނުން އެ މަސައްކަތުގައި އުޅޭ ކަމަށާއި އަމިއްލަ ފަރާތްތަކާއި ރަށުގެ ވިޔަފާރިވެރިންގެ އެހީތެރިކަން ވަރަށް ބޮޑަށް ލިބެމުންދާ ކަމަށެވެ. ދަނޑުގެ މަސައްކަތް އެއްކޮށް ނިމޭއިރު ދިގު މިނުގައި 600 ފޫޓު ހުންނާނެ ކަމަށާއި ފުޅާ މިނުގައި 500 ފޫޓު ހުންނާނެ ކަމަށް އޭނާ ބުންޏެވެ.\nރަލާ ގުޅޭގޮތުން ދެއްކި ވާހަކަ ވަނީ އޮޅުވާލާފައި: ޝިޔާން\nފަތުރުވެރިއަކަށް ފުރައްސާރަކުރި މައްސަލައެއް ބަލަނީ\nބީއެމްއެލްގެ ސެލްފް ސާވިސް ސެންޓަރެއް ތޮއްޑޫގައި


27 ޖޫން, 2022 އެއްވެސް ޚިޔާލެއް ހުށަހަޅާފައި ނެތް\nތައިރޮއިޑް ދުޅަވުން(thyroiditis) ނިސްބަތްކުރެވެނީ އެއްވެސް ސިފައެއްގައި ތައިރޮއިޑް ގްލޭންޑް ދުޅަވުމަށެވެ. ތައިރޮއިޑް ދުޅަވުމުގެ ވަރަށް ގިނަ ވައްތަރުތައް ހުރެއެވެ. އެެންމެ އާންމު ވައްތަރަކީ ހަޝިމޮޓޮސް ތައިރޮއިޑައިޓިސް އެވެ. ތަފާތު ވައްތަރުތަކުގެ ފެންނަ އަލާމާތްތަކާއި، ކުރިމަތިވާ އުދަނގޫތައް އަދި ފާހަގަވާ ކަންތައްތައް ކޮންމެވެސް މިންވަރަކަށް ތަފާތު ވުމަކީ އެކަށީގެންވާ ކަމެކެވެ. ތައިރޮއިޑް ގްލޭންޑް އަކީ ކޮކާލެއްގެ ސިފަޔަށް ކަރުގެ ކުރިމަތިން އިންނަ ކުޑަ ގްލޭންޑް އެކެވެ. ތައިރޮއިޑް ގްލޭންޑް އިން ދޫކުރާ ތައިރޮއިޑް ހޯރމޯން ތަކަކީ ހަށިގަނޑުގެ މުހިއްމު މަސައްކަތްތައް […]\n26 ޖޫން, 2022 އެއްވެސް ޚިޔާލެއް ހުށަހަޅާފައި ނެތް\nތައިރޮއޑް ކެންސަރު(thyroid cancer) ނުވަތަ ތައިރޮއިޑް ގްލޭންޑް ގެ ކެންސަރަކީ ތައިރޮއިޑް ގްލޭންޑްގެ ސެލް/ދިރު ތަކުން އުފެދިގެން އަންނަ ކެންސަރެކެވެ. ވަރަށް ގިނަ ވައްތަރުތަކުގެ ކެންސަރު ތައިރޮއިޑް ގްލޭންޑް އަށް ޖެހެއެވެ. ތައިރޮއިޑް ގްލޭންޑް ގައި އުފެދޭ ކޮންމެ ޓިއުމަރެއް ކެންސަރަކަށް ބަދަލެއް ނުވެއެވެ. ކެންސަރު އުފައްދަނީ ގާތްގަނޑަކަށް އެންމެ %5 ޓިއުމަރެވެ. ބައެއް ވައްތަރުގެ ތައިރޮއިޑް ކެންސަރު ވަރަށް ލަސްލަހުން ހެދިބޮޑުވާއިރު، އަނެއްބައި ވައްތަރުތައް ވަރަށް އަވަހަށް ހެދިބޮޑުވެ، އޭގެ ސަބަބުން ނުރައްކާތައް ކުރިމަތިކުރުވާކަން ފާހަގަ ކުރެވެއެވެ. […]\nމައްސަރު ތެރޭގައި ބަނޑުގައި ރިހުން\n25 ޖޫން, 2022 އެއްވެސް ޚިޔާލެއް ހުށަހަޅާފައި ނެތް\nމައްސަރު ތެރޭގައި ބަނޑުގައި ރިހުން(Dysmennorrhea) ނިސްބަތް ކުރެވެނީ ހައިޟުގެ ދުވަސްވަރު (މައްސަރުގެ ތެރޭގައި) ދަށްބަނޑުގައި ރިހުމަށެވެ. ވަރަށް ގިނަ އަންހެނުންނަށް މައްސަރު ކަންތައް ޖެހުމުގެ ކުރިންނާއި، މައްސަރުގެ ތެރޭގައި ބަނޑުގައި ރިއްސައި ތަދުވާގޮތް ދިމާވެއެވެ. ބައެއް އަންހެނުންނަށް މައްސަރު ތެރޭގައި މިގޮތަށް ދަށްބަނޑުގައި ރިހުމަކީ މާބޮޑު ކަމަކަށް ނުވެދާނެ އެވެ. ނަމަވެސް އަނެއްބައި އަންހެނުންނަށް މައްސަރުގެ ތެރޭގައި ދަށްބަނޑުގައި ރިހުމަކީ، (އޭގެ ވޭން ބޮޑުވުމުގެ ސަބަބުން) އާންމުކޮށް ކޮށްއުޅޭ ކަންތައްތައް ކޮށްއުޅުމަށް ހުރަސްއަޅާ ކަމަކަށް އޮންނަނީ ވެފައެވެ. […]\nކެޕްސްލޮކް ފިތަށް އޮބޭއިރަށް އެނގޭގޮތަށް ހަދާނީ ކިހިނެއް؟\n11 ޖޫން, 2022 އެއްވެސް ޚިޔާލެއް ހުށަހަޅާފައި ނެތް\nކޮމްޕިޔުޓަރުން ލިޔަމުންގެންދާއިރު، ބައެއްފަހަރު އޮޅިގެން “ކެޕްސް ލޮކް” ފިތަށް އޮބޭނަމަ، އެކަން ޙައްލުކުރާނީ ކިހިނެއް؟ ޖަވާބު: އަނދިރިތަނެއްގައި ލިޔާއިރު، ނުވަތަ ކޮޕްމިޔުޓަރުން ލިޔަމުންގެންދާއިރު، ކެޕްސް ލޮކް ފިތަށް އޮބިއްޖެނަމަ އެނގޭގޮތަށް ހެދިދާނެއެވެ. > “ކޮންޓްރޯލް ޕެނަލް” ހުޅުވާށެވެ. > “އެކްސެސިބިލިޓީ އޮޕްޝަންސް” އަށް ޑަބަލް ކްލިކްކޮއްލާށެވެ. > ދެން ފެންނަ ވިންޑޯގެ ތިރީގައިވާ “ޔޫސް ޓޮގަލްކީސް” ލިޔެފައިވާ ދިމާލުގައިވާ ގޮޅިއަށް ކްލިކްކޮއްލާށެވެ. އޭރުން، “ކެޕްސް ލޮކް”، “ނަމްލޮކް” އަދި “ސްކްރޯލްލޮކް” މިއިން ކޮންމެ ފިތަކަށް އޮބައިލެވުނަސް […]\nވިންޑޯސް ފިތުގެ ކުރުމަގުތައް\n10 ޖޫން, 2022 އެއްވެސް ޚިޔާލެއް ހުށަހަޅާފައި ނެތް\nމިލިޔުމުގައި މިބަލާލަނީ، ކީބޯރޑުގައިވާ ވިންޑޯސް ފިތް ބޭނުންކޮށްގެން، ކަންތައްތައް ކުރާނޭ ކުރުމަގުތައް (ޝޯރޓް ކަޓް) ބޭނުންކުރާނެ ގޮތްތަކެވެ. ވިންޑޯސް ފިތަށް އޮބާލުމުން، ނުވަތަ ވިންޑޯސްފިތާއި އެހެން ފިތަކަށް އެއްފަހަރާ އޮބާލުމުންވެސް ތަފާތު ކުރުމަގުތައް ވެއެވެ. މިކުރުމަގުތައް ބޭނުންކުރާއިރު، އޮބަންވީ ފިތްތަކުގެ ފަހަތުން ފެންނަ ކޯލޯން ” : ” އަކީ ކޮމާންޑުގެ ބައެއް ނޫންކަން ހަނދުމައިގައި ބަހައްޓާށެވެ. އަދި ބޭނުންކޮށްފައިވާ ” + ” އަކީވެސް ކޮމާންޑުގެ ބައެއްނޫނެވެ. ވިންޑޯސް : ސްޓާރޓް މެނޫ ހުޅުވޭނެއެވެ. ވިންޑޯސް […]\nއީމެއިލް އެޑްރެހުގައިވާ “@” ނިޝާނަކީ ކޯއްޗެއް؟\nބޮޅެއްގެ ތެރޭގައިވާ @ ނިޝާނަކީ، އީމެއިލް އެޑްރެސްތަކުގައި ބޭނުންކުރެވޭ ނިޝާނެކެވެ. ޙަޤީޤަތުގައި، މިނިޝާނަށް ކިޔާ ރަސްމީ ނަމެއް ނުވެއެވެ. އެންމެ ގިނައިން ބޭނުންކުރެވޭ ނަމަކީ، “އެޓް” އެވެ. އެހެންނަމަވެސް، މިނިޝާނަށް ކިޔާ ބައިވަރު ނަންތަކެއް ވެއެވެ. ވަރަށް ގިނަ ބަސްތަކުގައި، މި ނިޝާނުގެ ސިފައާ ގުޅުންހުރި ޖަނަވާރުގެ ނުވަތަ ޖަނަވާރުގެ ގުނަންތަކުގެ ނަންތައް ބޭނުންކުރެއެވެ. ތިރީގައި މިލިޔެލަނީ އޭގެތެރޭން ބައެއް ބަސްބަހުން، “@” ނިޝާނަށް ކިޔާ ބަސްބަހެވެ. apestaart – ޑަޗުބަހުން ރާމާމަކުނުގެ ނަގޫ snabel – […]\nވިންޑޯސް ފިތުގެ ކުރު މަގުތައް\nމި ލިޔުމުގައި މިބަލައިލަނީ، ކީބޯރޑުގައިވާ ވިންޑޯސް ފިތް ބޭނުންކޮށްގެން، ކަންތައްތައް ކުރާނޭ ކުރުމަގުތައް (ޝޯރޓް ކަޓް) ބޭނުންކުރާނެ ގޮތްތަކެވެ. ވިންޑޯސް ފިތަށް އޮބައިލުމުން، ނުވަތަ ވިންޑޯސްފިތާއި އެހެން ފިތަކަށް އެއްފަހަރާ އޮބައިލުމުން ވެސް ތަފާތު ކުރުމަގުތައް ވެއެވެ. މިކުރުމަގުތައް ބޭނުންކުރާއިރު، އޮބާންވީ ފިތްތަކުގެ ފަހަތުން ފެންނަ ކޯލޯން ” : ” އަކީ ކޮމާންޑުގެ ބައެއް ނޫންކަން ހަނދުމައިގައި ބަހައްޓާށެވެ. އަދި ބޭނުންކޮށްފައިވާ ” + ” އަކީވެސް ކޮމާންޑުގެ ބައެއްނޫނެވެ. •ވިންޑޯސް : ސްޓާރޓް މެނޫ […]\nގޫގުލް ސްކެޗްއަޕް އަކީ، ކުރެހުންތެރީންނާއި، ފަރުމާކުރުންތެރިންނާއި، އާރކިޓެކްޓުންނާއި ސިވިލް އިންޖިނިއަރުން ފަދަ ޢިމާރާތާއި ކުރެހުމުގެ ދާއިރާގައި ނުވަތަ 3ޑީ މޮޑެލްތައް ހެދުމަށް ބޭނުންވާ ފަރާތްތަކަށް ވަރަށް ޚާއްޞަ ޕްރޮގްރާމެކެވެ. މިއީ، ގޫގުލްއިން ތައްޔާރުކޮއްފައިވާ ވަރަށް ފުރިހަމަ، ކޮންމެ މީހަކަށްވެސް، ފަސޭހަކަމާއެކު، 3ޑީކޮށް ކުރެހޭ ސޮފްޓްވެއަރއެކެވެ. މި ސޮފްޓްވެއަރއަކީ، 1999 ގައި އެޓްލާސްޓް ސޮފްޓްވެއަރ ކުންފުނިން އުފައްދާފައިވާ ސޮފްޓްވެއަރއެކެވެ. ނަމަވެސް، 2006 ގައި ގޫގުލްއިން ވަނީ އެމީހުންގެ ގޫގުލް އާރތް ގައި ބޭނުންކުރުމަށް މި ޕްލަގިން ގަނެފައެވެ. އެއަށްފަހު، […]\n123 … 24 ކުރިޔަށް »


Masakkathuge fenvaru dhah vegen 10 Court Administrator aku vaki kuranee\nޗީފް ޖުޑީޝަލް އެޑްމިނިސްޓްރޭޓަރ ޑރ. ޢަބްދުﷲ ނަޒީރު\n05 އޯގަސްޓް 2020 - 16:01:14\nކޯޓުތަކުގެ އިދާރީ އެންމެ އިސް ވެރިންގެ ގޮތުގައި މަސައްކަތް ކުރާ 10 ކޯޓު އެޑްމިނިސްޓްރޭޓަރަކު، މަސައްކަތުގެ ފެންވަރު ދަށް ވެގެން ވަޒީފާއިން ވަކިކުރަން ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ)އިން ނޯޓިސް ދީފިއެވެ.\nއެ ޑިޕާޓްމެންޓުން ބުނީ، ހަ މަސް ދުވަހުގެ މުއްދަތަށް މަސައްކަތުގެ ފެންވަރު ބެލުމަށް ފަހު، ފެންވަރު ދަށް ކަމަށް ފާހަގަ ކުރެވުނު 10 ކޯޓު އެޑްމިނިސްޓްރޭޓަރަކު ވަޒީފާއިން ވަކިކުރަން ނޯޓިސް ދީފައިވާނެ ކަމަށެވެ. އެހެންނަމަވެސް އެއީ ކޮން 10 ކޯޓެއްގެ އިދާރީ އެންމެ އިސްވެރިންނެއް ކަމެއް އެ ޑިޕާޓްމެންޓުން ނުބުނެއެވެ.\nޑީޖޭއޭއިން ބުނި ގޮތުގައި ކޯޓު އެޑްމިނިސްޓްރޭޓަރުން ނުވަތަ ކޯޓުތަކުގެ އިދާރީ އެންމެ އިސްވެރިންގެ މަސައްކަތުގެ ފެންވަރު ބެލީ ވަށައިޖެހޭ އެޕްރައިޒަލް ނިޒާމެއް ތައާރަފްކޮށް އެ ނިޒާމުގެ ތެރެއިންނެވެ. މަސައްކަތުގެ ފެންވަރު ބަލާފައިވަނީ، އެ އެޑްމިނިސްޓްރޭޓަރަކު މަސައްކަތް ކުރާ ކޯޓުގެ ފަނޑިޔާރުންނާއި ޖުޑީޝަލް އެޑްމިނިސްޓްރޭޓަރާއި، ޑިޕާޓްމަންޓުގެ ސެކްޝަންތަކުގެ ވެރިންނާއި ކޯޓުގެ މުވައްޒަފުންނާއި ކޯޓުން ހިދުމަތް ހޯދާ އާއްމު ފަރާތްތަކާއި އެ ފަރާތެއްގެ މަސައްކަތުގެ ފެންވަރު ބެލޭ ފަރާތް ވެސް ހިމެނޭ ގޮތަށެވެ. ވަޒީފާއިން ވަކިކުރަން ނޯޓިސް ދީފައިވަނީ މަސައްކަތުގެ ފެންވަރު ބެލުމަށް ފަހު، ހަތްދިހަ އިންސައްތައަށް ވުރެ ދަށުން މާކްސް ލިބުނު ފަރާތްތަކެވެ.\nމަސައްކަތުގެ ފެންވަރު ދަށްވެގެން 10 ކޯޓު އެޑްމިިނިސްޓްރޭޓަރަކަށް ނޯޓިސް ދީފައިވާއިރު، ޗީފް ޖުޑީޝަލް އެޑްމިނިސްޓްރޭޓަރަކު ހޯދަންވެސްވަނީ އިއުލާންކޮށްފައެވެ. ޗީފް ޖުޑީޝަލް އެޑްމިނިސްޓްރޭޓަރަކީ ކޯޓުތަކުގެ އިދާރީ ހިންގުމުގެ އެންމެ އިސް ފަރާތެވެ. އެ މަގާމުގައި ވަގުތީ ގޮތުން ހުންނެވީ، ކުރިންވެސް އެ މަގާމު ފުރުއްވި ޑރ. ޢަބްދުﷲ ނަޒީރެވެ.